CELEX: 52001PC0279(01)
Language: da
Date: 2001-05-30
Title: Forslag til rådets beslutning om vedtagelse af et særprogram for forskning, teknologisk udvikling og demonstration 2002-2006 med henblik på integration og styrkelse af det europæiske forskningsrum

Avis juridique important

|

52001PC0279(01)

Forslag til Rådets Beslutning om vedtagelse af et særprogram for forskning, teknologisk udvikling og demonstration 2002-2006 med henblik på integration og styrkelse af det europæiske forskningsrum  /* KOM/2001/0279 endelig udg. - CNS 2001/0122 */  

EF-Tidende nr. 240 E af 28/08/2001 s. 0194 - 0226

Forslag til RÅDETS BESLUTNING om vedtagelse af et særprogram for forskning, teknologisk udvikling og demonstration 2002-2006 med henblik på integration og styrkelse af det europæiske forskningsrumBEGRUNDELSEPå mødet den 23. og 24. marts 2001 opfordrede Det Europæiske Råd i forlængelse af den opbakning, det i Lissabon, Feira og Nice gav projektet for etablering af et europæisk forskningsrum, Rådet og Europa-Parlamentet til at vedtage Kommissionens forslag til forskningsrammeprogram 2002-2006 inden juni 2002.Dermed opfordrede det navnlig til, at de nye virkemidler, som skal gøre det muligt med det nye rammeprogram at virkeliggøre målsætningen om at etablere et europæisk forskningsrum, udnyttes effektivt inden for rammerne af klart definerede prioriteter.Kommissionen forelagde sit forslag til rammeprogram den 21. februar 2001 [1]. Siden da har Rådet og Europa-Parlamentet haft lejlighed til indlede gennemgangen og drøftelserne af det. Den 2. og 3. marts havde forskningsministrene på et uformelt møde i Uppsala deres første lejlighed til udveksle synspunkter på forslaget, og Rådets instanser har påbegyndt gennemgangen.[1]  KOM (2001) 94.Europa-Parlamentet har drøftet forslaget ved tre lejligheder, senest på grundlag af svar fra Kommissionen på et detaljeret spørgeskema.Når Kommissionen allerede nu forelægger sine forslag til særprogrammer til gennemførelse af rammeprogrammet, er det for at lette de drøftelser, institutionerne har indledt, ved at tilvejebringe det bedst mulige informationsgrundlag. Af samme grund forelægger Kommissionen også en meddelelse om, hvordan traktatens artikel 169 kan tages i brug. Det er den artikel, der ligger til grund for forslaget om, at EF skal medvirke i programmer, der gennemføres af flere medlemsstater - et forslag, der hænger sammen med den generelle bestræbelse på at etablere netsamarbejde mellem de nationale forskningsprogrammer. Kommissionen vil desuden i nær fremtid stille forslag om regler for deltagelse og formidling i tilknytning til rammeprogrammet. De forslag, der forelægges her, kan blandt andet være med til at belyse rammeprogrammets tilrettelæggelse, indhold og gennemførelsesvilkår på følgende punkter:- særprogrammernes struktur - de nye virkemidler og deres funktionsmåde - det videnskabelige og teknologiske indhold - de særlige aktiviteter på Euratom-området.StrukturenDet foreslås, at rammeprogrammet iværksættes gennem fem særprogrammer:- For EF-rammeprogrammet:- et særprogram for "Integration og styrkelse af det europæiske forskningsrum", som sammenfatter de to aktivitetsblokke i rammeprogrammet "Integration af forskningen" og "Styrkelse af grundlaget for det europæiske forskningsrum" - et særprogram for "Strukturering af det europæiske forskningsrum" - et særprogram for FFC's indsats.- For Euratom-rammeprogrammet:- et særprogram for alle "indirekte aktioner" på områderne nuklear fission og fusion- et særprogram for FFC's indsats. Denne opbygning er direkte afledt af rammeprogrammets struktur og afspejler nøje det politiske projekt, som ligger til grund for det. Den er enkel og letforståelig og giver dermed mulighed for en sammenhængende gennemførelse af indsatsen, hvor der både tages hensyn til helheden i det tilsigtede formål, som er at realisere det europæiske forskningsrum, og til særegenhederne ved de forskellige aktivitetskategorier. Den grupperer nemlig på den ene side alle aktiviteter vedrørende forskning og forskningssamordning og på den anden side de aktiviteter, der har til formål at strukturere en række nøgleaspekter af forskningsindsatsen på europæisk plan. I hvert tilfælde kan sammenhængen i gennemførelsen sikres gennem et enkelt programudvalg, der mødes i forskellige sammensætninger, alt efter hvilket område der er på dagsordenen. Derudover gør den særlige karakter af aktiviteterne i Det Fælles Forskningscenter, at det er berettiget med et særskilt FFC-program for hhv. EF og Euratom.Oplysningerne i rammeprogramforslagets bilag II sikrer både indholds- og budgetmæssig overensstemmelse med de forskellige traktatbestemte aktioner. De nye virkemidlerRammeprogrammet bidrager til realiseringen af det europæiske forskningsrum ved hjælp af en række fastlagte interventionsmåder, herunder de tre nye virkemidler, nemlig ekspertisenet, integrerede projekter og EU-bidrag til nationale programmer, der gennemføres i fællesskab. De nye virkemidler, som Rådet og Europa-Parlamentet har givet en positiv modtagelse i deres resolutioner og beslutninger om det europæiske forskningsrum, skal opfylde behovet for at ændre EU's støtteformer på forskningsområdet, som er blevet fremhævet i forskellige rapporter om EU's forskningspolitik, herunder femårsevalueringen af rammeprogrammet. Siden rammeprogramforslaget blev forelagt, er man gået videre med drøftelserne af de nye virkemidler. Kommissionens tjenestegrene, de nationale myndigheder og programmets brugere, dvs. forskningsorganisationer, universiteter og virksomheder, har haft indbyrdes kontakt ved mange lejligheder og ført grundige drøftelser af, hvordan virkemidlerne konkret skal fungere. Der har. været afholdt to seminarer om emnet den 19. og 20. april 2001 [2].[2]  På følgende internetadresse ligger der arbejdsdokumenter herom: www.http://europa.eu.int/comm/research/Resultaterne af dette uddybende arbejde og disse drøftelser er udmøntet i grundprincipper og generelle betingelser for, hvordan de nye virkemidler skal fungere. Det redegøres der for i bilag III til særprogramforslagene, der bl.a. vedrører følgende:- de særlige mål for brugen af hvert virkemiddel- de pågældende aktiviteters art- de generelle betingelser for oprettelse af partnerskaber og for deres virksomhed og videre udvikling- de generelle betingelser for støtte fra Fællesskabet. Disse principper og betingelser skal sikre, at de nye virkemidler bidrager effektivt til, at det tilsigtede mål nås: en dybtgående integration af forsknings- og innovationsaktiviteterne i Europa under betingelser af selvstændighed under vetførelsen og fleksibilitet, der kendetegner de støtteformer, som foreslås med det nye rammeprogram.Sideløbende med ibrugtagningen af de nye virkemidler vil der blive truffet foranstaltninger, der skal gøre det muligt at udnytte hele forsknings- og innovationspotentialet i Europa, bl.a. ved at tilskynde små og mellemstore virksomheder til at deltage i aktiviteterne.Disse bemærkninger gælder først og fremmest for ekspertisenet og integrerede projekter. EU deltagelse i nationale programmer, der gennemføres i fællesskab i overensstemmelse med traktatens artikel 169, er af en anden art, så de må behandles for sig. Formålet med den meddelelse, som Kommissionen forelægger om dette emne sideløbende med særprogramforslagene, er at begynde på den nødvendige politiske debat om dette middel til gennemførelse af rammeprogrammet.Det videnskabelige og teknologiske indholdI Stockholm lagde Det Europæiske Råd vægt på, at det nye rammeprogram - foruden tilrettelæggelsen med henblik på strukturering og integration af indsatsen - også skulle præges af samling af midlerne om et begrænset antal veldefinerede hovedområder.Denne koncentration af midlerne afspejles i særprogrammerne, som konkretiserer, uddyber og præciserer rammeprogramforslagets pejlemærker med hensyn til mål og indsatsområder, og - inden for disse - særlige temaer, der skal komme i betragtning.Hvilke snævrere afgrænsede emner der skal gøres til genstand for aktiviteter, vil blive bestemt under udarbejdelsen af arbejdsprogrammerne og under fastlæggelsen af aktivitetsprogrammerne for ekspertisenettene og de integrerede projekter.Der er foretaget en forhåndsevaluering af, hvilke mål, hvilket indhold og hvilke gennemførelsesvilkår der skal fastlægges for aktiviteterne under særprogrammerne. I denne forbindelse er der gjort en særlig indsats for, i overensstemmelse med det i rammeprogramforslaget anførte, at opstille verificérbare og målbare resultatkrav, hvor det er muligt og ønskeligt,.Ud over de udvalgte prioritetstemaer omfatter særprogrammet om integration og styrkelse af det europæiske forskningsrum flere aktivitetskategorier, der er nye eller gennemføres under nye former.Det drejer sig om følgende:- Foranstaltninger under overskriften "foregribelse af EU's behov inden for videnskab og teknologi", som har til formål at opfylde dels EU-politikkens behov for frontforskning dels nye, uforudsete behov. Sådanne foranstaltninger vil blive gennemført på grundlag af en flerårig aktivitetsprogrammering, som delvis vil bygge på en årlig runde med evaluering og udvælgelse af forskningstemaer.- Støtte til etablering af netsamarbejde mellem nationale forskningsprogrammer og til samordning af forsknings- og innovationsaktiviteter og politikker. Hertil vil der blive anvendt lette og smidige mekanismer. Det internationale samarbejde er en vigtig dimension af rammeprogrammet. På dette område vil der blive gennemført aktiviteter under forskellige former: I særprogrammet om integration og styrkelse af det europæiske forskningsrum vil der dels blive tale om at åbne ekspertisenettene og de integrerede projekter for forskere og forskningsenheder fra tredjelande, dels om visse specifikke aktiviteter. I programmet om strukturering af det europæiske forskningsrum vil der blive ydet støtte til europæiske forskeres og tredjelandsforskeres internationale mobilitet. Styrkelsen af grundlaget for det europæiske forskningsrum vil blive udmøntet i støtte til samarbejde med og mellem europæiske organisationer for videnskabeligt og teknisk samarbejde. Disse organisationer får i øvrigt fuld adgang til alle aktiviteter under programmerne. I beskrivelsen af indholdet af programmet for strukturering af det europæiske forskningsrum præciseres det, hvilke betingelser der gælder for gennemførelsen, og hvilke temaer der kan tages op med strukturerende effekt, herunder styrkelse af netsamarbejde mellem interessenter på innovationsområdet, de forskellige nye former for mobilitetsstøtte, "integrerede initiativer" på infrastrukturområdet samt temaer og indsatsformer på det område, der er blevet kaldt 'forholdet mellem videnskab og samfund'. Under gennemførelsen af særprogrammerne vil der blive tage fuldt hensyn til de forskellige aspekter af den regionale dimension ved europæisk forskning og til regionernes anerkendte rolle i innovationsprocessen.Euratom-aktiviteterAktiviteterne under Euratom er af en speciel art og har et særligt retsgrundlag. Oven i købet fremstår det europæiske forskningsrum påen særlig måde på det nukleare område. Inden for nuklear fission forekommer det europæiske forskningsrum lettere at realisere end på andre områder inden for forskning og teknologi, fordi forsker- og industriverdenen her simpelthen er mindre, og fordi der allerede findes samarbejdsrelationer. Inden for kontrolleret termonuklear fusion er det europæiske forskningsrum allerede i vid udstrækning en realitet i kraft af et integreret europæisk forskningsprogram for magnetisk indesluttet fusion. Særprogramforslaget vedrørende indirekte aktioner inden for nuklear forskning indeholder en omfattende uddybning og præcisering af den tilsvarende del af rammeprogrammet for Euratom. På fissionsforskningens område fastlægger rammeprogramforslaget et forskningstema: behandling og opbevaring af nukleart affald. Aktiviteterne på dette område kan gennemføres ved hjælp af de to nye virkemidler for de udvalgte forskningstemaer i programmet for integration og styrkelse af det europæiske forskningsrum under rammeprogrammet for EF, nemlig ekspertisenettene og de integrerede projekter. Resten af aktiviteterne inden for nuklear fission vedrører andre aspekter af nuklear sikkerhed: strålingsbeskyttelse, undersøgelse af nye principper og uddannelse på det nukleare område. Disse aktiviteter kan iværksættes i form af projekter af begrænset størrelse og ved etablering af netsamarbejde mellem nationale aktiviteter med mulighed for at udnytte de nye virkemidler, hvis der er brug for det. På området termonuklear fusion uddyber og præciserer særprogramforslaget, bl.a. med udgangspunkt i et arbejdsdokument fra Kommissionens tjenestegrene [3], de retningslinjer, der er indeholdt i forslaget til Euratom-rammeprogram, i forlængelse af resultaterne af ministermødet den 19. januar 2001.[3]  SEK (2001) 385Det præciserer de foreslåede prioriteringer for aktiviteter, der skal gennemføres i perioden 2002-2006 i overensstemmelse med "reaktor-orienteringen" af Fællesskabets aktiviteter på dette område, som man har anset det for ønskeligt at fastholde: medvirken i Next Step og udnyttelse af JET-anlægget. En konkretisering af denne retningslinje forudsætter, at der træffes en række valg. For at øge virkningen af Fællesskabets indsats på dette område og i overensstemmelse med idéen om et europæisk forskningsrum foreslås det, at midlerne koncentreres om multilaterale satsninger, der samler aktørerne i europæisk forskning om fælles projekter som f.eks. JET i dag og for fremtiden ITER, hvis det besluttes at bygge denne nye maskine. Samordning af helheden på europæisk plan - som har vist sin nytte - vil blive fastholdt, men medlemsstaterne overtager en større del end i dag af de aktiviteter, der er mindre reaktororienterede og Next Step-tilknyttede. Perioden 2002-2006 bliver nok præget af overgangen til et program, der er domineret af forpligtelserne over for Next Step-projektet. Af de 700 mio. EUR, som foreslås bevilget til hele fusionsforskningen, er 200 mio. EUR afsat til deltagelse i opførelsen af ITER, som kan forventes påbegyndt i anden halvdel af rammeprogramperioden, dvs. 2005-2006, og som kræver særskilt vedtagelse. De fleste af Fællesskabets forskningsaktiviteter på fusionsområdet i 2002-2006 skal således sikre overgangen mellem det nuværende arbejde i de associerede laboratorier, og hvad der bør blive til et ledsageprogram inden for fusionsfysik og -teknologi, når ITER-projektet er nået op i 'marchhastighed' efter år 2006 - hvis det vedtages at tage fat på opførelsen. En effektiv gennemførelseRammeprogrammet 2002-2006, hvis hovedformål er at bidrage til realiseringen af det europæiske forskningsrum, hviler på tre grundprincipper: det skal koncentreres om et antal udvalgte forskningstemaer, det skal virke strukturerende i kraft af en stærk forbindelse til den nationale indsats, og det skal forenkle og lette gennemførelsen. Det er flere gange blevet understreget, at en sådan forbedring af rammeprogrammets og særprogrammernes gennemførelsesvilkår er nødvendig, blandt andet af Rådet, Europa-Parlamentet, evalueringspanelet ved rammeprogrammets femårsevaluering og Revisionsretten.Bedre gennemførelsesvilkår vil i alt væsentligt blive opnået i kraft af de nye støtteformer og virkemidler, hvis formål er at føre frem mod de to mål om koncentration af indsatsen og styrkelse af forbindelserne mellem arbejdet på forskellige niveauer. Ekspertisenettene og de integrerede projekter er tilrettelagt med disse mål for øje; de fungerer mere decentralt og giver dermed deltagerne mulighed for at bevare en høj grad af handlefrihed og den nødvendige fleksibilitet i gennemførelsen. Specielt er partnerskaberne tænkt som grupperinger, der kan udvikle sig gennem hele gennemførelsesperioden, ved at nye deltagere tilslutter sig, og andre trækker sig ud. Grundprincipperne for de nye virkemidler er beskrevet i bilag III til de enkelte særprogramforslag. Nærmere anvendelsesbestemmelser for dem vil blive fastlagt i reglerne for deltagelse og formidling under hensyntagen til kravet om, at Fællesskabets finansielle interesser skal beskyttes.Andre aspekter af forvaltningen af programaktiviteter "eksternaliseres" i øvrigt. Det gælder for eksempel visse aspekter af forvaltningen af forskningsaktiviteter for små og mellemstore virksomheder og mobilitetsfremmende aktiviteter.En uomgængelig debatNår Kommissionen forelægger et forslag til nyt rammeprogram for EU, giver det altid anledning til en bred og intens debat. Denne debat, som i vidt omfang allerede er begyndt, bør ikke som så ofte før begrænses til drøftelser af prioriteringer og hovedområder, for:- rammeprogrammet 2002-2006 er først og fremmest karakteriseret ved indførelsen af nye interventionsmåder, der kan få store positive virkninger for det europæiske forskningsmiljø, og som bør tages i anvendelse under de bedst mulige vilkår - og dets gennemførelse kræver derfor, at de ansvarlige for europæisk forskning på et højt beslutningsniveau i de nationale forskningsorganisationer, universiteterne og erhvervslivet inddrages mere, og at deltagerne udviser mere initiativ og påtager sig et større ansvar. 2001/0122 (CNS)Forslag til RÅDETS BESLUTNING om vedtagelse af et særprogram for forskning, teknologisk udvikling og demonstration 2002-2006 med henblik på integration og styrkelse af det europæiske forskningsrumRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 166,under henvisning til forslag fra Kommissionen [4][4]  EFT nr.under henvisning til udtalelse fra Europa-Parlamentet [5][5]  EFT nr.under henvisning til udtalelse fra Det Økonomiske og Sociale Udvalg, og [6][6]  EFT nr.ud fra følgende betragtninger:(1) I henhold til traktatens artikel 166, stk. 3, iværksættes Europa-Parlamentets og Rådets afgørelse nr. .../../EF [7] om Det Europæiske Fællesskabs flerårige rammeprogram for forskning, teknologisk udvikling og demonstration 2002-2006 som bidrag til realiseringen af det europæiske forskningsrum (i det følgende benævnt "rammeprogrammet") ved hjælp af særprogrammer, hvori angives de nærmere bestemmelser for deres gennemførelse, deres varighed og de midler, der skønnes nødvendige.[7]  EFT nr.(2) Rammeprogrammet er struktureret omkring tre blokke af foranstaltninger, "integration af forskningen", "strukturering af det europæiske forskningsrum" og "styrkelse af grundlaget for det europæiske forskningsrum"; den første og den tredje blok gennemføres med hensyn til indirekte aktioner ved dette særprogram.(3) De regler for virksomheders, forskningscentres og universiteters deltagelse samt reglerne for formidling af forskningsresultater for rammeprogrammet, som Europa-Parlamentet og Rådet vedtog i afgørelse nr. .../../EF [8] (i det følgende benævnt "regler for deltagelse og formidling") bør gælde for dette program.[8]  EFT nr.(4)  Hvis de nye virkemidler, som omfatter forenklet og decentraliseret forvaltning samt udnyttelse af ekstern teknisk støtte, udnyttes fuldt ud i dette program, burde det bevirke, at udgifterne til personale og administration sænkes til højst 5,5% af det samlede beløb, der skønnes nødvendigt for gennemførelsen.(5) Ved gennemførelsen af dette program bør der lægges vægt på at fremme forskernes mobilitet og innovationen i Fællesskabet, på at tilskynde små og mellemstore virksomheder til at deltage og på internationalt samarbejde med tredjelande og internationale organisationer. Tiltrædelseslandene skal vises særlig opmærksomhed.(6) Ved gennemførelsen af forskningsaktiviteter under dette program bør grundlæggende etiske principper overholdes, især sådanne som er anført i Den Europæiske Unions charter om grundlæggende rettigheder.(7) Som opfølgning til Kommissionens meddelelse "Kvinder og videnskab" [9] og Rådets resolutioner [10] og Europa-Parlamentets [11] beslutninger om dette emne er der ved at blive gennemført en handlingsplan for at styrke og udvide kvinders placering og rolle inden for videnskab og forskning. Ved gennemførelsen af dette program vil der blive taget hensyn til kønsaspektet inden for forskning.[9]  KOM(1999)76.[10]  Resolution af 20. maj 1999, EFT C 201af 16.7.1999.[11]  Beslutning af 3. februar 2000, EP 284.656.(8) For at kunne udnytte det fulde potentiale i dette program bør alle relevante parter, især medlemsstater og associerede stater, tilskyndes til aktivt at engagere sig i en fælles bestræbelse på at øge koordineringen af den forskningsindsats, der gøres i Europa, bl.a. ved at åbne og skabe netværk mellem de nationale programmer og ved fri udveksling af oplysninger i forbindelse med den forskning, der foregår på alle niveauer.(9) Programmet bør gennemføres på en fleksibel, effektiv og gennemsigtig måde, så relevante interesser især inden for forskerverdenen, erhvervslivet, blandt brugerne og i det politiske liv tilgodeses. Forskningsindsatsen under dette program bør i givet fald tilpasses til fællesskabspolitikkernes og den videnskabelige og teknologiske udviklings behov.(10) Da gennemførelsesbestemmelserne til denne beslutning er forvaltningsforanstaltninger, jf. artikel 2 i Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen [12], bør de vedtages efter forvaltningsproceduren i artikel 4 i nævnte afgørelse.[12]  EFT nr. L 184, 17.7.1999, s. 23.(11) Kommissionen bør i rette tid sørge for, at der foretages en uafhængig vurdering af de tiltag, der gennemføres på de områder, som programmet dækker.(12) Inden for dette program bør udvalgte forskningstemaer udelukkende gennemføres ved hjælp af tre former for virkemidler: Ekspertisenet, integrerede projekter og Fællesskabets deltagelse i nationale forskningsaktiviteter, der iværksættes i fællesskab i henhold til traktatens artikel 169 -VEDTAGET FØLGENDE BESLUTNING:Artikel 11. I overensstemmelse med rammeprogrammet vedtages et særprogram om integration og styrkelse af det europæiske forskningsrum (i det følgende benævnt "særprogrammet") for perioden fra [.....] til 31. december 2006.2. De videnskabelige og teknologiske mål og prioriteringer for særprogrammet er anført i bilag I. Artikel 2I overensstemmelse med bilag II til rammeprogrammet skønnes det beløb, der er nødvendigt til gennemførelse af særprogrammet, at være på EUR 12 505 millioner, hvoraf højst 5,5% skal anvendes til Kommissionens administrative udgifter. I bilag II er der anført en vejledende fordeling af beløbet.Artikel 31. De nærmere vilkår for Fællesskabets finansielle deltagelse i særprogrammet er de bestemmelser, der er omhandlet i artikel 2, stk. 2 i rammeprogrammet.2. Særprogrammet gennemføres ved hjælp af de virkemidler, der er fastsat i bilag I og III til rammeprogrammet og beskrevet i bilag III.3. Reglerne for deltagelse og formidling finder anvendelse på særprogrammet.Artikel 41. Kommissionen udarbejder et arbejdsprogram til gennemførelse af særprogrammet med en mere detaljeret beskrivelse af de videnskabelige og teknologiske mål og prioriteringer, der er fastsat i bilag I samt tidsplanen for gennemførelsen.2. I arbejdsprogrammet tages der hensyn til relevante forskningstiltag, som medlemsstaterne, associerede stater og europæiske og internationale organisationer gennemfører. Det ajourføres om nødvendigt.Artikel 51. Kommissionen er ansvarlig for gennemførelsen af særprogrammet.2. Den i artikel 6 fastsatte procedure finder anvendelse i forbindelse med vedtagelsen af følgende foranstaltninger:- udarbejdelse og ajourføring af det arbejdsprogram, der er omhandlet i artikel 4, stk. 1, - enhver ændring af den vejledende fordeling af beløbet, som er anført i bilag II.Artikel 61. Kommissionen bistås af et udvalg, der består af repræsentanter for medlemsstaterne, og som har Kommissionens repræsentant som formand.2. Når der henvises til dette stykke, anvendes forvaltningsproceduren i artikel 4 i afgørelse 1999/468/EF [13] i overensstemmelse med samme afgørelses artikel 7, stk. 3.[13]  EFT nr. L 184, 17.7.1999, s. 23.3. Det tidsrum, der nævnes i artikel 4, stk. 3, i afgørelse 1999/468/EF, fastsættes til to måneder.Artikel 71. I overensstemmelse med artikel 4 i rammeprogrammet offentliggør Kommissionen med jævne mellemrum en rapport om, hvor langt gennemførelsen af særprogrammet er nået.2. Kommissionen sørger for, at der som omhandlet i artikel 5 i rammeprogrammet foretages en uafhængig evaluering af de aktiviteter, der er gennemført på de områder, som særprogrammet omfatter.Artikel 8Denne beslutning er rettet til medlemsstaterne.Udfærdiget i Bruxelles, den [...] På Rådets vegne Formand  [...]BILAG IVidenskabelige og teknologiske mål og overordnede retningslinjer for aktiviteterneIndledningDette program vil fremme forskning i verdensklasse på de centrale udvalgte områder, der har en særlig interesse og merværdi for Europa, og den europæiske industris konkurrenceevne, som er blevet identificeret i rammeprogrammet 2002-2006, samt inden for de temaer, der i forbindelse med gennemførelsen af rammeprogrammet identificeres som værende af stor betydning i forhold til EU's politiske behov og de muligheder, som opstår inden for nye, frontforskningsområder. Programmet vil tilstræbe en mere omfattende integration af forskningen i Europa gennem:- en fokuseret aktion inden for udvalgte forskningstemaer ved hjælp af kraftfulde finansieringsredskaber (integrerede projekter og ekspertisenet), der bringer forskningsaktørerne sammen i passende konfigurationer, der kan tage de nye udfordringer op, som disse udvalgte forskningstemaer udgør og med en kritisk masse- fremme af netsamarbejde og en fælles indsats mellem nationale og europæiske rammer for forskning og innovation og åbning af nationale programmer inden for disse udvalgte områder, herunder, hvor det er relevant, ved hjælp af de i artikel 169 i traktaten omhandlede programmer, samt inden for andre områder, hvor en sådan indsats ville være til gavn for det europæiske forskningsgrundlagProgrammet supplerer programmet "strukturering af det europæiske forskningsområde" og særprogrammet for FFC (Det Fælles Forskningscenter), og gennemførelsen af programmet vil blive koordineret med disse to programmer.1. Integration af forskningen1.1. Udvalgte forskningstemaerDe udvalgte forskningstemaer tegner sig for langt størsteparten af udgifterne under rammeprogrammet 2002-2006. Det er hensigten at skabe en betydelig løftestangsvirkning gennem en meget fokuseret forskningsindsats på fællesskabsplan, som sammen med aktioner inden for andre dele af rammeprogrammet 2002-2006 og gennem åben koordinering med andre - regionale, nationale, europæiske og internationale - rammer vil resultere i en sammenhængende og meget effektiv fælles indsats for at nå de overordnede mål.De udvalgte forskningstemaer er:- Genomforskning og bioteknologi i sundhedens tjeneste- Teknologi til informationssamfundet- Nanoteknologi, intelligente materialer og nye produktionsprocesser- Luftfart og rumfart- Fødevaresikkerhed og sundhedsrisici- Bæredygtig udvikling og globale ændringer- Borgere og styring i det europæiske vidensamfundAktionerne beskrives derfor i termer af:- de overordnede mål og forventede resultater inden for hvert udvalgt forskningstema- de udvalgte forskningstemaer, der skal forfølges via en fællesskabsaktion.De udvalgte forskningstemaer beskrives ud fra deres overordnede mål og deres vigtigste forskningsfokus. Det tilknyttede arbejdsprogram vil indeholde nærmere oplysninger om det detaljerede forskningsindhold.Fællesskabsaktionen inden for hvert enkelt udvalgt tema vil blive gennemført via integrerede projekter og ekspertisenet, der ud over forskning og teknologisk udvikling kan integrere nedenstående aktiviteter, hvor de er særlig relevante for de fastsatte mål: demonstration, formidling og udnyttelse; samarbejde med forskere og forskerteam fra tredjelande; udvikling af menneskelige ressourcer, herunder fremme af uddannelse af forskere; udvikling af forskningsfaciliteter og -infrastruktur af specifik betydning for den forskning, der udføres; og fremme af bedre forbindelser mellem videnskab og samfund, herunder kvinder inden for videnskab.Det kan ligeledes være hensigtsmæssigt at gennemføre forskning, henhørerende under artikel 169 i traktaten, for at nå de mål, der er fastlagt for et eller flere af de udvalgte forskningstemaer. De små og mellemstore virksomheder (SMV'er) vil blive tilskyndet til at deltage, og ligestilling mellem mænd og kvinder vil generelt blive sikret i forbindelse med gennemførelsen af aktiviteterne.Innovation er en vigtig dimension, der skal tages i betragtning ved udformningen og gennemførelsen af FTU-aktiviteter. Ekspertisenet og integrerede projekter vil navnlig omfatte aktiviteter i tilknytning til formidling og udnyttelse af viden og, hvor det er relevant, aktiviteter, der kan sikre overførsel af teknologi og fremme udnyttelsen af resultaterne. Hvor det er hensigtsmæssigt, vil der blive langt særlig vægt på overførsel af teknologi til SMV'er og på oprettelse af forskningsbaserede virksomheder som et middel til at udnytte forskningsresultaterne.Ansøgerlandene vil blive tilskyndet til at deltage i dette program.Det internationale samarbejde er en vigtig dimension af rammeprogrammet. I særprogrammet "Integration af forskningen" udsføres de internationale aktiviteter i to grupper:- Deltagelse af forskere, team og institutioner fra tredjelande i ekspertisenet og integrerede projekter, særlig i forbindelse med emner inden for de forskellige udvalgte forskningstemaer, der har tilknytning til globale problemer, og som er genstand for en international indsats- Specifikke internationale samarbejdsaktiviteter med visse grupper af lande som støtte for Fællesskabets udenrigspolitik og udviklingspolitik.Det internationale samarbejde inden for rammeprogrammet og målene hermed beskrives under overskriften "Foregribelse af EU's videnskabelige og teknologiske behov".De udvalgte forskningstemaer omfatter i visse tilfælde forskning, der ligger på grænsen af de traditionelle områder, hvor fremskridt vil kræve en tværfaglig og mangesidet indsats. I sådanne tilfælde vil der i forbindelse med gennemførelsen af programmet blive lagt særlig vægt på koordinering mellem de forskellige udvalgte temaer og mellem disse temaer og aktioner under overskriften "Foregribelse af EU's videnskabelige og teknologiske behov".Forskningens etiske, sociale og juridiske aspekter vil blive taget i betragtning, og det samme gælder dens potentielle anvendelser, og den socioøkonomiske indvirkning af den videnskabelige og teknologiske udvikling og foregribelse af denne vil, hvor det er relevant, udgøre en del af aktiviteterne under denne overskrift. Forskning i etik i tilknytning til den videnskabelige og teknologiske udvikling vil blive gennemført under programmet "Strukturering af det europæiske forskningsrum". I forbindelse med gennemførelsen af dette program og forskningsaktiviteterne i tilknytning hertil skal de grundlæggende etiske principper respekteres, herunder: beskyttelse af menneskets værdighed, oplysninger og privatliv samt af dyr og miljø i overensstemmelse med fællesskabslovgivningen; de relevante internationale konventioner og adfærdskodekser, f.eks. Helsinki-deklarationen, Europarådets konvention om menneskerettigheder og biomedicin, den universelle erklæring om det menneskelige genom og menneskerettigheder vedtaget af UNESCO; den aktuelle lovgivning og retsakter i de lande, hvor forskningen udføres. Hvor det er relevant skal deltagerne i forskningsprojekter ansøge de relevante etiske råd om godkendelse, inden de påbegynder FTU-aktiviteterne. Der vil blive foretaget en systematisk etisk gennemgang af forslag, der vedrører følsomme spørgsmål. I særlige tilfælde kan en etisk gennemgang foretages, mens et projekt gennemføres.1.1.1 Genomforskning og bioteknologi i sundhedens tjeneste [14][14]  På dette og andre områder inden for rammeprogrammet ydes der ikke støtte til kloning af mennesker til reproduktive formål; der vil ikke blive gennemført forskning, der ændrer eller har til formål at ændre menneskers genetiske arveanlæg; der vil heller ikke blive gennemført forskning, der indebærer udvikling af et menneskefoster til forsknings- eller behandlingsformål. Dyreforsøg skal så vidt muligt erstattes af in vitro metoder eller alternative metoder. Det skal undgås at påføre lidelser, eller sådanne lidelser skal holdes på et minimum, og man bør i denne forbindelse være særlige opmærksomme på dyreforsøg med de arter, der er tættest på mennesket. (i overensstemmelse med direktiv 86/609/EØF). Ændring af dyrs genetiske arvemateriale og kloning af dyr tillades kun til etisk velbegrundede formål, og når de udføres under forhold, hvor der tages hensyn til dyrevelfærd og principperne om genetisk diversitet.Kortlægningen af det menneskelige genom og mange andre genomer varsler en ny tidsalder inden for human biologi, som frembyder hidtil uanede muligheder for at forbedre menneskets sundhed og fremme industriel og økonomisk aktivitet. Dette tema, der bidrager til at realisere disse fordele, vil fokusere på at integrere post-genomforskningen i de mere veletablerede biomedicinske og bioteknologiske metoder, og vil lette integrationen af forskningskapacitet (både offentlig og privat) i Europa for at forbedre sammenhængen og opnå en kritisk masse. Integreret tværfaglig forskning, der muliggør et tæt samspil mellem teknologi og biologi, er af afgørende betydning, når genomoplysninger skal omsættes til praktiske anvendelser. Derudover vil et vigtigt element være at inddrage centrale aktører, navnlig erhvervslivet, personale inden for sundhedssektoren og praktiserende læger, politiske beslutningstagere, lovgivende myndigheder og patientsammenslutninger, i gennemførelsen af dette tema. Ligestilling mellem kønnene inden for forskning vil ligeledes blive sikret. [15][15]  Årsager, kliniske symptomer, følger og behandling af sygdomme og lidelser er ofte forskelig for kvinder og mænd. Derfor skal alle aktiviteter, der finansieres under dette udvalgte forskningstema, tage højde for muligheden for kønsforskelle i deres forskningsprotokoller, metodikker og resultatanalyser.Dette udvalgte forskningstema vil fremme og støtte tværfaglig grundforskning med det formål at udnytte genomoplysningernes fulde potentiale til at underbygge anvendelser i tilknytning til menneskets sundhed.Det vil udgøre en integrerende del af Den Europæiske Unions indsats for at effektivisere den europæiske bioteknologiske industri i overensstemmelse med konklusionerne fra Det Europæiske Råds møde i Stockholm. Det vil bestræbe sig på at skabe stærke forbindelser til alle aktiviteter, der forbedrer rammebetingelserne for innovation inden for bioteknologiindustriens sundhedssektor, navnlig i SMV'er, herunder fremme af iværksætterånden og investeringsmulighederne gennem venturekapital og inddragelse af Den Europæiske Investeringsbank. Der vil ligeledes blive lagt vægt på at identificere lovgivningsmæssige hindringer for udviklingen af nye anvendelser for genomforskningen, for på det tidligst mulige tidspunkt at kunne foregribe de etiske konsekvenser og de mere generelle følger af udviklingen inden for genomforskning for samfundet og borgerne.Dette udvalgte forskningstema vil ligeledes fremme gennemførelsen og udviklingen af Det Europæiske Fællesskabs sundhedsstrategi.Internationalt samarbejde vil blive fremmet inden for hele dette forskningstema. Hvor det er relevant, vil der blive taget behørigt hensyn til Fællesskabets forpligtelse til at bekæmpe fattigdommen i udviklingslandene og den betydning, som en forbedret sundhed vil have for processen - i overensstemmelse med artikel 177 i traktaten og med Fællesskabets fremskyndede indsats for at bekæmpe HIV/AIDS, malaria og tuberkulose.Forskningsprioriteteri) Grundviden og basisredskaber inden for funktionel genomforskningDet strategiske mål med dette punkt er at fremme den grundlæggende forståelse af genomoplysningerne ved at udvikle den videnbase, de redskaber og de ressourcer, som er nødvendige for at kortlægge funktionen af gener og genprodukter, der har betydning for menneskets sundhed (herunder modelgenomer for dyr og planter samt mikroorganismers genomer) og at undersøge deres indbyrdes samspil og deres samspil med miljøet. Forskningen vil omfatte:- Genekspression og proteomanalyser: Målene er at sætte forskerne bedre i stand til at afkode genernes og genprodukternes funktion og til at kortlægge de komplekse regulerende netværk (biokompleksitet), der kontrollerer de grundlæggende biologiske processer.Forskningen vil fokusere på: udvikling af redskaber med en høj kapacitet og af metoder til overvågning af genekspression og proteinprofiler og til kortlægning af proteiners funktioner og vekselvirkninger mellem proteiner.- Strukturel genomforskning: Målene er at sætte forskerne i stand til mere effektivt og oftere end det i øjeblikket er muligt at bestemme proteiners og andre makromolekylers 3-D struktur, hvilket er vigtigt for at kunne belyse proteinernes funktion og af stor betydning for udviklingen af lægemidler. Forskningen vil fokusere på: udvikling af hurtige og effektive metoder til bestemmelse af højopløste 3-D makromolekylestrukturer.- Komparativ genomforskning og populationsgenetik: Målene er at sætte forskerne i stand til at anvende velkarakteriserede modelorganismer til at forudsige og afprøve genfunktioner og til at drage fuld fordel af specifikke befolkningskohorter i Europa til at kortlægge forholdet mellem genfunktion og sundhed eller sygdom. Forskningen vil fokusere på: udvikling af modelorganismer og transgenetiske redskaber; udvikling af genetiske, epidemiologiske redskaber og standardiserede protokoller til genotypebestemmelse.- Bioinformatik: Målene er at give forskerne adgang til effektive redskaber til forvaltning og fortolkning af den til stadighed voksende mængde genomoplysninger og at sætte dem i stand til at stille disse oplysninger til rådighed for forskersamfundet i en tilgængelig og anvendelig form.Forskningen vil fokusere på: udvikling af bioinformatikredskaber og ressourcer til lagring, udnyttelse og behandling af data; udvikling af databiologiske metoder til forudsigelse af genfunktioner og til simulering af komplekse regulerende netværk.ii) Anvendelser af genomforskning og bioteknologi i sundhedens tjenesteDet strategiske mål med dette punkt er at fremme den europæiske bioteknologiske industris konkurrenceevne ved at udnytte den rigdom af biologiske data, som genomforskningen og fremskridtene inden for bioteknologi resulterer i. Forskningen vil omfatte:- Teknologiske platforme for udvikling af nye redskaber til diagnose, forebyggelse og behandling: Målene er at fremme samarbejdet mellem højere læreanstalter og industrien ved hjælp af teknologiske platforme, hvor tværfaglige metoder, der anvender frontteknologier, som genomforskningen har resulteret i (såsom farmakogenomforskning), kan bidrage til fremskridt inden for sundhedssektoren og til nedbringelse af omkostningerne gennem en mere præcis diagnose, en individuel behandling og mere effektive udviklingsveje for nye lægemidler og behandlingsformer og andre nye produkter, som den nye teknologi resulterer i.Forskningen vil fokusere på: rationel og fremskyndet udvikling af nye, mere sikre og mere effektive lægemidler; udvikling af nye diagnosticeringsformer; udvikling af nye in vitro tests til erstatning for dyreforsøg; udvikling og afprøvning af nye forebyggende og terapeutiske redskaber, såsom somatiske gen- og celleterapier (herunder stamcellebehandling) og immunoterapi.- Støtte til innovativ forskning i nystartede genomforskningsbaserede virksomheder: Målene er at fremme oprettelsen af forskningsbaserede, nye virksomheder i Europa, at bidrage til deres vækst i de tidlige faser og at fremme deres videre udvikling i en multinational sammenhæng.Forskningen vil fokusere på: innovative aspekter af post-genomforskningen, der indebærer store anvendelsesmuligheder i forbindelse med sundhedsspørgsmål, og som ligeledes forventes at føre til iværksætterinitiativer i nystartede virksomheder.Med henblik på at sikre socialt ansvarlige valg, befolkningens accept og en effektiv udviklingsproces for disse nye teknologier, vil det være nødvendigt at inddrage lovgivere, patienter og samfundet generelt på et tidligt tidspunkt.iii) Anvendelser inden for medicin og folkesundhedDet strategiske mål med dette punkt er at udvikle bedre strategier for forebyggelse og forvaltning af sygdomme hos mennesker og for et sundt liv og en sund aldringsproces. Det vil udelukkende være koncentreret omkring integration af genommetoden i de mere etablerede metoder til undersøgelse af sygdoms- og sundhedsdeterminanter. Forskningen vil fokusere på:- Bekæmpelse af kræft, hjerte-kar-sygdomme og sjældne sygdomme: Målene er at forbedre forebyggelsen og forvaltningen af to af de største årsager til dårligt helbred og dødelighed i Europa og at samle Europas forskningsressourcer omkring håndtering af sjældne sygdomme.Forskningen vil fokusere på: integration af klinisk ekspertise og ressourcer med relevante modelsystemer og avancerede redskaber i funktionel genomforskning for at nå frem til et gennembrud inden for behandling og forvaltning af disse sygdomme.- Bekæmpelse af lægemiddelresistens: Målene er at konfrontere den største trussel mod folkesundheden, som skyldes lægemiddelresistente patogener.Forskningen vil fokusere på: udnyttelse af den tilgængelige viden om mikroorganismers genomer og om samspillet mellem vært og patogen til at udvikle vacciner og alternative behandlingsstrategier, der kan omgå problemet med resistens over for antimikrobielle lægemidler; udvikling af strategier for optimal udnyttelse af antimikrobielle lægemidler; støtte til Fællesskabets netværk for epidemiologisk overvågning og kontrol af smitsomme sygdomme. - Hjerneforskning og bekæmpelse af sygdomme i nervesystemet: Målene er at udnytte genomoplysninger til at opnå en bedre forståelse af hjernens funktion og funktionsforstyrrelser for at få et nyt indblik i de mentale processer, til at bekæmpe neurologiske forstyrrelser og sygdomme og til at forbedre udbedringen af hjerneskader.Forskningen vil fokusere på: forståelse af det molekylære og cellulære grundlag for hjernefunktion, hjerneskader, hjernens plasticitet og reparation, indlæring, hukommelse og erkendelse; udvikling af strategier for forebyggelse og forvaltning af neurologiske forstyrrelser og sygdomme. - Forskning i menneskets udvikling og i aldringsprocessen: Målet er at opnå en bedre forståelse af menneskets udvikling med særlig vægt på aldringsprocessen for dermed at udvikle bevisgrundlaget for forbedring af folkesundhedsstrategier og således fremme en sund levevis og en sund aldringsproces. Forskningen vil fokusere på: forståelse af den menneskelige udvikling fra undfangelse til voksenalder; undersøgelse af de molekylære og cellulære determinanter for en sund aldringsproces, herunder disse determinanters samspil med miljø-, adfærds- og kønsfaktorer. iv) Konfrontering af de mest udbredte smitsomme sygdomme i tilknytning til fattigdomDet strategiske mål med dette punkt er at konfrontere den globale nødsituation, som de tre mest udbredte smitsomme sygdomme - HIV/AIDS, malaria og tuberkulose - forårsager, gennem udvikling af en effektiv sygdomsbekæmpelse, særlig til brug i udviklingslandene. Det forventes, at udviklingslandene vil blive vigtige partnere i gennemførelsen af dette punkt, navnlig gennem den europæiske platform for kliniske forsøg.Forskningen vil fokusere på: udvikling af lovende, potentielle metoder til bekæmpelse (vacciner, terapier og HIV mikrobicider) af de pågældende sygdomme ved at støtte forskning over hele spektret lige fra grundlæggende molekyleforskning, der udnytter genomforskning i mikroorganismer, over præklinisk afprøvning og proof-of-principle; etablering af en europæisk platform for kliniske forsøg for at samle og støtte Europas kliniske forsøg specifikt rettet mod sygdomsbekæmpelse i udviklingslandene; etablering af et netværk for forsøg med AIDS-behandlingsmetoder i Europa for at forbedre sammenhængen og komplementariteten mellem kliniske forsøg med AIDS-behandlingsmetoder til brug i Europa.1.1.2 Teknologi til informationssamfundetTeknologi til informationssamfundet ændrer økonomien og samfundet. Den skaber ikke blot nye arbejdsmetoder og nye virksomhedsformer, den fremkommer ligeledes med løsninger på store samfundsmæssige udfordringer såsom sundhedsvæsen, miljø, sikkerhed, mobilitet og beskæftigelse og har vidtrækkende indflydelse på vor dagligdag. Sektoren for teknologi til informationssamfundet er nu en af de største økonomiske sektorer med en årlig omsætning på EUR 2 000 mia. og over 12 mio. ansatte i Europa.Det udvalgte forskningstema "teknologi til informationssamfundet" vil bidrage direkte til realiseringen af de europæiske politikker for vidensamfundet, som det blev besluttet på Det Europæiske Råds møde i Lissabon i 2000 og i Stockholm i 2001, og som afspejles i e-Europe handlingsplanen. Det vil sikre europæisk førerskab inden for de generiske og anvendte teknologier, der er centrale for videnøkonomien. Det sigter mod at forbedre innovation og konkurrenceevne i europæiske virksomheder og inden for den europæiske industri og mod at bidrage til større fordele for alle europæiske borgere.Vi vil ikke opleve succes'er som dem, der i Europa er opnået inden for mobil kommunikation eller forbrugerelektronik, med mindre der gøres en reel indsats for at nå en kritisk masse på centrale områder af forskningen i teknologi til informationssamfundet. Aktionerne vil derfor mobilisere forskersamfundet omkring mål på mellemlang og lang sigt og fremme integrationen af den offentlige og den private indsats på europæisk plan med det formål at opbygge vigtige kompetencer og styrke innovationen. Aktiviteterne vil omfatte højrisikobetonet og langsigtet FTU såsom udvikling af den kommende generation af mobile og trådløse systemer efter 3G og vil omfatte underbyggende forskning med det formål at undersøge og afprøve fremtidig og ny teknologi specifikt i forbindelse med de anførte udvalgte forskningstemaerSelv om der er opnået store fremskridt, er vi stadig langt fra at drage fuld fordel af de videnbaserede tjenesteydelsers potentiale i den virkelige verden. Produkter og tjenesteydelser er stadig svære at anvende og ligger uden for mange menneskers rækkevidde, og den "digitale kløft" bliver stadig bredere i Europa og på verdensplan. Forskningen vil fokusere på den fremtidige generation af teknologier, hvor computere og netværk vil blive integreret i dagligdagen, således at en lang række tjenesteydelser og anvendelsesmuligheder bliver tilgængelige gennem letanvendelige menneskelige grænseflader. Denne vision om "intelligente omgivelser" placerer brugeren, individet i centrum af den fremtidige udvikling af et omfattende videnbaseret samfund for alle.Forskningstemaet teknologi til informationssamfundet til støtte for eEurope handlingsplanen vil bidrage til opbygningen af et informations- og videnbaseret samfund i Europa, der tilskynder de mindst udviklede regioner til at deltage. Det vil ligeledes omfatte aktiviteter, der skaber forbindelse mellem EU's indsats og den internationale indsats. Målet er at nå frem til global konsensus inden for dette forskningstema, hvor det er relevant, f.eks. via initiativet intelligente fremstillingssystemer eller dialogen om spørgsmål i tilknytning til driftsikkerhed, for yderligere at integrere forskningen i de nyligt associerede lande i EU's forskningsindsats og for at lette samarbejdet med udviklingslandene.Forskningsprioriteteri) Anvendt forskning i teknologi til informationssamfundet, der tager de største samfundsmæssige og økonomiske udfordringer opMålet er at udvide omfanget og effektiviteten af løsninger baseret på teknologi til informationssamfundet, der tager de største samfundsmæssige og økonomiske udfordringer op, og at gøre dem tilgængelige for borgere, virksomheder og organisationer på den mest pålidelige og naturlige måde, hvor som helst og når som helst. - Forskning i tillidsskabende teknologier: Målet er at udvikle teknologier i tilknytning til de centrale sikkerhedsudfordringer, som den "fuldt digitaliserede" verden og behovet for at sikre den enkeltes og samfundenes rettigheder resulterer i. Forskningen vil fokusere på grundlæggende sikkerhedsmekanismer og deres interoperabilitet, dynamiske sikkerhedsprocesser, avanceret kryptografi, teknologier, der kan forbedre beskyttelsen af privatlivets fred, teknologier til håndtering af digitale aktiver og pålidelige teknologier, der kan støtte virksomhedsfunktioner og organisatoriske funktioner i dynamiske og mobile systemer.- Forskning, der tager de samfundsmæssige udfordringer op: Der fokuseres på "intelligente omgivelser" for at inddrage borgerne yderligere i informationssamfundet, for at sikre mere effektive forvaltnings- og støttesystemer inden for sundhed, sikkerhed, mobilitet og miljø og for at bevare kulturarven, integration af mange funktionaliteter på tværs af disse områder vil ligeledes blive støttet.Forskningen i "e-integration" vil fokusere på systemer, der muliggør adgang til informationssamfundet for alle, på teknologier, der er tilgængelige for alle, og som kan sikre en fuldstændig deltagelse i informationssamfundet, og på hjælpesystemer, der kan genoprette funktioner eller kompensere for handicap for dermed at sikre en større livskvalitet for borgere med særlige behov og for de personer, der tager sig af dem. På sundhedsområdet vil arbejdet fokusere på intelligente systemer, der sigter mod at støtte sundhedspersonale, mod at give patienter en personlig sundhedspleje og information og mod at forbedre sundhedsfremme og sygdomsforebyggelse i den brede befolkning. Forskningen vil ligeledes omfatte intelligente systemer til forbedring af beskyttelsen af personer og ejendom og til sikring og beskyttelse af civile infrastrukturer.På mobilitetsområdet vil forskningen fokusere på infrastruktur til køretøjer og bærbare systemer, som kan føre til integreret sikkerhed, komfort og effektivitet og gøre det muligt at udvikle avanceret logistik og infomobilitet (information til/om de mobile brugere) samt tjenesteydelser baseret på brugernes/køretøjernes placering. Forskningen på miljøområdet vil fokusere på videnbaserede systemer til forvaltning af de naturlige ressourcer og til risikoforebyggelse og krisestyring. På fritidsområdet vil forskningen fokusere på intelligente og mobile systemer og anvendelser inden for underholdning og turisme. Med hensyn til kulturarven vil forskningen fokusere på intelligente systemer til dynamisk adgang til og beskyttelse af håndgribelige og ikke-håndgribelige kulturelle og videnskabelige ressourcer.- Forskning, der tager udfordringerne på arbejdspladsen og inden for erhvervslivet op: Målet er at give virksomheder, enkeltpersoner, offentlige administrationer og andre organisationer mulighed for fuldt ud at bidrage til og drage fordel af udviklingen af en pålidelig videnbaseret økonomi samtidig med, at arbejdets og arbejdslivets kvalitet forbedres, og at støtte livslang uddannelse for at forbedre de faglige kvalifikationer. Forskningen vil ligeledes sigte mod at opnå en bedre forståelse af de socioøkonomiske drivkræfter og virkningerne af udviklingen af teknologi til informationssamfundet.Forskningen i e-business og e-forvaltning vil fokusere på at forsyne europæiske organisationer, private såvel som offentlige, og navnlig SMV'er, med interoperative systemer og tjenesteydelser, der kan forbedre innovationskapaciteten, værdiskabelsen og konkurrencedygtigheden inden for videnøkonomien, og på at støtte nye virksomhedsøkosystemer (business ecosystems). Forskningen i organisatorisk videnforvaltning vil sigte mod at støtte organisatorisk innovation og fleksibilitet gennem udvikling, udveksling, omsætning og levering af viden. Forskningen i elektronisk og mobil handel vil fokusere på interoperative, multimodale anvendelser og tjenesteydelser i heterogene netværk. Det vil omfatte handel, samarbejde, arbejdsflow og elektroniske tjenesteydelser dækkende hele værdiskabelsescyklussen for udvidede produkter og tjenesteydelser når som helst og hvor som helst.Forskningen i e-arbejde systemer vil fokusere på nye udformninger af arbejdspladsen, der omfatter innovative teknologier for at fremme kreativitet og samarbejde, på øget effektivitet i ressourceudnyttelsen og på at udvide arbejdsmulighederne til at omfatte alle borgere i lokalsamfundene. Forskningen i eLearning vil fokusere på en personlig adgang til og formidling af uddannelse samt på avancerede uddannelsesmiljøer i skoler, på universiteter og på arbejdspladsen, der drager fordel af udviklingen af intelligente omgivelser. - Løsning af komplekse problemer på områder som videnskab, teknik, erhvervsliv og samfund: Målet er at udvikle teknologier til udnyttelse af databehandlings- og oplagringsressourcer, der er fordelt på geografisk spredte lokaliteter, og til på en problemfri måde at gøre dem tilgængelige i forbindelse med løsning af komplekse problemer inden for videnskaben, industrien, erhvervslivet og samfundet. Af anvendelsesområder kan nævnes miljø, energi, sundhed, transport, rationalisering, økonomi og nye medier.Forskningen vil fokusere på nye edb-modeller, herunder GRID-baserede databehandlings- og informationssystemer, peer-to-peer teknologier og tilknyttet specialbrugerudviklet software til udnyttelse af decentrale databehandlings- og oplagringsressourcer i stor skala og til udvikling af skalérbare, pålidelige og sikre platforme. Denne forskning vil omfatte nye samarbejdsredskaber og programmeringsmetoder, der støtter anvendelsernes interoperabilitet, og nye generationer af simulerings-, visualiserings- og dataudnyttelsesredskaber.ii) Infrastruktur til kommunikation og databehandlingMålene er at stadfæste og yderligere udvikle europæisk styrke på områder såsom mobil kommunikation, forbrugerelektronik og indlagt software samt at øge kommunikations- og informationsbehandlingsteknologiernes resultater, omkostningseffektivitet, funktionalitet og tilpasningsdygtighed. - Kommunikations- og netværksteknologier: Målet er at udvikle de nye generationer af systemer og net til trådløs kommunikation, der muliggør en optimal forbindelse hvor som helst, og fuldt optiske net, der kan øge nettenes transparens og kapacitet, løsninger, der kan forbedre nettenes interoperabilitet og tilpasningsevne, og teknologier til personliggjort adgang til audiovisuelle systemer samlet i net. Arbejdet med jord- og satellitbaserede [16], mobile og trådløse systemer og net efter 3G vil fokusere på den næste generation af teknologier, som kan sikre samarbejde og problemfri forbindelse på service- og kontrolniveau mellem mange forskellige trådløse teknologier over en fælles IP-platform (internetprotokol) samt nye protokoller, der kan sikre en effektiv udnyttelse af spektret, redskaber og teknologier med det formål at bygge trådløse, rekonfigurerbare anordninger, systemer og net, der anvender IP-protokollen. [16]  Aktiviteterne i forbindelse med satellitbaseret kommunikation koordineres med aktiviteterne under forskningstema 4 "luftfart og rumfart".Forskningen i fuldt optiske net vil fokusere på forvaltning af kanaler med optiske bølgelængder, som muliggør fleksibilitet og hastighed i udbredelsen af og forsyningen med tjenester og løsninger baseret på optiske fibre til Local Area Networks (LAN). Forskningen i interoperable netværksløsninger, herunder end-to-end netværksstyring, vil støtte forsyningen med generiske tjenesteydelser og de indbyrdes forbindelser mellem disse samt forbindelserne mellem heterogene net og platforme. Den vil omfatte programmerbare net, som kan give en tilpasningsdygtig og tidstro fordeling af netværksressourcerne og give kunderne bedre muligheder for at forvalte tjenesteydelserne.Forskningen vil ligeledes beskæftige sig med teknologier, der muliggør personliggjort adgang til audiovisuelle systemer og anvendelser samlet i net samt tjenesteydelseplatforme og net, der er fælles for forskellige medier, pålidelige digitale TV-arkitekturer og apparater, der kan behandle, kode, lagre, registrere og vise hybride 3D multimediesignaler og -objekter. - Softwareteknologi, tjenester og distribuerede systemer. Målet er at udvikle ny softwareteknologi, multifunktionelle, tjenesteskabende omgivelser samt redskaber til kontrol med komplekse, distribuerede systemer til indførelse af intelligente omgivelser og til at klare den forventede vækst i og udbredelse af anvendelser og tjenester. Forskningen vil fokusere på nye softwareteknologier, -systemer og -tjenester, der omhandler spørgsmål som sammensatbarhed skalérbarhed, pålidelighed og soliditet samt autonom selvtilpasning. Den vil beskæftige sig med specialbrugerudviklet software til forvaltning, kontrol og brug af fuldt distribuerede ressourcer. Forskningen i multifunktionel tjenesteudvikling og nye komponentrammer vil sigte mod at udvikle tjenesteydelsernes funktionalitet, herunder meta-information, semantik og byggestenenes taksonomi. Nye strategier, algoritmer og redskaber til systematisk og præcis design, udformning af prototyper og kontrol med komplekse, distribuerede systemer vil blive behandlet f.eks. med indbyggede styreenheder og allestedsnærværende informationsbehandlingsressourcer. Arbejdet vil omfatte kognitive teknikker til generisk genkendelse af objekter og begivenheder.iii) Komponenter og mikrosystemer- Mikro- og nanoelektronik og opto-elektronik. Målet er at nedbringe omkostningerne i forbindelse med mikro- og nanoelektroniske og opto-elektroniske komponenter og chip-systemer, at øge deres ydeevne og forbedre deres rekonfigurérbarhed, skalérbarhed, tilpasningsevne og selvjusterende evner.Forskningen vil fokusere på at udvide grænserne for CMOS proces- og udstyrsteknologier og på at forbedre anordningernes funktionalitet, ydeevne og integrationen af funktioner. Den vil beskæftige sig med alternative procesteknologier, typer af anordninger, materialer og arkitekturer for at imødekomme de krav, som kommunikation og informationsbehandling stiller. Der vil blive lagt særlig vægt på RF, blandede signaler og lavenergiudformning. Arbejdet med optiske og opto-elektroniske komponenter og fotonkomponenter vil omfatte anordninger og systemer til informationsbehandling, kommunikation, omstilling, lagring, registrering og billeddannelse. Forskningen i elektronbaserede nanoanordninger samt i molekylære elektroniske anordninger og teknologier vil fokusere på de teknologier, der indeholder løfter om en bred funktionalitet og har et integrations- og massefabrikationspotentiale.- Mikro- og nanoteknologier, mikrosystemer, monitorer: Målet er at forbedre delsystemers og mikrosystemers omkostningseffektivitet, ydeevne og funktionalitet og at øge integrationsgraden og miniaturiseringen for at skabe bedre grænseflader til deres omgivelser og til netbaserede tjenester og systemer.Forskningen vil fokusere på nye anvendelsesmuligheder og funktioner, som drager fordel af tværfagligt samspil (elektronik, mekanik, kemi, biologi osv.) kombineret med anvendelsen af mikro- og nanostrukturer og nye materialer. Målet er at udvikle innovative, omkostningseffektive og pålidelige mikrosystemer og rekonfigurérbare, miniaturiserede delsystemmoduler. Arbejdet vil ligeledes omfatte billige, informationsrige monitorer med højere opløsning og avancerede sensorer, herunder billige billedsensorer, biometriske sensorer, samt haptiske anordninger. Arbejdet med nanoanordninger og nanosystemer vil omfatte udnyttelse af grundlæggende fænomener, processer og strukturer, der indebærer løfter om ny eller forbedret registrerings- eller aktiveringsfunktionalitet, samt integration og fremstilling heraf.iv) Viden- og grænsefladeteknologiMålet er at forbedre anvendeligheden af teknologi til informationssamfundet og adgangen til den viden, den indeholder, for at fremme en mere omfattende indførelse og hurtigere udbredelse heraf.- Videnteknologier og digitalt indhold: Målet er at udvikle automatiserede løsninger til etablering og organisering af virtuelle videnrum (f.eks. kollektive hukommelser) for at fremme udviklingen af radikalt nyt indhold og medietjenester og -anvendelser.Forskningen vil fokusere på teknologier til støtte for erhvervelse og udformning, gengivelse og visualisering, fortolkning og udveksling af viden. Disse funktioner vil blive integreret i nye semantikbaserede og kontekstbevidste systemer, herunder kognitive og agentbaserede redskaber. Arbejdet vil omfatte kilder til viden og ontologier, der kan udvides for at lette interoperabiliteten mellem tjenesteydelser og bane vejen for den kommende generation af anvendelser af det semantiske net. Forskningen vil ligeledes omfatte teknologier til støtte for udformning, skabelse, forvaltning og offentliggørelse af multimedieindhold via faste og mobile net og anordninger med evne til selv at tilpasse sig brugerens forventninger. Målet er at fremme skabelsen af et rigt interaktivt indhold til personliggjort udsendelse og af avancerede, pålidelige medie- og underholdningsapplikationer.- Intelligente grænseflader og overflader: Målet er at udvikle mere effektive metoder til at få adgang til allestedsnærværende information samt lettere og mere naturlige former for samspil med den intelligens, der omgiver os.Forskningen vil fokusere på grænseflader og interaktive overflader, som er naturlige, adaptive og multisensoriske, for at skabe omgivelser, der registrerer vores tilstedeværelse, personlighed og behov, og som kan reagere intelligent på tale eller gestikulation. Målet er at skjule teknologiens kompleksitet ved at støtte et uforstyrret menneskeligt samspil med anordninger, virtuelle og fysiske objekter og den viden, der er indbygget i de dagligdags omgivelser. Arbejdet vil ligeledes omfatte teknologier til multilingvistisk og multikulturel adgang og kommunikation, der støtter rettidig og omkostningseffektiv forsyning med interaktive, informationsrige tjenester, der opfylder de personlige, faglige og erhvervsmæssige krav, som alle medlemmer af lingvistisk og kulturelt forskelligartede samfund har.1.1.3 Nanoteknologi, intelligente materialer og nye produktionsprocesserDen tosidede overgang til et videnbaseret samfund og bæredygtig udvikling kræver nye produktionsparadigmer og nye koncepter for produkt-tjenester. Den europæiske fremstillingsindustri skal generelt bevæge sig fra ressourcebaserede metoder til videnbaserede metoder, fra kvantitet til kvalitet, fra masseproducerede produkter med en enkelt anvendelse til produkter med mange anvendelser fremstillet på bestilling, produkt-tjenester, der kan opgraderes; fra "materielle og håndgribelige" til "uhåndgribelige" og forbedrede produkter, processer og tjenester.Disse ændringer hænger sammen med radikale omlægninger af de industrielle strukturer, der omfatter en mere omfattende tilstedeværelse af innovative virksomheder med kapacitet inden for netværksteknologi, som behersker nye, hybride teknologier, der kombinerer nanoteknologier, materialevidenskab, teknik, informationsteknologier, bio- og miljøvidenskaber. En sådan udvikling forudsætter et stærkt samarbejde på tværs af de traditionelle videnskabelige grænser. Den førende industrielle udvikling indebærer ligeledes en stærk synergi mellem teknologi og organisation, idet begges ydeevne er meget afhængig af nye færdigheder. Succesfulde teknologiske løsninger skal søges tidligere og tidligere i udformnings- og produktionsprocesserne; nye materialer og nanoteknologier vil spille en afgørende rolle i denne henseende som drivkræfter for innovation. Dette kræver, at der i forbindelse med fællesskabsforskningen lægges større vægt på langsigtede end på kortsigtede aktiviteter, og at man i forbindelse med innovation må gå fra gradvist voksende strategier til gennembrudsstrategier. Fællesskabsforskningen vil drage stor fordel af en international dimension.Forskningsprioriteteri) NanoteknologiNanoteknologi repræsenterer en ny indfaldsvinkel til materialevidenskab og teknik. Europa indtager en stærk stilling inden for nanovidenskab, som skal omsættes til en reel konkurrencefordel for den europæiske industri. Der er to mål hermed: at fremme oprettelsen af en FTU-intensiv europæisk nanoteknologiindustri og at fremme indførelsen af nanoteknologi i de eksisterende industrisektorer. Forskningen kan være langsigtet og højrisikobetonet, men vil fokusere på industrielle anvendelser. Der vil blive gennemført en aktiv politik for at opmuntre industrivirksomheder og SMV'er, herunder nystartede virksomheder, bl.a. gennem fremme af et tæt samspil mellem industrien og forskningen i konsortier, der gennemfører projekter med en betydelig kritisk masse.- Langsigtet tværfaglig forskning med det formål at forstå fænomenerne, beherske processerne og udvikle forskningsredskaber: Målene er at udvide den grundlæggende generiske videnbase over anvendelsesorienteret nanovidenskab og nanoteknologi og at udvikle redskaber og teknikker inden for frontforskning.Forskningen vil fokusere på: molekylære og mesoskopiske fænomener: selvsamlende materialer og strukturer, molekylære og biomolekylære mekanismer og motorer, tværfaglige og nye indfaldsvinkler til integration af udviklingen inden for uorganiske, organiske og biologiske materialer og processer.- Nanobioteknologi: Målet er at støtte forskning i integration af biologiske og ikke-biologiske enheder, åbning af nye horisonter inden for mange anvendelser, såsom behandling og medicinske og miljøorienterede analysesystemer.Forskningen vil fokusere på: lab-on-chip, grænseflader til biologiske enheder, overflademodificerede nanopartikler, avanceret lægemiddelindgift og andre områder, der integrerer nanosystemer eller nanoelektronik med biologiske enheder; forarbejdning, håndtering og sporing af biologiske molekyler eller komplekser, elektronisk sporing af biologiske enheder, mikrofluidik, fremme og kontrol af cellevækst på vækstmedier. - Konstruktionsteknik i nanometerskala til materiale- og komponentfremstilling: Målet er at udvikle nye funktionelle og strukturelle materialer med stor ydeevne ved at kontrollere deres nanostruktur. Dette vil omfatte teknologier til produktion og forarbejdning.Forskningen vil fokusere på: nanostrukturerede legeringer og kompositmaterialer, avancerede, funktionelle polymeriske materialer og nanostrukturerede funktionelle materialer.- Udvikling af udstyr og instrumenter til manipulering og kontrol: Målet er at udvikle en ny generation af instrumentering til analyse og fremstilling i nanoskala. Et vejledende mål vil være en størrelse eller opløsning i størrelsesordenen 10 nm.Forskningen vil fokusere på: en lang række avancerede teknikker til fremstilling i nanoskala (litografi- eller mikroskopibaserede teknikker); nyskabende teknologier, metodikker eller instrumenter, der udnytter materialets selvsamlende egenskaber, og udvikling af maskiner i nanoskala.- Anvendelser på områder som sundhed, kemi, energi, optik og miljø: Målet er at udvide nanoteknologiens potentiale inden for nyskabende anvendelser via integration af forskningsresultater i materialer og teknologiske anordninger i en industriel sammenhæng.Forskningen vil fokusere på: datamodelberegning, avancerede produktionsteknologier, udvikling af innovative materialer med forbedrede egenskaber.ii) Intelligente materialerNye materialer med et højt videnindhold, der medfører nye funktionaliteter og forbedret ydeevne, vil blive vigtige drivkræfter bag innovation inden for teknologi, anordninger og systemer til gavn for en bæredygtig udvikling og konkurrenceevne inden for sektorer såsom transport, energi, medicin, elektronik og byggeri. For at sikre Europas stærke stilling på nyfremkommende teknologimarkeder, der forventes at vokse en til to størrelsesordener inden for det kommende tiår, må de forskellige aktører mobiliseres gennem FTU-partnerskaber på frontniveau, herunder højrisikobetonet forskning, og gennem integration mellem teoretisk materialelære og industrielle anvendelser. - Tilvejebringelse af grundviden: Målet er at forstå komplekse fysisk-kemiske og biologiske fænomener, der er relevante for beherskelse og forarbejdning af intelligente materialer med hjælp fra eksperimentelle og teoretiske redskaber og modelberegningsredskaber. Dette vil danne grundlaget for syntetisering af større komplekser eller selvsamlende strukturer med veldefinerede fysiske, kemiske eller biologiske karakteristika.Forskningen vil fokusere på: langsigtede, tværfaglige aktiviteter med en høj industriel risiko med det formål at udforme og udvikle nye strukturer med veldefinerede karakteristika; udvikling af supramolekylær og makromolekylær teknik, der fokuserer på syntetisering, udnyttelse og potentiel anvendelse af nye, meget komplekse molekyler og deres forbindelser.- Teknologi til fremstilling og omdannelse af nye materialer: Målet er en bæredygtig produktion af nye "smarte" materialer med skræddersyede funktionaliteter til opbygning af makrostrukturer. Disse nye materialer med multisektorielle anvendelsesmuligheder bør omfatte indbyggede karakteristika, som kan udnyttes under forudbestemte omstændigheder, samt generelle iboende egenskaber eller barriere- og overfladekarakteristika for at opnå en højere ydeevne.Forskningen vil fokusere på: nye materialer, forarbejdede og selvreparerende materialer, tværgående teknologier, herunder overfladevidenskab og -teknik.- Teknik til støtte for materialeudvikling: Målet er at bygge bro over kløften mellem "videnfrembringelse" og "videnudnyttelse" for dermed at overvinde den europæiske industris svagheder inden for integration af materialer og fremstilling. Dette mål vil blive nået ved at udvikle nye redskaber, der muliggør fremstilling af nye materialer samtidig med, at en bæredygtig konkurrenceevne sikres. Forskningen vil fokusere på: iboende aspekter af optimering af materialeudformning, forarbejdning og redskaber; mekanisk afprøvning, udnyttelse og opgradering; integration af livscyklusmetoder, forældelse, biokompatibilitet og økoeffektivitet. iii) Nye produktionsprocesserUdviklingen af nye produktionskoncepter, der er mere fleksible, integrerede, sikre og rene, vil afhænge af nyskabende organisatorisk og teknologisk udvikling, der understøtter nye produkter, processer og tjenester og samtidig nedbringer omkostningerne (interne og eksterne). Målet er at forsyne de fremtidige industrielle systemer med de redskaber, der er nødvendige for at sikre en effektiv udformning, produktion, anvendelse og genbrug i hele et produkts livscyklus såvel som passende organisatoriske modeller og en forbedret videnforvaltning. - Udvikling af fleksible og intelligente fremstillingssystemer. Målet er at fremme industriens overgang til en mere videnbaseret produktion og mere videnbaserede systemer og at betragte produktionen ud fra et mere holistisk perspektiv, der ikke blot omfatter hardware og software, men også mennesker og den måde, hvorpå de lærer og udveksler viden.Forskningen vil fokusere på: innovative, pålidelige, intelligente og omkostningseffektive fremstillingsprocesser og -systemer og deres integration i den fremtidige fabrik: integration af hybride teknologier baseret på nye materialer og forarbejdning heraf, mikrosystemer og automatisering, højpræcisionsudstyr til produktion samt integration af IKT, registrerings- og kontrolteknologier. - Systemforskning og risikostyring. Målet er at bidrage til en forbedring af de industrielle systemers bæredygtighed og til en betydelig og målelig nedbringelse af de miljø- og sundhedsmæssige indvirkninger ved hjælp af nye industrielle metoder og en forbedring af ressourceeffektiviteten og ressourceforbruget. Forskningen vil fokusere på: udvikling af nye anordninger og systemer til en ren, sikker og mindre kulstofintensiv produktion; øget virksomhedsansvar for produkter, ressourceforbrug og håndtering af industriaffald; undersøgelse af samspil mellem "produktion-anvendelse-forbrug" samt af socioøkonomiske virkninger.- Optimering af industrielle systemers, produkters og tjenesteydelsers livscyklus. Produkter og produktion bør blive mere livscyklus- og tjenesteydelseorienteret samtidig med, at der stilles krav til intelligens, omkostningseffektivitet, sikkerhed og renlighed. Den centrale udfordring ligger derfor i nye industrielle koncepter baseret på livscyklusmetoder, der skal bane vejen for nye produkter, organisatorisk innovation og en effektiv forvaltning af information og omdannelse af denne til brugbar viden inden for værdikæden.Forskningen vil fokusere på: innovative produkt-tjeneste systemer, der optimerer værdikæden "udformning-produktion-tjenesteydelse-bortskaffelse" gennem udvikling og anvendelse af hybride teknologier og nye organisatoriske strukturer. 1.1.4 Luftfart og rumfartI de seneste tiår har Europas fremragende teknologiske og industrielle kapacitet inden for luftfart og udforskningen af rummet ydet mange forskellige bidrag til de europæiske borgeres levestandard og udviklingen af og væksten i medlemsstaternes og tredjelandenes økonomier. De økonomiske fordele kan aflæses i den meget højtkvalificerede beskæftigelse og i overskuddet på handelsbalancen, og de kan få en stor positiv indvirkning på forbedringen af andre tilknyttede økonomiske sektorers konkurrenceevne.Selv om luftfart og rumfart er adskilte sektorer, har de visse fællestræk, idet de begge er meget forsknings- og udviklingsintensive sektorer med lange gennemløbstider og meget store investeringskrav. Stor konkurrence, strategisk betydning og stadig strengere miljøkrav gør det tilsammen nødvendigt hele tiden at tilstræbe en højere grad af teknologisk ekspertise ved at stadfæste og koncentrere FTU-indsatsen i Europa omkring det ultimative mål, som går ud på at tjene samfundet bedre.Forskningen inden for luftfart vil blive planlagt inden for rammerne af en strategisk forskningsdagsorden, som fastlægges i samarbejde mellem alle berørte aktører på europæisk plan i det nye Rådgivende Råd for Forskning i Luftfart i Europa, som også vil udgøre grundlaget for planlægning af de nationale programmer. Resultatet vil blive en større grad af komplementaritet og samarbejde mellem den nationale indsats og fællesskabsindsatsen på dette område. European Strategy for Space vil tjene som referencegrundlag i forbindelse med planlægningen af rumforskning med det formål at samle centrale aktører omkring projekter af fælles interesse, og der vil blive sikret en tæt forbindelse til FTU-aktiviteter, som udføres af andre aktører, såsom rumforskningscentre, Eurocontrol og industrien. Endvidere vil mulighederne for at anvende relevante artikler i traktaten blive undersøgt for så vidt muligt at støtte disse initiativer.Forskningsprioriteteri) LuftfartDe europæiske topledere understreger i deres rapport "Vision 2020" behovet for, at de europæiske og nationale forskningsbestræbelser optimeres og samles om en fælles vision og en strategisk forskningsdagsorden. I overensstemmelse hermed vil forskningen blive koncentreret omkring nedenstående 4 hovedlinjer. Forskningsindsatsen vil blive koncentreret omkring mellemstore og store kommercielle fly, herunder deres systemer og komponenter, samt omkring elementer af systemerne til lufttrafikstyring i flyene og på jorden.- Styrke konkurrenceevnen: Målet er at sætte de 3 sektorer inden for fremstillingsindustrien: flyskrog, motorer og udstyr i stand til at forbedre deres konkurrenceevne ved på kort og lang sigt at nedbringe omkostningerne til udvikling af fly med henholdsvis 20% og 50% og flyenes direkte driftsomkostninger med henholdsvis 20% og 50% og ved at forbedre passagerernes komfort.Forskningen vil fokusere på: integrerede designsystemer og -processer med det formål at realisere det udvidede virsomhedskoncept med mange produktionssteder og at indføre intelligente produktionsteknologier; nye flykonfigurationer, avanceret aerodynamik, avancerede materialer og strukturer, motorteknologi; mekaniske, elektriske og hydrauliske systemer; bedre kabineindretning og anvendelse af multimedietjenester til at forbedre passagerernes komfort.- Mindske miljøbelastningen som følge af motoremissioner og støj. Med hensyn til emissionerne skal målene opfylde målene i Kyoto-aftalen, og for at kompensere for den fremtidige stigning i flytrafikken skal CO2 nedbringes med 50% på lang sigt, og NOx skal nedbringes med henholdsvis 20% på kort sigt og 80% på lang sigt. Med hensyn til støj er målet at nedbringe støjniveauet med 4-5dB på kort sigt og 10 dB på lang sigt for at begrænse støjgenerne uden for lufthavnen.Forskningen vil fokusere på forbrændings- og fremdrivningskoncepter med lave emissioner, motorteknologier og tilknyttede kontrolsystemer, aerodynamiske koncepter med lav luftmodstand, letvægtsflystrukturer og materialer, der kan tåle høje temperaturer, samt forbedrede flyveoperationelle procedurer; motor- og kraftværksteknologi, flyakustik for at nedbringe støjen fra flyskroget, avancerede støjreduktionssystemer samt nye flyveoperationelle procedurer i nærheden af lufthavne.- Øge flyenes sikkerhed: Målet er at nå frem til en halvering af antallet af uheld på kort sigt og en femdobbelt reduktion på lang sigt for at kompensere for stigningen i flytrafikken.I forbindelse med forebyggende sikkerhed vil forskningen fokusere på: undersøgelse af systemiske sikkerhedsmodeller, forbedring af fejltolerante systemer og en cockpitudformning, der fokuserer på mennesket, og som henleder besætningens opmærksomhed på kontrollerbare situationer. Forskningen i reduktion af antallet af uheld vil fokusere på forbedrede materialer og strukturer samt på avancerede sikkerhedssystemer.- Øge lufttransportsystemernes kapacitet og sikkerhed. Målet er at optimere udnyttelsen af luftrummet og lufthavnene og dermed nedbringe forsinkelser via et fuldt integreret europæisk flytrafikstyringssystem, der kan fremme realiseringen af initiativet "et fælles europæisk luftrum".Forskningen vil fokusere på hjælpemidler til automatisering, kommunikations-, navigations- og overvågningssystemer om bord og på jorden samt på flyveprocedurer, der vil muliggøre indførelse af nye koncepter, herunder free-flight, inden for det fremtidige europæiske ATM-system.ii) RumfartMålet er at bidrage til gennemførelsen af den europæiske rumstrategi, navnlig ved at målrette og koordinere ESA's og medlemsstaternes indsats omkring et lille antal aktioner af fælles interesse. Der vil blive lagt vægt på aktiviteter, der supplerer rumfartsorganisationernes aktiviteter (integration af jordbaserede og rumbaserede systemer/tjenester og demonstration af end-to-end tjenester). Dette vil omfatte følgende aktivitetsområder:- Galileo: det europæiske navigationssatellitsystem, der er udviklet af Fællesforetagenet i tæt samarbejde med Den Europæiske Rumfartsorganisation vil være fuldt operationelt fra 2008. De tjenester, som denne infrastruktur kan tilbyde, vil kunne anvendes på en lang række af det europæiske samfunds aktiviteter. Tilgængeligheden af præcise navigations- og tidtagningstjenester vil få stor indflydelse på mange områder.For at kunne udnytte denne nyfremkommende teknologi på den mest effektive måde er det vigtigt at bygge på den nødvendige ekspertise og viden i Europa . Forskningen vil fokusere på: udvikling af multisektorielle koncepter, systemer og redskaber, der er afhængige af præcise navigations- og tidtagningstjenester; udbredelse af højtudviklede, sammenhængende tjenester af høj kvalitet i alle miljøer (byer, indendørs og udendørs, landjorden, havet, luften osv.) i synergi med andre tjenesteydelser (telekommunikation, overvågning, observation osv.).- GMES: målet er at fremme udviklingen af markeder for satellitbaserede informationstjenester ved at udvikle teknologier, der kan mindske kløften mellem udbud og efterspørgsel.Forskningen vil fokusere på: sensorer, data og informationsmodeller udviklet i Europa eller andre steder samt udvikling af prototyper for operationelle tjenester, der opfylder specifikke former for efterspørgsel (f.eks. det globale miljø, udnyttelse af jorden, ørkendannelse, katastrofehåndtering). Forskningen, herunder dataindsamling, samling og karakterisering af modeller, der kombinerer data fra rummet og fra jorden i et integreret operationelt informationssystem, vil gøre brug af eksisterende satellitdata, f.eks. data leveret af Envisat, fremtidige EarthWatch-projekter og andre systemer. - Satellitbaseret telekommunikation: Satellitbaseret kommunikation bør integreres mere generelt i telekommunikationssystemerne, navnlig i de terrestriske systemer. [17][17]  På grund af de tætte forbindelser mellem kommunikationssatellitter og terrestriske teknologier, præsenteres arbejdet i forbindelse med de relevante aktioner under det udvalgte forskningstema "Teknologi til informationssamfundet". 1.1.5 Fødevaresikkerhed og sundhedsrisiciDette udvalgte forskningstema har som mål at sikre de europæiske borgeres sundhed og velfærd gennem en bedre forståelse af den betydning, som fødevarer og miljøfaktorer har for menneskets sundhed, og at forsyne dem med sikre og sundhedsfremmende fødevarer, herunder fiskeprodukter, på grundlag af fuldt kontrollerede og integrerede produktionssystemer inden for landbrug og fiskeri. Ved at tage den klassiske fremgangsmåde "fra jord til bord" op igen sigter dette udvalgte forskningstema på at sikre, at beskyttelsen af forbrugerne er den vigtigste drivkraft bag udviklingen af nye og mere sikre fødevare- og foderproduktionskæder, dvs. "fra bord til jord".Denne fremgangsmåde, der fokuserer på slutbrugeren, afspejles i de syv specifikke forskningstemaer. Integreret forskning på tværs af flere specifikke temaer vil blive prioriteret.Forskningsprioriteter- Epidemiologi vedrørende ernæringsbetingede sygdomme og arveanlæg. Målet er at undersøge det komplekse samspil mellem ernæring og stofskifte, immunsystemet, genetiske arveanlæg og miljøfaktorer for på denne måde at identificere de vigtigste risikofaktorer og udvikle fælles europæiske databaser. Forskningen vil fokusere på: epidemiologiske undersøgelser af ernæringens, fødevaresammensætningens og livsstilsfaktorernes indvirkning på sundheden og på forebyggelse eller udvikling af specifikke sygdomme, allergier og lidelser; metoder til måling og analyse af fødevaresammensætningen og ernæringen, risikovurdering, epidemiologiske modeller og interventionsmodeller; den genetiske foranderligheds betydning ved hjælp af fremskridtene inden for funktionel genomforskning. - Sundhedsvirkninger af fødevarer, herunder især af produkter, der indeholder genetisk modificerede organismer: Målet er at frembringe det videnskabelige grundlag for forbedring af sundheden via ernæring og at udvikle nye sundhedsfremmende fødevarer gennem en bedre forståelse af stofskiftet og ved at udnytte de muligheder, som proteomforskningen og bioteknologien frembyder. Forskningen vil fokusere på: det generelle forhold mellem ernæring og sundhed, fødevarekomponenter, den indvirkning, som patogener, kemiske forurenende stoffer og nye agenser af priontypen har på kropsfunktionerne; sygdomsforebyggelse; ernæringskrav og sundhedsfremmende interventionsstrategier; faktorer, der er bestemmende for forbrugernes holdninger til fødevarer og produktion; fødevarernes sundhedsfremmende egenskaber; metodikker til vurdering af risici/fordele i forbindelse med næringsstoffer og bioaktive forbindelser; forskellige aldersgruppers, navnlig de ældre forbrugeres, særlige karakteristika.- "Sporbarheds"-processer, navnlig i tilknytning til genetisk modificerede organismer, herunder systemer baseret på den seneste bioteknologiske udvikling: Målet er at styrke det videnskabelige og teknologiske grundlag for at sikre en fuldstændig sporbarhed fra råstoffets oprindelse til de fødevarer, der købes, for dermed at øge forbrugernes tillid til fødevareforsyningen.Forskningen vil fokusere på: udvikling, udnyttelse og harmonisering af teknologier og metodikker, der kan sikre fuldstændig sporbarhed i hele fødekæden; opskalering, gennemførelse og godkendelse af metoder i hele fødekæden; oprindelsesgaranti; mærkningens gyldighed og nye HACCP kriterier.- Metoder til analyse og detektering af kemiske forureninger og sygdomsfremkaldende mikroorganismer (virus, bakterier, parasitter og nye agenser af priontypen): Målet er at bidrage til udvikling, forbedring, udnyttelse og harmonisering af pålidelige og omkostningseffektive prøveudtagnings- og målestrategier med det formål at kontrollere fødevare- og foderstofsikkerheden og sikre præcise data til brug ved risikoanalyser.Forskningen vil fokusere på: metoder og standarder til analysering og påvisning af levnedsmiddelbårne patogener og kemiske forurenende stoffer, herunder prænormative aspekter; opstilling af modeller for og udvikling af metoder til at forbedre de nuværende forebyggelses- og målekontrolstrategier; test til påvisning og geografisk kortlægning af prioner; substantiel overførsel af prioner og miljøpåvirkninger.- Metoder, der fører til sikrere produktion og sundere fødevarer, herunder både metoder, der bygger på bioteknologi, og metoder, der bygger på økologisk landbrug. Målet er at udvikle dyrkningssystemer, der kræver færre tilførsler, og bedre forarbejdningsprocesser, der sigter mod produktion af mere sikre og sundhedsfremmende fødevarer og foderstoffer, og at forbedre kvaliteten af fødevarer og foderstoffer ved hjælp af innovativ teknologi.Forskningen vil fokusere på: individuel og komparativ vurdering af sikkerheds-, kvalitets- og konkurrenceaspekter i forbindelse med konventionel, økologisk og GMO-baseret produktion, forarbejdning og fødevarer og forbedring heraf gennem bedre dyrevelfærd, landbrug og affaldshåndtering; ændrede produktionsmetoder og innovative teknologier. - Sundhedsvirkninger for mennesker af det anvendte dyrefoder og af brug af ingredienser af forskellig oprindelse til dyrefoder. Målet er at nå frem til en bedre forståelse af den rolle, som dyrefoder spiller for fødevaresikkerheden, at nedbringe anvendelsen af uønskede råstoffer og at udvikle alternative nye kilder til dyrefoder. Forskningen vil fokusere på: epidemiologiske undersøgelser af dyrefoderfremkaldte, levnedsmiddelbårne sygdomme; den indvirkning, som råstofferne, herunder affald og biprodukter af forskellig oprindelse, forarbejdningsmetoder, tilsætningsstoffer og lægemiddelprodukter til dyr, der anvendes i dyrefoder, har på dyrs og menneskers sundhed; forbedret affaldshåndtering for at sikre, at bestemte materialer, der indebærer en høj risiko, og forbudte materialer ikke kommer ind i fødekæden; nye protein-, fedt- og energikilder ud over kød- og benmel for at sikre en optimal vækst hos dyrene, et optimalt reproduktionspotentiale og en optimal fødevarekvalitet.- Miljøbetingede helbredsrisici: Målene er at identificere de miljøfaktorer, der er skadelige for sundheden, at forstå de mekanismer, der indgår heri, og at finde ud af, hvordan man kan forhindre eller minimere disse virkninger og risici. Forskningen vil fokusere på: identifikation af årsagsfaktorer, herunder forurenende stoffer, og fysiologiske mekanismer i tilknytning til miljørelaterede helbredsvirkninger; forståelse af eksponeringsveje, skøn over kumulative lave doser og kombineret eksponering; langtidsvirkninger; definering og beskyttelse af udsatte undergrupper; miljøfaktorer og mekanismer, der er ansvarlige for stigningen i antallet af allergitilfælde; endokrinafbryderes betydning, kronisk kemisk forurening og kombinerede miljøeksponeringer, overførsel af sygdomme via vand (parasitter, vira, bakterier osv).1.1.6 Bæredygtig udvikling og globale ændringerDet fastslås i traktaten, at bæredygtig udvikling er et centralt mål for Det Europæiske Fællesskab. Klimaændringer, energisikkerhed, bæredygtig transport, naturbeskyttelse og disse faktorers samspil med menneskets aktiviteter ligger til grund for dette forskningstema. De aktiviteter, der udføres inden for dette udvalgte forskningstema, sigter mod at styrke den videnskabelige og teknologiske kapacitet, der er nødvendig for, at Europa kan gennemføre en bæredygtig udviklingsmodel og yde et væsentligt bidrag til den internationale indsats for at forstå og kontrollere de globale miljø- og klimaændringer og bevare økosystemernes ligevægt.1.1.6.1 Teknologi for bæredygtig udviklingDe strategiske mål vedrører reduktion af drivhusgasser og forurenende emissioner, sikker energiforsyning og en afbalanceret anvendelse af forskellige transportformer og sigter ligeledes mod at nå frem til en forbedring af den europæiske industris konkurrenceevne. Realiseringen af disse mål på kort sigt kræver en omfattende forskningsindsats for at tilskynde til anvendelse af de teknologier, der allerede er ved at blive udviklet, og for at bidrage til at fremme ændringer i energiforbrugsadfærd og transportefterspørgselsmønstrene. Den langsigtede indførelse af bæredygtig udvikling kræver ligeledes en stor FTU-indsats for at sikre, at vedvarende energikilder, brint og brændselsceller, som i alt væsentligt er rene, er økonomisk attraktive, og for at overvinde de potentielle hindringer for anvendelsen heraf. Forskningsprioriteteri) Forskningstiltag, der har indvirkning på kort og mellemlang sigtFællesskabets FTU-indsats er et af de vigtigste virkemidler, der kan bidrage til at gennemføre væsentlige ændringer af de nuværende ikke-bæredygtige udviklingsmønste, der er karakteriseret ved voksende afhængighed af importeret fossilt brændsel, stødt voksende efterspørgsel efter energi, øget overbelastning af transportsystemet og voksende CO2-emissioner, ved at udvikle nye teknologiske løsninger, der vil kunne få en positiv indflydelse på forbrugernes/brugernes adfærd på kort og mellemlang sigt. Forbruger-/brugerorienterede pilotprojekter, der fokuserer på såvel tekniske som organisatoriske, institutionelle, finansielle og sociale spørgsmål, forventes at resultere i og demonstrere de forventede teknologiske løsninger.- Vedvarende energikilder, mere effektiv og renere udnyttelse af energi, navnlig i byområder, nye energieffektive og renere transportformer: målet er at udvikle energieffektive teknologier, der kan nedbringe efterspørgslen efter fossilt brændsel ved at fremme en energieffektiv adfærd i forskellige brugergrupper og dermed medføre energibesparelser på 12% i 2010 og tippe energibalancen i retning af mere bæredygtige energisystemer, der kombinerer varme og elkraft samt nye og vedvarende energikilder, for dermed at øge de vedvarende energisystemers andel fra 6% til 12% i 2010..Forskningen vil fokusere på: forbedring af de vigtigste nye og vedvarende energikilders omkostningseffektivitet og pålidelighed og kombinering af disse med konventionelle store og distribuerede energiproduktionsanlæg; mere effektive fjernvarmesystemer og centralvarmeværker; indsats på efterspørgselssiden for at nedbringe benzin- og elektricitetsforbruget; nye former for ren bytransport; rationalisering af anvendelsen af privatkøretøjer; integration af nye koncepter for energieffektive køretøjer og nye/alternative brændstoffer.- Bæredygtig transport: den fælles transportpolitik forudser en stigning i efterspørgslen efter godstransport på 38% og i efterspørgslen efter passagertransport på 24% (basisår 1998) i Den Europæiske Union frem til 2010. De allerede overbelastede transportnet skal absorbere den ekstra trafik, og tendensen går i retning af, at den andel, der absorberes af de mindst bæredygtige transportformer, sandsynligvis vil vokse. Målet er derfor både at bekæmpe overbelastning og at lægge en dæmper på eller endog vende denne ikke-bæredygtige tendens ved at omfordele transportformerne. Aktioner på kort og mellemlang sigt vil udvikle og integrere nye koncepter og teknologier i transportsystemet.Forskningen vil fokusere på: sikrere og mere miljøvenlig transport, navnlig i forbindelse med vej- og søtransport; integration af intelligente transportsystemer med henblik på en effektiv forvaltning af infrastruktur; muliggøre jernbaneinteroperabilitet; udvikling af intermodalitet for passagerer og gods, navnlig gennem en bedre forvaltning af logistikkæden og standardisering lasteenheder.ii) Forskningstiltag, der har indvirkning på længere sigtPå længere sigt er målet at udvikle vedvarende energikilder, brintteknologier og brændselsceller, som i alt væsentligt er rene, og som kan integreres problemfrit i en bæredygtig energiforsyningsblanding til stationære anlæg og til transport. Dette skulle medføre en yderligere reduktion i emissionerne af drivhusgasser efter 2010, der er den frist, som er fastsat i Kyoto-aftalen. En omfattende fremtidig udvikling af disse teknologier vil afhænge af, om omkostningerne hertil kan nedbringes, og af andre aspekter af konkurrencedygtighed i forhold til traditionelle energikilder. - Brændselsceller: disse repræsenterer en nyfremkommende teknologi, der på længere sigt forventes at erstatte en stor del af de nuværende forbrændingssystemer inden for industrien, i bygninger og inden for vejtransport, da de er mere effektive, medfører mindre forurening og potentielt er billigere. Det langsigtede omkostningsmål er 50 EUR/kW til vejtransport og 300 EUR/kW til meget varige, stationære anlæg og brændselsceller/elektrolysatorer.Forskningen vil fokusere på: nedbringelse af omkostningerne til produktion af brændselsceller og til anvendelser i bygninger, til transport og til decentraliseret elektricitetsproduktion; avancerede materialer i tilknytning til brændselsceller til høje og lave temperaturer til ovennævnte anvendelser.- Brint: målet om at fastslå brintens rolle som en energikilde er et centralt element i en fremtidig bæredygtig energiøkonomi. Målet på lang sigt er at nå frem til energiomkostninger, der svarer til omkostninger ved traditionelle brændstoffer uden afgifter.Forskningen vil fokusere på: ren, omkostningseffektiv produktion af hydrogen fra fossilt brændsel (herunder CO2-absorbering og oplagring under jorden); omkostningseffektiv brintproduktion ved hjælp af elektrolyse fra vedvarende energikilder og nuklear energi; brintinfrastruktur, herunder transport, distribution, oplagring og anvendelse.- Solstrømsfotocelle teknologier og biomasse: Solstrømsfotocelle teknologier har på lang sigt potentiale til at yde et stort bidrag til verdens og EU's energiforsyning. Målet er at overvinde de store hindringer, som udgøres af høje investeringsomkostninger, der bør nedbringes med en faktor 4. Det overordnede mål for biomasse er at gøre bioenergien konkurrencedygtig i forhold til traditionelt brændsel.Forskningen vil fokusere på: (solstrømsenergi) hele produktionskæden fra grundstoffer til solstrømsfotocellesystemet samt integration af solstrømsteknologi i boliger og store MW-solstrømssystemer til produktion af elektricitet; (biomasse) hindringer i biomassekæden forsyning-anvendelse på følgende områder: forbrændingsteknologier, forgasningsteknologier til elektricitet og H2-/syntesegasproduktion og biobrændsel til transport.1.1.6.2 Globale ændringerGlobale ændringer omfatter komplekse, dynamiske ændringer over forskellige tidsperioder i Jordens fysiske, kemiske og biologiske komponenter (f.eks. atmosfæren, havene og landjorden), navnlig de komponenter, der påvirkes af menneskets aktiviteter. Målet for dette udvalgte tema er at forbedre evnen til at forstå, påvise og forudsige globale ændringer, og at udvikle strategier for forebyggelse, afbødning og tilpasning, særlig i forbindelse med alle typer drivhusgasser, i nær tilknytning til de relevante internationale forskningsprogrammer og i tilknytning til de relevante konventioner såsom Kyoto-protokollen. Et sådant mål nås bedst via aktiviteter, der sigter mod at udvikle fælles og integrerede fremgangsmåder, der er nødvendige for en bæredygtig udvikling, idet der tages hensyn til dets miljømæssige, økonomiske og sociale aspekter samt til de globale miljø- og klimaændringers indvirkning på alle lande og regioner i verden. Det vil tilskynde til konvergens mellem de europæiske og de nationale forskningstiltag, så man kan nå frem til en fælles fastsættelse af videnskabelige tærskelværdier for bæredygtighed og metoder til foretagelse af skøn, og det vil ligeledes tilskynde til internationalt samarbejde om udvikling af fælles strategier til løsning af spørgsmål i tilknytning til globale miljø- og klimaændringer. Forskningsprioriteter- Klimavirkninger af drivhusgasemissioner og kulstofdræn (have, skove, jordbund) og mekanismerne bag dem: målet er at påvise og beskrive globale ændringsprocesser, at forbedre forudsigelsen af deres globale og regionale virkninger, at evaluere afbødningsmuligheder og at forbedre de europæiske forskeres adgang til faciliteter og platforme i tilknytning til forskning i globale ændringer. Forskningen vil fokusere på: forståelse og bestemmelse af omfanget af ændringerne i kulstof- og nitrogenkredsløbene og den rolle, som kilder til alle drivhusgasser og dræn i jordens og havenes biosfære spiller; indflydelsen fra og virkningerne på klimaets dynamik og ustadighed, havenes og atmosfærens kemi og vekselvirkningerne mellem disse; forståelse og forvdsigelse af globale klimaændringer tilknyttede fænomener (El Niño, nedbrydning af ozon i stratosfæren, ændringer i vandstanden i havene og strømmene i havene) og følgevirkninger.- Vandets kredsløb: målet er at vurdere de globale ændringers, navnlig klimaændringernes, indvirkning på vandetskredsløb, vandkvaliteten og -tilgængeligheden, for at udvikle grundlaget for forvaltningsredskaber, der kan afbøde konsekvenserne.Forskningen vil fokusere på: klimaændringernes indvirkning på de hydrologiske variabler, fordelingen af grundvand/overfladevand, ferskvands- og vådområdeøkosystemer og vandkvalitet; havenes rolle som drivkræfter bag de globale vandressourcers kredsløb; forvaltningsstrategier og deres indvirkninger; scenarier for vandefterspørgsel og vandtilgængelighed. - Biodiversitet, beskyttelse af genetiske ressourcer, de terrestriske og marine økosystemers virkemåde og menneskelige aktiviteters samspil med dem: målene er at nå frem til en bedre forståelse af havenes og landjordens biodiversitet og af den måde, hvorpå økosystemerne fungerer, at forstå og minimere indvirkningerne fra menneskets aktiviteter på disse og at sikre en bæredygtig udnyttelse af naturressourcerne. Forskningen vil fokusere på: vurdering og forudsigelse af ændringer i biodiversitet, økosystemernes struktur, funktion og dynamik; forholdet mellem samfund, økonomi, biodiversitet og habitater; integreret vurdering af faktorer, der påvirker biodiversiteten og afbødning af tab af biodiversitet; risikovurdering, forvaltning, bevarelse og genopretningsmuligheder.- Mekanismer bag ørkendannelse og naturkatastrofer, der er betinget af klimaændringer: målet er at belyse forbindelserne mellem klimaændringer og de mekanismer, der ligger bag ørkendannelse og naturkatastrofer, så man kan forbedre risikovurderingen og vurderingen og forudsigelserne af virkningerne, metodikkerne til støtte for beslutningstagningen og strategierne for en bæredygtig forvaltning af landområder og kystegne.Forskningen vil fokusere på: omfattende integreret vurdering af land-/jordnedbrydning og ørkendannelse i Europa og dertil knyttede forebyggelses- og afbødningsstrategier; langsigtet forudsigelse af hydro-geologiske risici i tilknytning til de globale klimaændringer; overvågning af naturlige risici, kortlægnings- og forvaltningsstrategier; bedre katastrofeberedskab og afbødning af katastrofer.- Globale systemer til observation af klimaændringer: målet er at foretage systematiske observationer af klimatiske parametre for derved at styrke forskningen i klimaændringer, at konsolidere de langsigtede observationer til brug ved modelberegning og forudsigelse i marine, terrestriske og atmosfæriske omgivelser, at oprette fælles europæiske databaser og at bidrage til internationale programmer.Forskningen vil fokusere på: observationer af grundlæggende marine, terrestriske og atmosfæriske parametre, der er nødvendige for forskningen i globale klimaændringer og forvaltningsstrategier i forbindelse hermed, og af ekstreme hændelser; store observations-/overvågnings-/tilsyns-/modelberegningsnet (under hensynstagen til udviklingen af GMES, og som kan levere en europæisk dimension til G3OS).1.1.7 Borgere og styring i det europæiske vidensamfundDet Europæiske Råd i Lissabon fastslog, at overgangen til et europæisk vidensamfund vil berøre alle aspekter af borgernes liv. Det generelle mål er at udvikle et sundt videngrundlag for forvaltning af denne overgang, som vil være betinget af nationale, regionale og lokale politikker, programmer og aktioner, samt oplyst beslutningstagning hos de enkelte borgere, familier og andre samfundsenheder.På grund af disse udfordringers kompleksitet, omfang og indbyrdes afhængighed og de involverede spørgsmål skal den valgte forskningsindsats baseres på en meget kraftig integration af forskningen, multi- og tværfagligt samarbejde og på en mobilisering af de samfundsvidenskabelige og humanistiske forskersamfund i Europa. Tiltagene vil også bidrage til at identificere de samfundsmæssige udfordringer på mellemlang og lang sigt, som forskningen i samfundsvidenskaber og humaniora resulterer i, og de vil sikre, at de centrale aktører i samfundet deltager, og at den planlagte formidling af arbejdet gennemføres. For at støtte udviklingen af den komparative transnationale og tværfaglige forskning samtidig med, at forskningsmetodernes forskelligartethed i Europa bevares, er det vigtigt, at der indsamles og gennemføres analyser af bedre og mere ægte sammenlignelige data, og at der sker en koordineret udvikling af statistikker og kvalitative og kvantitative indikatorer, særlig i forbindelse med det fremkommende vidensamfund, på europæisk plan.En passende koordinering af den socioøkonomiske forskning og af elementer fra alle udvalgte temaer i dette program vil blive sikret.Forskningsprioriteteri) Et videnbaseret europæisk samfundOpbygningen af et europæisk vidensamfund er et klart politisk mål for Det Europæiske Fællesskab. Forskningen skal danne grundlag for den forståelse, der er nødvendig for at sikre, at dette vidensamfund etableres på en måde, der er i overensstemmelse med specifikke europæiske forhold og ønsker. - Forbedring af tilvejebringelse, formidling og udnyttelse af viden og dennes indvirkning på den økonomiske og sociale udvikling. Målet er at nå frem til en væsentlig bedre forståelse de karakteristika, der knytter sig til viden og dens funktion som et offentligt og privat gode, og at skabe grundlaget for udformning af politikker og beslutningstagning.Forskningen vil fokusere på: karakteristika i tilknytning til viden og dens funktion i forhold til økonomien, samfundet og innovation; og ændringen af de økonomiske og sociale institutioner; drivkraften bag produktion, formidling og udnyttelse af viden, betydningen af videnkodifikation samt informations- og kommunikationsteknologiernes indvirkning; territoriale strukturers og sociale netværks betydning i forbindelse med disse processer- Foreliggende muligheder og valg at træffe under udbygningen af et vidensamfund, der står til tjeneste for de mål, som EU har sat sig på Det Europæiske Råds møde i Lissabon: Målet er at nå frem til en integreret forståelse af, hvordan et videnbaseret samfund kan fremme samfundsmæssige mål såsom bæredygtig udvikling, social og geografisk samhørighed og forbedret livskvalitet under behørig hensyntagen til de mange forskellige sociale modeller i Europa. Forskningen vil fokusere på: egenskaber ved et videnbaseret samfund i overensstemmelse med de europæiske sociale modeller og behovet for at forbedre livskvaliteten; social og geografisk samhørighed, forholdet mellem kønnene og mellem generationerne og sociale netværk; ændringernes indflydelse på arbejde og beskæftigelse; adgang til uddannelse og erhvervsuddannelse og livslang uddannelse.- Forskellige veje til vidensamfundet. Målet er at nå frem til sammenlignelige perspektiver i hele Europa for dermed at skabe et bedre grundlag for udformning og gennemførelse af overgangsstrategierne på vej mod vidensamfundet på nationalt og regionalt plan.Forskningen vil fokusere på: globalisering i tilknytning til kravene om konvergens; betydningen for den regionale forskelligartethed; udfordringer for de europæiske samfund fra en lang række kulturer og forbedrede kilder til viden; mediernes rolle i denne forbindelse.ii) Medborgerskab, demokrati og nye styreformerArbejdet vil identificere de vigtigste faktorer, som påvirker ændringerne i styreformer og medborgerskab, samt disse ændringers indvirkning og de valgmuligheder, der står til rådighed for at forbedre de demokratiske styreformer, løse konflikter, beskytte menneskerettighederne og tage hensyn til kulturel forskelligartethed og mange identiteter.- Følger af den europæiske integration og af EU's udvidelse for styreformerne og borgerne: Målet er at klarlægge de vigtigste vekselvirkninger mellem europæisk integration og EU's udvidelse og spørgsmål omkring demokrati, institutionelle funktionsmåder og borgernes velfærd.Forskningen vil fokusere på: forbindelser mellem integration, udvidelse og institutionelle ændringer i et historisk og komparativt perspektiv; virkningerne af en ændret global situation og Europas rolle; følgerne af Den Europæiske Unions udvidelse for dens borgeres velfærd.- Fastlæggelse af kompetence- og ansvarsområder og nye styreformer: Målet er at støtte udviklingen af styreformer på flere niveauer, der er ansvarlige, legitime og tilstrækkeligt solide og fleksible til at kunne tage de samfundsmæssige ændringer, herunder integration og udvidelse, op og til at kunne sikre den politiske beslutningstagnings effektivitet og legitimitet.Forskningen vil fokusere på: fordeling af ansvar mellem forskellige geografiske niveauer og mellem den offentlige og den private sektor; demokratiske styreformer, repræsentative institutioner og den rolle, som organisationer i det civile samfund spiller; privatisering, samfundsinteresse, nye lovgivningstiltag, korporative styreformer; indvirkninger på retssystemerne.- Sikkerhedsspørgsmål i tilknytning til konfliktløsning og genopretning af fred og retstatsforhold: målene er at støtte udviklingen af den institutionelle og sociale kapacitet inden for konfliktløsning, at identificere de faktorer, der fører til en succesfuld eller fejlslagen forebyggelse af konflikter, og at udvikle bedre muligheder for mægling i konflikter.Forskningen vil fokusere på: tidlig identificering af faktorer, der fører til konflikter mellem lande; komparative analyser af procedurer til forebyggelse af og mægling i konflikter og opnåelse af retfærdighed på forskellige områder; Europas rolle på den regionale og internationale arena i denne forbindelse.- Nye former for medborgerskab og nye identiteter: Målene er at fremme borgernes engagement og deltagelse i den politiske beslutningstagning på europæisk plan samt at forstå opfattelserne og virkningerne af europæisk statsborgerskab og menneskerettighedsbestemmelserne og faktorer, der tillader mobilitet og sameksistens mellem flere identiteter.Forskningen vil fokusere på: forholdet mellem nye former for medborgerskab, herunder ikke-statsborgeres rettigheder; tolerance, menneskerettigheder, racisme og fremmedhad; mediernes rolle i udviklingen af et europæisk offentligt rum; udvikling af medborgerskab og identiteter i forbindelse med kulturel og anden forskelligartethed og voksende befolkningsstrømme; betydningen for udviklingen af et videnbaseret samfund i Europa.1.2. Foregribelse af EU's behov inden for videnskab og teknologiTiltagene under dette punkt vil have følgende overordnede mål:- At støtte politikken på områder af stor interesse for EU, og hvor der er behov for specifik forskning eller forskning, der supplerer den forskning, som gennemføres under de udvalgte forskningstemaer- At udforske nye videnskabelige og teknologiske problemer og muligheder, der måtte opstå, herunder navnlig tværfaglige forskningsområder, hvor den europæiske indsats er relevant i lyset af potentialet for at udvikle strategiske holdninger inden for frontviden og på nye markeder, eller at foregribe de store spørgsmål, som det europæiske samfund står over for.Fælles for disse tiltag er, at de vil blive gennemført over en flerårig periode, hvorved der direkte tages hensyn til de vigtigste associerede aktørers behov og synspunkter (politiske beslutningstagere, industrielle brugergrupper, frontforskningshold osv.)Det Fælles Forskningscenter vil under sit eget program bidraget til målene for denne del af særprogrammet i overensstemmelse med dets opgave, der går ud på at støtte udviklingen af EU-politikker.i) Forskning orienteret mod politikker og frontemnerDisse aktiviteter omfatter to forskningskategorier: - Forskning, der er nødvendig for udformning, gennemførelse og opfølgning af Fællesskabets politikker og er relevant i forhold til eventuelle fremtidige medlemsstaters og de nuværende medlemsstaters interesser, og som på en ikke-udtømmende måde kan beskrives således: - forskning til støtte for gennemførelsen af fælles politikker, herunder forskning til gavn for den fælles landbrugspolitik og den fælles fiskeripolitik- forskning til støtte for Fællesskabets politiske mål, herunder de mål, der er fastlagt i det sjette miljøhandlingsprogram [18] og grønbogen "På vej mod en europæisk strategi for energiforsyningssikkerhed"; [19] og målene for Fællesskabets transportpolitik[18]  KOM(2001)31. [19]  KOM(2000)769.- forskning til støtte for realiseringen af Fællesskabets vigtige mål som dem, Europa-Kommissionen har fastsat for dens femårsperiode, og dem, der kan udledes af de politiske retningslinjer, som Det Europæiske Råd har fastlagt, f.eks. i Lissabon-strategien, for den økonomiske politik, på områderne informationssamfundet og e-Europe, erhvervslivet, social- og arbejdsmarkedspolitikken, uddannelse og kultur, herunder de nødvendige statistiske redskaber og metoder- forskning, der er nødvendig for andre af Fællesskabets politikker, herunder sundhed, navnlig folkesundhed, regionaludvikling, handel, eksterne forbindelser og udviklingsstøtte samt retsvæsen og indre anliggender - forskning, der opfylder behovene på visse nye, tværfaglige og tværgående områder eller områder inden for frontviden, for at hjælpe den europæiske forskning til at klare vigtige, specifikke eller uventede udviklingstendenser, herunder på områder i tilknytning til de udvalgte temaer. Tiltagene vil blive gennemført på grundlag af en flerårig programmering for hvert enkelt politisk område og hvert enkelt udvalgt fronttema. Der vil fra starten blive foretaget en flerårig programmering af de forskningsbehov, der allerede nu kan foregribes, som vil blive suppleret via årlige evalueringsprocedurer, navnlig for så vidt angår de behov (i tilknytning til begge forskningskategorierne), som endnu ikke kan foregribes.- I forbindelse med aktiviteter til støtte for fællesskabspolitikkerne vil evalueringen blive foretaget af et brugerpanel bestående af Kommissionens forskellige tjenestegrene, der støttes af udtalelser fra videnskabelige udvalg inden for de pågældende områder og af en uafhængig rådgivningsstruktur bestående af højtstående videnskabelige og industrielle eksperter. Ved identificering af behovene vil den blive underbygget af en omfattende konsultation af de berørte kredse i EU og i de lande, som er associeret rammeprogrammet. - Brugerpanelets evaluering baseres på de foreslåede forskningstemaers bidrag til fastlæggelse og udvikling af politikker (f.eks. forbindelser til lovgivningsforslag, der er under udarbejdelse, eller til de store tidsfrister på området) samt på nedenstående generelle kriterier- I forbindelse med frontforskningstemaer vil evalueringen blive gennemført med støtte fra en uafhængig rådgivningsstruktur bestående af højtstående videnskabelige og industrielle eksperter.- I forbindelse med begge typer aktiviteter vil evalueringen blive baseret på nedenstående kriterier: - de foreslåede forskningstemaers potentielle bidrag til EU's konkurrenceevne, til styrkelsen af dens videnskabelige og teknologiske grundlag og til etableringen af det europæiske forskningsrum- de foreslåede forskningstemaers og metoders videnskabelige relevans og gennemførlighed. Programlægningen kan ændres ved hjælp af en hasteprocedure, der gør brug af de samme evalueringskriterier, i tilfælde af en krise, der medfører hastende eller uventede forskningsbehov. De planlagte tiltag vil blive gennemført ved hjælp af forslagsindkaldelser. De vil i det væsentlige antage form af: - Specifikke målrettede projekter, generelt af begrænset omfang, som gennemføres af partnerskaber, hvis størrelse svarer til de behov, der skal dækkes. - Netsamarbejde mellem de forskningstiltag, der gennemføres på nationalt plan, på områder, hvor realiseringen af de fastsatte mål kræver, at den eksisterende kapacitet i medlemsstaterne mobiliseres.I visse behørigt begrundede tilfælde, hvor de fastsatte mål bedre kan nås på denne måde, kan der gøres begrænset brug af de virkemidler, der anvendes inden for de udvalgte forskningstemaer. Kommissionen udvælger forslagene efter, at uafhængige eksperter har gennemført en evalueringsprocedure.ii) Specifikke forskningsaktiviteter for små og mellemstore virksomhederMålSmå og mellemstore virksomheder (SMV'er) spiller en afgørende rolle for den europæiske konkurrenceevne og jobskabelse, ikke blot fordi de udgør langt størstedelen af virksomhederne i Europa, men også fordi de er en kilde til dynamik og ændringer på nye markeder, navnlig i teknologiens frontlinje. Selv om de udgør en heterogen gruppe, står de alle over for øget konkurrence som følge af gennemførelsen af det indre marked og behovet for hele tiden at nyskabe og tilpasse sig de teknologiske fremskridt. Derudover har et stigende antal SMV'er både behov for og ønske om at blive internationale i deres søgen efter nye markeder og forretningsmuligheder. De små og mellemstore virksomheder vil for størstedelens vedkommende deltage i de aktiviteter, der gennemføres under de udvalgte forskningstemaer, i ekspertisenet og integrerede projekter. Derudover vil der blive indført specifikke ordninger for SMV'er i form af kollektiv eller kooperativ forskning. Denne forskning vil hovedsageligt henvende sig til den store gruppe af SMV'er, der har kapacitet til at nyskabe, men som har en begrænset forskningskapacitet. Den kooperative forskning vil imidlertid blive udvidet til også at yde støtte til nye, højteknologiske SMV'er gennem tiltag, der tager særligt hensyn til deres behov. Generelt vil mindst 15% af budgettet til delen "integration af forskningen" under dette program blive afsat til SMV'er.Kollektiv forskningKollektiv forskning er en form for forskning, der gennemføres af FTU-aktører på vegne af brancheforeninger eller industrisammenslutninger med det formål at udvide videngrundlaget for store grupper af SMV'er og dermed forbedre deres generelle konkurrenceevne. Denne forskning, der gennemføres på europæisk plan via omfattende projekter af flere års varighed, er en meget effektiv måde, hvorpå store dele af erhvervslivets teknologiske behov kan opfyldes. Baseret på eksisterende ordninger i mange medlemsstater, sigter denne foranstaltning mod at give industrisammenslutninger mulighed for at identificere og udtrykke forskningsbehov, der er fælles for et stort antal SMV'er på europæisk plan. Den skulle forbedre det generelle teknologiske grundlag for hele industrisektorer i Europa. Ved at skabe forbindelser mellem industrisammenslutninger i forskellige lande og ved at finansiere større projekter, der indebærer et større ansvar for projektkoordinatorerne, vil denne forskning bidrage til struktureringen af den kollektive forskning i overensstemmelse med målene for det europæiske forskningsrum.Kollektive forskningsprojekter kan f.eks. omfatte:- Forskning, der sigter mod at løse fælles problemer/udfordringer (f.eks. for at opfylde lovgivningskrav eller miljøkrav)- Prænormativ forskning (forskning for at skabe det videnskabelige grundlag for europæiske normer og standarder)- Forskning, der sigter mod at styrke bestemte sektorers teknologiske grundlag- Udvikling af "teknologiske redskaber" (f.eks. diagnoser, sikkerhedsudstyr)Projekterne vil blive ledet af industrisammenslutninger eller andre grupperinger på europæisk plan eller mindst 2 nationale industrisammenslutninger etableret i forskellige europæiske lande efter nøje fastlagte retningslinjer. Europæiske økonomiske interessegrupper, der repræsenterer SMV'ernes interesser, er ligeledes støtteberettigede. En "central gruppe" af SMV'er, der er associeret hvert enkelt projekt, vil overvåge fremskridtene fra planlægning af forskningen til formidling af de opnåede resultater. En procedure i to trin tænkes anvendt ved identificering af emner og udvælgelse af forslag (indkaldelse af udkast til forslag og, når de forslag, der blev udvalgt i en første evalueringsrunde, er blevet udviklet til fuldstændige forslag, evaluering og udvælgelse blandt disse). Finansieringsgraden og de kontraktuelle forhold omkring kollektive forskningsprojekter vil afhænge af projekternes mål:- Projekter, der sigter mod at styrke en specifik industrisektors konkurrenceevne, vil kunne modtage et maksimalt fællesskabsbidrag på 50% af de samlede støtteberettigede omkostninger. I sådanne tilfælde vil den kontraherende part (industrisammenslutningerne) eje resultaterne.- Projekter, der har et stort lovgivningsindhold eller indhold af "offentlig velfærd" (f.eks. miljøbeskyttelse, forbedring af folkesundheden) kan opnå en større finansiering. I sådanne tilfælde vil hovedvægten blive lagt på europæisk formidling af forskningsresultaterne.I alle tilfælde skal formidling af resultaterne blandt SMV'er planlægges via f.eks. særlige uddannelses- og demonstrationsaktioner ("take-up").Kooperativ forskningKooperativ forskning er en ordning, der giver et begrænset antal SMV'er fra forskellige lande, som har specifikke problemer eller behov, mulighed for at eksternalisere den krævede forskning til FTU-aktører samtidig med, at de bevarer ejendomsretten til resultaterne. Projekterne er relativt kortsigtede og kan vedrøre alle forskningsemner eller -områder, idet de er baseret på de pågældende SMV'ers specifikke behov og problemer. Andre virksomheder (ikke SMV'er) og slutbrugere vil kunne deltage i kooperative forskningsprojekter på vilkår, der sikrer, at de ikke indtager en dominerende rolle og har begrænset adgang til resultaterne. Unge højteknologiske SMV'er, herunder nystartede virksomheder, kan have behov for at eksternalisere specifikke forskningsbehov for at udvide eller forny det videngrundlag, der ligger til grund for deres egne forskningsaktiviteter. I dette tilfælde kan den kooperative forskning anvendes af en enkelt SMV, der har behov for at samarbejde med en FTU-aktør fra et andet land, som er i besiddelse af de krævede supplerende forskningskvalifikationer. Der gælder i sådanne tilfælde særlige bestemmelser for adgang til resultaterne.Kooperativ forskning gennemføres via en åben forslagsindkaldelse. Denne aktivitet vil ligeledes være ansvarlig for koordineringen af et specifikt net bestående af nationale kontaktpunkter for SMV'er i medlemsstaterne og de associerede lande, som formidler information og bistand til SMV'er på regionalt og nationalt plan i forbindelse med deres deltagelse i rammeprogrammet, herunder i ekspertisenet og integrerede projekter. En nøje koordinering med økonomi- og teknologiovervågningsaktioner og med innovationsstøttetjenester gennemført under overskriften "Forskning og innovation" vil sikre, at SMV'erne drager fordel af alle virkemidler og aktiviteter.iii) Specifikke internationale samarbejdsaktiviteterDet generelle mål med det internationale samarbejde, der gennemføres inden for rammeprogrammet, er at bidrage til en åbning af det europæiske forskningsrum mod resten af verden. Disse aktiviteter udgør rammeprogrammets særlige bidrag til denne åbning, der skal danne grundlag for en fælles indsats fra Fællesskabets og medlemsstaternes side.I denne forbindelse har disse aktiviteter især til formål:- At hjælpe europæiske forskere, virksomheder og forskersammenslutninger i EU og de lande, der er associeret med rammeprogrammet, til at få adgang til viden og kompetence, der findes andre steder i verden. - At hjælpe til at sikre, at Europa på en sammenhængende måde tager kraftigt del i de forskningsinitiativer, der gennemføres på internationalt plan for at øge videngrundlaget eller hjælpe til at løse de store, globale problemer f.eks. på sundheds- og miljøområdet - At yde støtte på det videnskabelige og teknologiske felt til gennemførelsen af Fællesskabets udenrigspolitik og udviklingspolitik.Ud over at åbne ekspertisenettene og de integrerede projekter for deltagelse af forskere og forskningscentre fra tredjelande, tager det internationale samarbejde form af specifikke aktiviteter. Disse specifikke aktiviteter, der gennemføres som støtte for Fællesskabets udenrigspolitik og udviklingspolitik, vedrører tre landegrupper: middelhavslandene, Rusland og SNG-landene, udviklingslandene.De gennemføres som supplement til deltagelsen af forskere og forskerenheder fra disse lande i ekspertisenettene og i de integrerede projekter, der er åbne for dem, og som de bør deltage i afhængigt af de temaer og de lande, der berøres. Forskningsprioriteterne i denne kategori er defineret i forhold til de interesser og mål, der er fastlagt for Fællesskabets politiske partnerskab med de forskellige landegrupper, og i forhold til disse landes særlige økonomiske og sociale behov. De omfatter derfor nærmere bestemt:- For så vidt angår middelhavslandene støtte til udvikling af partnerskabet mellem EU og middelhavslandene, miljø-, sundheds- og vandproblematikkerne samt beskyttelse af kulturarven - For så vidt angår Rusland og SNG-landene stabilisering af F&U-potentialet, spørgsmål i tilknytning til omstillingen af det industrielle produktionssystem, miljø- og sundhedsbeskyttelse og forskellige sikkerhedsaspekter. - For så vidt angår udviklingslandene sundheds- og folkesundhedsproblemer, fødevaresikkerhed og en rationel udnyttelse af ressourcerne. Disse aktiviteter gennemføres ved hjælp af projekter inden for forskning, teknologisk udvikling og demonstration af begrænset omfang, koordinering af de enkelte landes indsats og, hvor det er nødvendigt, specifikke støtteforanstaltninger. Samarbejdet med Rusland og SNG-landene gennemføres hovedsageligt via INTAS-strukturen, som Fællesskabet og dets medlemsstater har oprettet i fællesskab. I alle tre tilfælde er de vigtigste mål at bidrage til at styrke, stabilisere, udvikle eller tilpasse de lokale forskningssystemer. I denne forbindelse gennemføres aktiviteterne under rammeprogrammet således, at man tilstræber at styrke koordineringen og komplementariteten med de aktiviteter, der gennemføres via finansielle instrumenter som f.eks. for middelhavslandenes vedkommende MEDA-programmet, for Ruslands og SNG-landenes vedkommende Tacis-programmet og for udviklingslandenes vedkommende Den Europæiske Udviklingsfond og ALA-fonden (Latinamerika/Asien). Disse aktiviteter kan således i disse lande bidrage til udviklingen af menneskelige ressourcer til forskning, forskningsinfrastruktur og af kapacitet til innovation og udnyttelse af resultaterne.2. Styrkelse af grundlaget for det europæiske forskningsrumForudsætningen for, at det europæiske forskningsrum kan etableres, er, at sammenhængen i og koordineringen af de forsknings- og innovationsaktiviteter og de politikker, der gennemføres på nationalt, regionalt og europæisk plan, forbedres.Målene med Fællesskabets indsats på dette område er at fremme og støtte programkoordineringen og de fælles aktioner mellem medlemsstater og mellem europæiske organisationer samt at udvikle den fælles videnbase, der er nødvendig for, at politikkerne kan udvikles på en sammenhængende måde. Aktiviteterne kan gennemføres inden for alle videnskabelige og teknologiske områder, herunder inden for de udvalgte forskningstemaer.2.1 Koordinering af forskningsaktiviteterneKoordinering af de nationale aktiviteterMålet er at fremme og støtte initiativer, der gennemføres af flere lande, på områder af fælles strategisk interesse, at udvikle synergi mellem de eksisterende aktiviteter gennem koordinering af iværksættelsen af disse, gensidig åbning og gensidig adgang til forskningsresultater samt at udforme og gennemføre fælles aktiviteter.De pågældende aktiviteter skal opfattes som programmer eller dele af programmer, virkemidler, planer eller andre initiativer, der gennemføres på nationalt eller regionalt plan, og som omfatter offentlig finansiering til støtte for FTU-arbejdet, udvikling af forskningskapaciteten og fremme af innovation. Aktiviteterne kan gennemføres direkte af de offentlige myndigheder eller forskningsinstitutioner på nationalt eller regionalt plan eller via europæisk samarbejde såsom European Science Foundation (f.eks. samarbejdsordningen EUROCORES).Fællesskabet fremmer og støtter initiativer, der sigter mod at samle nationale og regionale aktiviteter og programmer i net, ved især at støtte: - koordineringen af uafhængige aktiviteter, herunder deres gensidige åbning- forberedelse og forvaltning af fælles aktiviteter. Fællesskabet vil med henblik herpå:- støtte forslag, der udvælges efter indsendelse i forbindelse med en åben forslagsindkaldelse (2 evalueringer om året). Når det er relevant, kan der offentliggøres indkaldelser af interessetilkendegivelser efterfulgt af målrettede indkaldelser. Forslagene kan f.eks. omfatte strategiske undersøgelser og planlægning, høring af forsknings- og innovationssamfundet, samlede indkaldelser af forslag og faglige evalueringspaneler, udveksling og formidling af information og resultater, programovervågning og -evaluering, udveksling af personale. Forslagene vil blive evalueret under særlig hensyntagen til nedenstående aspekter: omfanget af de mobiliserede ressourcer, den videnskabelige og teknologiske relevans og betydning, den forventede forbedrede udnyttelse af forskningsressourcerne på europæisk plan, og hvor det er relevant, deres bidrag til fremme af innovation.- udvikle et integreret informationssystem, der skal være lettilgængeligt, brugervenligt, og som skal opdateres regelmæssigt, så det kan yde relevant information til:- politiske beslutningstagere og programledere: information om de nationale forskningsprogrammer, instrumenter og forskningsaktiviteter, der gennemføres og planlægges med det formål at bidrage til at finde frem til muligheder for samarbejde, etablering af netværkssamarbejde eller fælles initiativer - forskningssamfundet: information om nationale eller fælles programmer, som de kan deltage i.Koordinering på europæisk planMålet er at forbedre komplementariteten og synergien mellem de fællesskabsaktioner, der gennemføres inden for rammeprogrammet, og de fællesskabsaktioner, der gennemføres af andre videnskabelige samarbejdsorganisationer i Europa samt mellem disse organisationer indbyrdes. De europæiske samarbejdsrammer vil gennem øget koordinering og bedre samarbejde bidrage mere effektivt til en sammenhængende europæisk forskningsindsats og etableringen af et europæisk forskningsrum. Fællesskabets deltagelse i internationale aktiviteter kan støttes i behørigt begrundede tilfælde.- Videnskabeligt og teknologisk samarbejde udført i andre europæiske samarbejdsforaCOST har længe eksisteret som en bottom-up mekanisme, der fremmer samarbejde og udvekslinger mellem nationale videnskabsfolk og forskerteam på en lang række områder. For at COST fortsat kan yde et omkostningseffektivt bidrag til koordineringen inden for det europæiske forskningsrum, skal dets forvaltning tilpasses den nye situation. Dette vil indebære, at de medlemsstater, der deltager i COST, opretter en passende organisation, som den finansielle støtte under dette program derefter kan ydes til.Koordineringen med EUREKA vil blive styrket for at forbedre finansieringens strategiske sammenhæng og komplementaritet, særlig inden for de udvalgte temaer. Der vil ligeledes blive tilrettelagt fælles informations- og kommunikationstiltag, hvor det er hensigtsmæssigt. -  Samarbejde mellem og fælles initiativer udført af specialiserede videnskabelige samarbejdsfora i EuropaFællesskabet vil fremme og støtte specifikke initiativer, der sigter mod at styrke sammenhængen og synergien mellem de europæiske tematiske organisationers (CERN, ESA, ESO, EMBL, ESRF, ILL) aktiviteter indbyrdes og mellem disse og fællesskabsaktionerne, navnlig ved at udvikle fælles fremgangsmåder og aktioner i forbindelse med spørgsmål af fælles interesse. 2.2 En sammenhængende udvikling af forsknings- og innovationspolitikkerneMålet med de aktiviteter, der gennemføres på dette område, er at fremme en sammenhængende udvikling af forsknings- og innovationspolitikkerne i Europa ved at klarlægge de fælles udfordringer og de fælles interesseområder på så tidligt et tidspunkt som muligt samt ved at forsyne de politiske beslutningstagere på nationalt plan og på fællesskabsplan med viden og hjælperedskaber, der kan bruges ved fastlæggelsen af disse politikker. De aktiviteter, der gennemføres med dette formål for øje, ligger inden for følgende områder:- Analyser og undersøgelser; arbejde vedrørende fremtidsforskning, statistikker og videnskabelige og teknologiske indikatorerDisse aktiviteter omfatter undersøgelser, analyser og fremadskuende aktiviteter i tilknytning til de videnskabelige og teknologiske aktiviteter, forsknings- og innovationspolitikkerne i forbindelse med etableringen af det europæiske forskningsrum. Aktiviteterne vedrørende fremtidsforskningen omfatter navnlig udvikling af tematiske platforme for dialog og af et videngrundlag for brugere af og aktører, der udfører fremtidsforskning, udnyttelse af god praksis i forbindelse med metodikker samt udarbejdelse af scenarier på mellemlang og lang sigt for videnskaben og teknologien i Europa. Arbejdet med indikatorer vil indebære en yderligere udvikling af relevante og harmoniserede indikatorer, der tager hensyn til forskningens og innovationens forskellige dimensioner og deres indvirkning på økonomien og samfundet, f.eks. til sammenligning af medlemsstaternes og regionernes videnskabelige og teknologiske resultater.- Benchmarking af forsknings- og innovationspolitikkerne på nationalt, regionalt og europæisk planDen første benchmarking af de nationale FTU-politikker, der blev indledt i 2000, vil blive afsluttet i midten af 2002. På baggrund af erfaringerne herfra vil de efterfølgende benchmarkinganalyser, herunder indikatorerne, blive tilpasset, og benchmarkinganalyserne vil blive udvidet geografisk, idet førtiltrædelseslandene og de associerede lande vil kunne deltage, ligesom den vil blive udvidet til at omfatte andre områder. Der vil blive lagt særlig vægt på formidling og opfølgning af gennemførelsen af bedste praksis i tæt samarbejde med medlemsstaterne og forskningsaktørerne.Det igangværende benchmarking på innovationsområdet (indsamling af information om innovationspolitikkerne i Europa, udarbejdelse af en "Situationsoversigt over innovation" og tilrettelæggelse af "faglige evalueringer" af innovationspolitikken, som gennemføres af "tematiske grupper" bestående af politiske beslutningstagere) vil blive udvidet både geografisk både i social henseende gennem en inddragelse af de parter, der deltager i innovation, og regionalt.- Kortlægning af videnskabelig og teknologisk ekspertise i EuropaKortlægningen af ekspertise vil blive udvidet efter to hovedlinjer: udvidelse af antallet af temaer, der er omfattet, og en regelmæssig ajourføring af resultaterne. Der vil blive lagt særlig vægt på en meget omfattende formidling af den tilgængelige information samt på koordinering af kortlægningen med de aktiviteter, der har til formål at fremme integrationen af forskningsbestræbelserne i Europa.- Forbedring af de regulerings- og forvaltningsmæssige rammevilkår for forskning og innovation i EuropaDer er her tale om at undersøge og analysere hindringer af regulerings- og forvaltningsmæssig art, at identificere og udbrede god praksis inden for forvaltning og at bidrage til udformning af nye metoder. De berørte områder vil bl.a. være: ophavsret og ejendomsret; offentlig-private forhold i forbindelse med forskning og innovation; udnyttelse og formidling af viden; regler for nye produkters og tjenesteydelsers adgang til markedet; mekanismer til finansiering af forskning og innovation og tilskyndelse til investering, særlig til den private sektors investering.BILAG IIVEJLEDENDE FORDELING AF BELØBET&gt;TABELPOSITION&gt;BILAG III - VIRKEMIDLER TIL GENNEMFØRELSE AF PROGRAMMETI forbindelse med gennemførelsen af særprogrammet og i overensstemmelse med Europa-Parlamentets og Rådets afgørelser om Fællesskabets flerårige rammeprogram 2002-2006 for forskning, teknologisk udvikling og demonstration som bidrag til realiseringen af det europæiske forskningsrum (2002/.../EF), og med reglerne for virksomheders, forskningscentres og universiteters deltagelse og formidling af forskningsresultaterne (2002/.../EF) anvender Kommissionen forskellige virkemidler.Den evaluerer forslagene i forhold til de evalueringskriterier, der er opstillet i ovennævnte afgørelser, for at vurdere deres relevans i forhold til programmets mål, deres videnskabelige og teknologiske kvalitet, deres europæiske merværdi og deltagernes forvaltningskapacitet.Fællesskabets bidrag ydes i henhold til ovenstående afgørelser. Når ugunstigt stillede regioner deltager, vil det eventuelt være muligt at opnå supplerende støtte fra strukturfondene inden for de grænser, der er fastsat i Fællesskabets rammer for statsstøtte til forskning.A. Nye virkemidler [22][22]  Samt finansiering af nationale programmer, der udføres af flere medlemsstater i henhold til artikel 169 i traktaten. A.1 EkspertisenetEkspertisenettene etableres inden for de syv udvalgte forskningstemaer i rammeprogrammet og i behørigt begrundede tilfælde inden for forskningsområder, der opfylder behov i tilknytning til fællesskabspolitikkerne og nye områder, der måtte dukke op.Målet med dette virkemiddel er at styrke den videnskabelige og teknologiske ekspertise i Europa gennem en gradvis og varig integration af den forskningskapacitet, der findes eller er ved at opstå i Europa både på nationalt og på regionalt plan.Hvert enkelt net vil have til formål at øge den tilgængelige viden på et bestemt område ved at samle en kritisk kompetencemasse i nettet. Generelt vil nettet være organiseret omkring en kerne af deltagere, som andre kan tilslutte sig. Med det formål at skabe et virtuelt "centre of excellence" íntegrerer de en stor del af eller alle deres forskningsaktiviteter på det pågældende område. Disse aktiviteter vil ofte være tværfaglige og orienteret mod langsigtede mål og resultater, der ikke er fastsat på forhånd i form af produkter, fremgangsmåder eller tjenesteydelser.Ud over disse integrerede forskningsaktiviteter omfatter nettets fælles aktivitetsprogram ligeledes integrationsaktiviteter samt formidling af ekspertise uden for nettet.Ved realiseringen af disse mål gennemfører nettet således:- Deltagernes integrerede forskningsaktiviteter- Integrationsaktiviteter, der navnlig omfatter:- tilpasning af deltagernes forskningsaktiviteter med henblik på at styrke komplementariteten mellem dem- udvikling og udnyttelse af de elektroniske informations- og kommunikationsmidler og udvikling af virtuelle og interaktive arbejdsmetoder- udveksling af personale på kort, mellemlang og lang sigt, åbning af forskerstillinger for andre medlemmer af nettet eller uddannelse af disse- udvikling og anvendelse af fælles forskningsinfrastrukturer og tilpasning af det eksisterende udstyr med henblik på en fælles anvendelse- fælles forvaltning og udnyttelse af den frembragte viden og aktioner, der sigter mod at fremme innovation.- Formidling af ekspertise, der afhængigt af de enkelte tilfælde vil omfatte:- forskeruddannelse- kommunikation om nettets resultater og formidling af dets viden- tjenesteydelser til støtte for den teknologiske innovation i små og mellemstore virksomheder, idet der især lægges vægt på indførelse af nye teknologier- analyser af de videnskabelige/samfundsmæssige spørgsmål i tilknytning til den forskning, som nettet udfører.Ved udførelsen af visse aktiviteter vil nettet sikre offentliggørelse gennem lancering af indkaldelser af ansøgninger.Et nets størrelse kan variere afhængigt af de områder og emner, det beskæftiger sig med. Til orientering kan det oplyses, at der ikke bør være under 5-6 deltagere. I finansiel henseende kan fællesskabsbidraget til et ekspertisenet i gennemsnit være på flere mio. EUR om året.Forslag til net skal omfatte nedenstående:- de generelle linjer i det fælles aktivitetsprogram og indholdet af dette det første år i form af forskning, integration og formidling af ekspertise- deltagernes rolle, idet der gøres rede for de aktiviteter og ressourcer, de ønsker at integrere- nettets drift (koordinering og forvaltning af aktiviteterne)- planen for formidling af viden og perspektiverne for udnyttelse af resultaterne.Partnerskabet kan udvikle sig, når det er nødvendigt, inden for rammerne af Fællesskabets oprindelige bidrag, idet deltagere kan udskiftes eller nye kan komme til. I de fleste tilfælde vil dette ske gennem offentliggørelse af en indkaldelse af ansøgninger.Aktivitetsprogrammet ajourføres hver år og kan omfatte en omlægning af visse aktiviteter eller lancering af nye aktiviteter, der ikke var planlagt fra starten, og som eventuelt omfatter nye deltagere. Kommissionen lancerer eventuelt forslagsindkaldelser vedrørende fordeling af de supplerende bidrag med henblik til f.eks. dækning af en udvidelse af det eksisterende nets integrerede aktiviteter eller integration af nye deltagere.Fællesskabets finansielle bidrag vil være et fast beløb til gennemførelse af en række arbejder, og beregnes fra starten på grundlag af de ressourcer, der er afsat til gennemførelse af det fælles aktivitetsprogram, og udbetales årligt på grundlag af aktivitetsrapporterne og de finansielle rapporter. Sammen med deltagernes ressourcer skulle det være tilstrækkeligt til at fremme integrationen, uden at der dog skabes en finansiel afhængighed, som kan bringe nettets fortsatte beståen i fare.A.2 Integrerede projekterDe integrerede projekter gennemføres inden for de syv udvalgte forskningstemaer i rammeprogrammet og i behørigt begrundede tilfælde inden for forskningsområder, der opfylder behov i tilknytning til fællesskabspolitikkerne og nye områder, der måtte dukke op.Målet med dette virkemiddel er at forbedre den europæiske konkurrenceevne eller at bidrage til løsning af vigtige samfundsproblemer gennem mobilisering af en kritisk masse af de ressourcer og den kompetence inden for forskning og teknologisk udvikling, der findes i Europa. Derfor har hvert integreret projekt til formål at opnå identificerbare videnskabelige og teknologiske resultater, der kan finde anvendelse på produkter, fremgangsmåder eller tjenesteydelser. De aktiviteter, der gennemføres inden for rammerne af et integreret projekt, vil pr. definition være målrettede, selv når der er tale om risikobetonet forskning.Alle de aktiviteter, der gennemføres inden for rammerne af et integreret projekt, vil udgøre en del af en "udførelsesplan", der omfatter nedenstående aktiviteter: - forskning, teknologisk udvikling og/eller demonstration- forvaltning, formidling og overførsel af viden for at fremme innovation- analyse og evaluering af de pågældende teknologier og faktorer, der betinger en succesfuld udnyttelse heraf.Med henblik på at realisere målene kan et integreret projekt ligeledes omfatte følgende aktiviteter:- uddannelse af forskere, studerende, ingeniører og erhvervsledere, navnlig fra SMV'er- støtte til indførelse af nye teknologier, særlig i SMV'er- information og kommunikation, dialog med offentligheden om videnskabelige/samfundsmæssige aspekter af den forskning, der er omfattet af projektet.Et integreret projekts størrelse varierer i forhold til de temaer og emner, det beskæftiger sig med, afhængigt af den kritiske masse, der er nødvendig for at opnå de forventede resultater på de bedste vilkår.Alle de aktiviteter, der gennemføres under et integreret projekt, vil kunne repræsentere en finansiering fra flere mio. EUR, op til flere tiere af millioner EUR.I langt i fleste tilfælde består de integrerede projekter af en række specifikke aktioner vedrørende visse forskningsaspekter, der er nødvendige for at kunne nå de fastsatte mål, som er samlet aktiviteter af forskellig størrelse og struktur, og som gennemføres på en snævert koordineret måde. I nogle tilfælde vil et integreret projekt dog kunne antage form af et enkelt stort projekt med en enkelt komponent.Forslag til integrerede projekter skal omfatte nedenstående:- projektets videnskabelige og teknologiske mål- de store linjer og tidsplanen for gennemførelse, idet der lægges vægt på beskrivelsen af de forskellige komponenter- gennemførelsesfaserne og de forventede resultater i hver enkelt fase- deltagernes rolle i konsortiet og de enkelte deltageres særlige kompetence- tilrettelæggelsen og forvaltningen af projektet- planen for formidling af viden og for udnyttelse af resultaterne- et anslåede samlede budget og budgettet for de forskellige aktiviteter, herunder en finansieringsplan, hvori der gøres rede for de forskellige bidrag, og hvor de stammer fra.Partnerskabet kan udvikle sig, når det er nødvendigt, inden for rammerne af Fællesskabets oprindelige bidrag, idet deltagere kan udskiftes eller nye kan komme til. I de fleste tilfælde vil dette ske gennem offentliggørelse af en indkaldelse af ansøgninger.Gennemførelsesplanen ajourføres hvert år. Denne ajourføring kan omfatte en omlægning af visse aktiviteter eller lancering af nye aktiviteter. I sidstnævnte tilfælde finder Kommissionen, såfremt der er behov for et supplerende fællesskabsbidrag, frem til disse aktiviteter og de deltagere, som gennemfører dem, ved hjælp af en forslagsindkaldelse.Fællesskabsbidraget indgår i en finansieringsplan, der kan indebære anvendelse af andre finansieringsordninger, navnlig Eureka eller EIB's eller EIF's instrumenter. Det vil kunne være på op til 50% af projektets samlede budget, opdelt i budgetter for de enkelte aktiviteter. Det udbetales årligt på grundlag af den foreslåede gennemførelsesplan og justeres i henhold til aktivitetsrapporterne og de finansielle rapporter.A.3 Kollektive forskningsprojekterDisse projekter, der gennemføres på hele det videnskabelige og teknologiske felt, gennemføres af forskningscentre for brancheforeninger eller virksomhedsgrupper på områder eller inden for emner af interesse for et stort antal SMV'er, som står over for de samme problemer. B. Andre virkemidlerVed gennemførelsen af programmet kan Kommissionen ligeledes benytte sig af:- specifikke målrettede projekter til gennemførelse af forsknings- eller demonstrationsaktiviteter på områder, der opfylder fællesskabspolitikkernes behov, eller nye behov, der dukker op, samt i forbindelse med specifikke internationale samarbejdsaktiviteter- kooperative forskningsprojekter på hele det videnskabelige og teknologiske felt, der gør det muligt for SMV'er at henvende sig til centre, der er i besiddelse af den forskningskapacitet, der er nødvendig for at kunne udføre specifikke forskningsaktiviteter- koordineringsaktioner og specifikke støtteaktioner for at realisere de målsætninger, der er fastlagt i programmet og vedrørende fællesskabspolitikkernes behov, områder, hvor der dukker nye behov op, specifikke internationale samarbejdsaktiviteter og styrkelsen af grundlaget for det europæiske forskningsrum- ledsageforanstaltninger bidrager subsidiært til realiseringen af programmets målsætninger eller til forberedelse af fremtidige aktiviteter inden for EU's politik for forskning og teknologisk udvikling.FINANSIERINGSOVERSIGT TIL FORSLAGETPolitikområde: ForskningAktiviteter: Forskningsforanstaltninger i henhold til EU-traktatenTitel:Forslag til Rådets afgørelse om vedtagelse af et særprogram for forskning, teknologisk udvikling og demonstration som bidrag til "integration og styrkelse af det europæiske forskningsrum" 1. BUDGETPOST (nummer og betegnelse)Underafsnit B6 6 Indirekte aktioner, disse poster beskrives nærmere i begyndelsen af budgetproceduren 2003 under hensyntagen til ABB-nomenklaturen, der ligeledes er ved at blive udarbejdet.2. SAMLEDE TAL2.1. Samlet rammebevilling (del B): 12 505 mio. EUR til forpligtelser2.2. Gennemførelsesperiode:2002-2006 2.3. Samlet flerårigt skøn over udgifterne:a) Forfaldsplan for forpligtelses- og betalingsbevillinger (finansieringstilskud) (jf. punkt 6.1.1)Mio. EUR (med 3 decimaler)&gt;TABELPOSITION&gt;b) Teknisk og administrativ bistand og støtteudgifter (jf. punkt 6.1.2)Denne budgetkategori finder ikke anvendelse på dette område. c) Personale- og andre driftsudgifters samlede budgetvirkninger (jf. punkt 7.2 og 7.3)&gt;TABELPOSITION&gt;&gt;TABELPOSITION&gt;2.4. Forenelighed med den finansielle programmering og de finansielle overslag|X| Forslaget er foreneligt med den gældende finansielle programmering.| | Forslaget kræver omprogrammering af de relevante poster i de finansielle overslag| | Omprogrammeringen kan betyde, at bestemmelserne i den interinstitutionelle aftale må tages i brug.2.5 Virkninger for budgettets indtægtsside| | Ingen (vedrører tekniske aspekter ved en foranstaltnings gennemførelse)ELLER|X| Virkningerne er følgendeVisse associerede lande bidrager til finansieringen af dette særprogram.Associeringsaftalerne er knyttet til et rammeprogram, og en forlængelse af disse genforhandles, når det nye rammeprogram er vedtaget, og det er derfor ikke muligt at forudsige omfanget af disse indtægter.I henhold til artikel 27 i finansforordningen kan visse indtægter genanvendes.3. BUDGETSPECIFIKATIONER&gt;TABELPOSITION&gt;4. RETSGRUNDLAGArtikel 166 i EU-traktaten.Europa-Parlamentets og Rådets afgørelse om Det Europæiske Fællesskabs flerårige rammeprogram for forskning, teknologisk udvikling og demonstration 2002-2006 som bidrag til realiseringen af det europæiske forskningsrum.5. BESKRIVELSE OG BEGRUNDELSE5.1. Behov for EU-foranstaltninger5.1.1 MålSom fastslået på højeste politiske plan af Det Europæiske Råd i Lissabon, Feira, Nice og for nylig i Stockholm udgør forskningen en central del af den videnbaserede økonomi og det vidensamfund, der udvikles på verdensplan. EU satte sig følgende mål for det kommende tiår på mødet i Lissabon "at blive den mest konkurrencedygtige og dynamiske videnbaserede økonomi i verden, en økonomi, der kan skabe en holdbar økonomisk vækst med flere og bedre job og større social samhørighed". Mere end nogensinde viser forskningen sig at være en af de grundlæggende drivkræfter bag økonomisk og socialt fremskridt, en nøglefaktor for virksomhedernes konkurrenceevne, beskæftigelsen og livskvaliteten. Videnskab og teknologi udgør endvidere et centralt element i den politiske beslutningsproces på såvel EU-plan som på nationalt plan.Europa har dog stadig nogle strukturelle svagheder på forskningsområdet. De vedrører fire hovedpunkter:I. For få og for spredte investeringer i forskning og teknologisk udvikling og mere generelt i viden (FTU, uddannelse og software), hvilket fører til, at Europa halter bagefter dets konkurrenter. I 1999 investerede EU 76 mia. EUR mindre end USA i forskning og udvikling. Europa ligger i dag efter sine konkurrenter med hensyn til forskningsudgifter i forhold til BNP (i 1999 1,9% for EU mod 2,6% for USA og 2,9% for Japan [23]). USA investerede omkring 9% i viden foran EU (7,6%) og Japan (6,9%) i 1999. Kløften øges fortsat.[23]  1998-talII. Utilstrækkelige menneskelige ressourcer på forskningsområdet. Forskere udgør 5,3 promille af arbejdsstyrken i EU (1998), 7,4 promille i USA (1993) og 8,9 promille i Japan (1998), hvor der findes dobbelt så mange forskere i virksomhederne. De direkte offentlige udgifter til højere uddannelser svarer til 0,9% af BNP i EU, 1,4% i USA og 0,5% i Japan (1997).III. En begrænset kapacitet til at omsætte de videnskabelige resultater i innovative og konkurrencedygtige produkter og tjenesteydelser til trods for, at de videnskabelige resultater er af høj kvalitet. Det europæiske, det amerikanske og det japanske patentkontor har udstedt henholdsvis 32 patenter i EU, 49 i USA og 88 i Japan pr. 1 mio. indbyggere. I 1998 var der et underskud på handelsbalancen for højteknologiske produkter på 28 mia. EUR i EU (en tendens, der har været fremherskende i det seneste tiår) sammenlignet med et underskud i USA på 8 mia. EUR og et overskud i Japan på 39 mia. EUR samme år. Investeringerne af risikokapital i de avancerede sektorer svarer til 80% i USA og, selv om de er stigende, til blot 26% i EU og 23% i Japan.IV. En fragmentering af forskningspolitikkerne i Europa. Indtil nu har Unionen ikke haft en fiddstændig forskningspolitik. De femten nationale politikker sameksisterer med hinanden og med fællesskabsrammeprogrammet uden, at de koordineres tilstrækkeligt indbyrdes, så man kan nå frem til en effektiv tilrettelæggelse og udnyttelse. Denne manglende koordinering viser sig ligeledes i forbindelse med etablering og effektiv udnyttelse af forskningsinfrastrukturer.Det er for at rette op på denne situation, at Kommissionen har fremsat forslag om, og Rådet og Europa-Parlamentet har tilsluttet sig etablering af et "europæisk forskningsrum". Realiseringen af dette forskningsrum må nødvendigvis blive resultatet af Fællesskabets, medlemsstaternes og forskningsaktørernes fælles indsats. Fællesskabets rammeprogrammer for forskning (2002-2006) og særprogrammerne bidrager hertil, navnlig gennem deres betydelige løftestangsvirkning til integration, koordinering og strukturering af forskningen i EU og styrkelse grundlaget for det europæiske forskningsrum.En strukturel ændring af EU's videnskabelige og teknologiske situation, der råder bod på ovennævnte svagheder, kræver ressourcer svarende til ambitionerne. Kommissionen har foreslået en finansiering af rammeprogrammet på 17,5 mia. EUR svarende til det tidligere finansieringsniveau plus inflation og vækst (men fortsat svarende til omkring blot 5-6% af de offentlige udgifter til FTU). Kommissionen skønner, at et sådant beløb vil kunne få en mærkbar indvirkning på forskningsmiljøet generelt og, at det vil kunne forbedre i det mindste nogle af de globale indikatorer for forskningen og resultere i en betydelig indvirkning på rammeprogrammets udvalgte områder, der udgør grundlaget for væksten i EU. Overordnet set vil dette finansieringsniveau gøre det muligt i perioden 2003-2006 at opretholde Fællesskabets FTU-indsats udtrykt som en procentdel af BNP på dens aktuelle niveau.Det er tanken, at rammeprogrammet skal gennemføres via fem særprogrammer, hvoraf de tre henhører under traktaten om oprettelse af De Europæiske Fællesskaber, mens to henhører under traktaten om oprettelse af Det Europæiske Atomenergifællesskab (Euratom). Hvert særprogram identificeres i henhold til arten af de virkemidler, der gennemføres, og afspejler samtidig de mål, der er opstillet i rammeprogrammet og opbygningen heraf:- Et program "Integration og styrkelse af det europæiske forskningsrum" omfattende de indirekte aktioner, der opstillet under overskriften "Integration af forskningen" og under overskriften "Styrkelse af grundlaget for det europæiske forskningsrum" samler således forsknings- og koordineringsaktiviteterne.- Et program "Strukturering af det europæiske forskningsrum" omfattende aktiviteter af horisontal art, støtteaktiviteter og aktiviteter med et struktureringsformål.- To programmer for "Det Fælles Forskningscenter" (FFC) omfattende de direkte aktioner, som FFC gennemfører på henholdsvis det ikke-nukleare og det nukleare område.- Et program "Kerneenergi" omfattende de indirekte aktioner, der gennemføres på området kerneenergi.Der er etableret en klar forbindelse mellem de to første programmer og de fire aktioner, der er nævnt i artikel 164 i EU-traktaten. De beløb, der skønnes nødvendige til gennemførelsen af disse to særprogrammer, afspejler den forbindelse, der etableres i bilag II i forslaget til rammeprogrammet, dels andelene til de forskellige aktioner, dels den vejledende fordeling af det samlede maksimumsbeløb mellem de forskellige aktivitetsgrupper og -kategorier.Behovet for en sammenhængende udnyttelse af de tre nye virkemidler til integration af forskningsaktiviteterne i Europa gør det nødvendigt at gennemføre de aktioner, der er fastlagt i de forskellige udvalgte forskningstemaer, via et enkelt særprogram. Samtidig nødvendiggør gennemførelsen af en stor del af det internationale samarbejde i form af åbningen af net og projekter for deltagelse af forskere og organisationer fra tredjelande, at aktiviteterne på dette område og forskningsaktiviteterne integreres i en enkelt program.Endelig kan FFC's aktiviteters særlige karakter samt nødvendigheden af at sikre FFC en tilstrækkelig stor budgetmæssig uafhængighed berettige et specifikt særprogram på såvel EU-området som på Euratom-området. Målene med særprogrammet "Integration og styrkelse af det europæiske forskningsrum" er opstillet nedenfor fordelt på aktionsområder sammen med begrundelsen herfor og den europæiske merværdi, de kan medføre.1. Integration af det europæiske forskningsrum1.1. Udvalgte forskningstemaer1.1.1. Genomforskning og bioteknologi i sundhedens tjenesteMålet med de aktioner, der gennemføres på dette område, er at hjælpe Europa til gennem en integreret forskningsindsats at udnytte resultaterne af gennembrud inden for kortlægning af levende organismers genomer, navnlig til gavn for folkesundheden og borgerne, og at styrke den europæiske bioteknologiske industris konkurrenceevne.Begrundelse og europæisk merværdi- Behov for at udvikle den videnbase, de redskaber og de ressourcer, der er nødvendige for at kunne udnytte det fulde potentiale af de genomoplysninger, der ligger til grund for anvendelserne, gennem en integration af forskningskapaciteten i Europa for at forbedre sammenhængen og opnå en kritisk masse.- Der forventes større gennembrud i skabelsen af nye produkter, processer og tjenesteydelser inden for sundhedspleje og medicin på post-genomforskningsområdet.- De 3 mest udbredte smitsomme sygdomme (HIV/AIDS, malaria og tuberkulose), der udgør 60% af det samlede antal sygdomstilfælde i udviklingslandene, har skabt en global nødsituation. 1.1.2. Teknologi til informationssamfundetMålet med de aktioner, der gennemføres på dette område i overensstemmelse med konklusionerne fra Det Europæiske Råds møde i Lissabon og målene for e-Europe initiativet, er at fremme udviklingen af teknologier og anvendelser i Europa, der danner grundlaget for opbygningen af informationssamfundet for dermed at styrke den europæiske industris konkurrenceevne og give de europæiske borgere i alle Unionens regioner muligheden for at drage fuld fordel af udviklingen af vidensamfundet.Begrundelse og europæisk merværdi- Krav om udvikling af Europas videnbaserede økonomi og vidensamfund som vedtaget på Det Europæiske Råds møde i Lissabon. Europa skal øge sin forskningsindsats inden for teknologi til informationssamfundet: Halvdelen af OECD-landenes FTU i teknologi til informationssamfundet gennemføres i USA, 25% i Japan og blot 15% i Europa.- Den offentlige sektor spiller en central rolle, som består i at støtte højrisikobetonet forskning og/eller langsigtet forskning i teknologi til informationssamfundet og i at bringe centrale aktører på området fra industrien og de højere læreanstalter sammen med det formål at udvikle nøgleteknologier og deres anvendelser yderligere, at udforske grænseoverskridende idéer og at forbedre effektiviteten og indvirkningerne af investeringerne i forskning.- Fællesskabets FTU-indsats inden for teknologi til informationssamfundet repræsenterer en enestående mulighed for at samle medlemsstaternes fragmenterede forskningsindsats og skabe løsninger, der er interoperable og kan gennemføres i medlemsstaterne. - Erfaringerne viser, at kun en bæredygtig og relevant forskningsindsats inden for teknologi til informationssamfundet vil have den ønskede virkning. I Europa er indsatsen i lande som f.eks. Finland et direkte eksempel på de fordele, som FTU-investeringer i teknologi til informationssamfundet medfører. Teknologi til informationssamfundet har været en forskningsprioritet i over 30 år, og FTU-investeringerne heri udgør den højeste procentdel af BNP i hele verden.- Sektoren for teknologi til informationssamfundet har nu en årlig omsætning på 2 000 mia. EUR på verdensplan og beskæftiger over 12 mio. mennesker i Europa. Europas rolle som leverandør af teknologi til informationssamfundet skal styrkes. EU's handelsunderskud inden for teknologi til informationssamfundet er på omkring 28 mia. EUR på et EU-marked på omkring 500 mia. EUR, og underskuddet vokser med 12% om året til trods for Europas førende stilling inden for mobil kommunikation.- Teknologi til informationssamfundet er blevet drivkraften bag den generelle økonomiske vækst både som følge af dens egen ekspansion og som følge af dens øgede integration i andre sektorer. Forskning i anvendt teknologi til informationssamfundet i virksomheder, til e-handel og e-arbejde åbner nye markedsmuligheder og medfører væsentlige produktivitetsgevinster samtidig med, at alle industrisektorers konkurrenceevne forbedres. Produkter og tjenesteydelser baseret på teknologi til informationssamfundet får stadig hurtigere og stadig kortere livscyklusser, og indførelsen af teknologi sker hurtigere, hvilket understreger, at den teknologiske udvikling går hurtigere og hurtigere.- Den nyfremkommende generation af teknologi til informationssamfundet vil medføre en radikal ændring fra de nuværende "PC-baserede" systemer og "tastatur, mus og skærm" til intelligente omgivelser, der vil gøre det muligt for borgerne at drage fordel af teknologi til informationssamfundet.- innovationer inden for teknologi til informationssamfundet medfører kraftfulde løsninger på store samfundsmæssige udfordringer inden for sundhedspleje, miljø, uddannelse, sikkerhed, mobilitet samt beskyttelse af kulturarven og beskæftigelse.- Der er behov for fremskridt inden for teknologi til informationssamfundet til udvikling af alle andre store forskningsområder, herunder bioteknologi, fysik, energi osv.1.1.3. Nanoteknologi, intelligente materialer, nye produktionsprocesserMålet med de aktioner, der gennemføres på dette område, er at hjælpe Europa til at opnå den kritiske kapacitetsmasse, der er nødvendig for navnlig ud fra et ønske om økoeffektivitet at kunne udvikle og udnytte den frontteknologi, der danner grundlaget for produkter, tjenesteydelser og fremstillingsprocesser i de kommende år, hovedsageligt på grundlag af viden og intelligens.Begrundelse og europæisk merværdi- Behov for at opretholde Europas stærke stilling på disse nye markeder- Markedet for nanomaterialer på mellemlang sigt anslås til over 6 mia. EUR (sektoren for medicinsk udstyr) og markedet for intelligente materialer anslås til flere hundrede mia. EUR.- De "intelligente" materialers indvirkning på udviklingen af teknologier og industrisystemer og indirekte på sektorer såsom energi, medicin, elektronik, transport og anlægsbyggeri. - Fremstillingssektorens betydning i Europa: 40 mio. arbejdspladser og 4 000 mia. EUR. - Investeringerne på området nye produktionsprocesser bør øges (i øjeblikket omkring 1 000 EUR pr. indbygger i forhold til 2 000 EUR pr. indbygger i USA).1.1.4. Luftfart og rumfartDer er to mål med de aktioner, der gennemføres på dette område: gennem en integration af den europæiske industris forskningsindsats at konsolidere dens stilling inden for lift- og rumfart i en tid, hvor konkurrencen på verdensplan bliver større og større; at bidrage til at udnytte det europæiske forskningspotentiale inden for denne sektor med det formål at forbedre sikkerheden og miljøbeskyttelsen.Begrundelse og europæisk merværdi- Omfanget af de nødvendige investeringer (de amerikanske investeringer i FTU er 3-6 gange større afhængigt af, hvilken sektor der er tale om).- De forventede behov for lufttransport på verdensplan: omkring 14 000 maskiner i de kommende 15 år (marked på 1 000 mia. EUR). Stigning i lufttrafikken i størrelsesordenen 5% om året i de kommende tiår, dvs. en fordobling inden for de næste 20 år.- Betydningen af markeder i tilknytning til satellitter (årsomsætningen på verdensplan for satellitter og satellitopsendere anslås til 40 mia. EUR).- Støtte til politikken om et fælles europæisk luftrum.1.1.5. Fødevaresikkerhed og sundhedsrisiciMålet med de aktioner, der gennemføres på dette område, er at bidrage til at skabe det integrerede videnskabelige og teknologiske grundlag, der er nødvendigt for at kunne udvikle et system til produktion og distribution af sikre og sunde fødevarer og for at kunne kontrollere fødevarerisiciene, navnlig ved hjælp af bioteknologiske redskaber, samt de sundhedsrisici, der er forbundet med miljøændringer.Begrundelse og europæisk merværdi- De seneste fødevareproblemer har understreget de pågældende spørgsmåls mangesidede og grænseoverskridende karakter- En udvikling af effektive og godkendte metoder til risikovurdering kræver, at der samles ekspertise fra mange områder- Agrolevnedsmiddelindustrien er en stor arbejdsgiver i Europa med over 10 mio. ansatte- Miljøfaktorer bidrager i betydeligt omfang til den øgede forekomst af kræft, allergi og astma- Større krav fra forbrugerne til fødevarernes sporbarhed1.1.6. Bæredygtig udvikling og globale ændringerMålet med de aktioner, der gennemføres på dette område, er at styrke den videnskabelige og teknologiske kapacitet, der er nødvendig for, at Europa kan gennemføre en bæredygtig udvikling og bidrage væsentligt til de internationale bestræbelser for at forstå og beherske de globale miljø- og klimaændringer og bevare økosystemernes ligevægt. 1.1.6.1. Teknologi for bæredygtig udviklingBegrundelse og europæisk merværdi- Usikkerhed, afbrydelser eller reduktion af energiforsyningen og endog energiprisernes manglende stabilitet kan have en negativ indvirkning på samfundet og økonomien.- Sandsynligheden for en større klimaændring øges kraftigt af de store og voksende CO2-emissioner i forbindelse med energiforsyning og -anvendelse- EU's afhængighed af energiimport er allerede på 50% og forventes at vokse i de kommende år (hvis der ikke træffes nogen foranstaltninger) for at nå op på 70% i 2020- Teknologi baseret på vedvarende energi indebærer typisk relativt højere omkostninger end teknologi baseret på fossilt brændsel1.1.6.2. Globale ændringerBegrundelse og europæisk merværdi- Krav om en hurtigere udvikling af Europas kapacitet til at forudsige, kontrollere og tilpasse sig de globale miljø- og klimaændringer for at opretholde og forbedre EU-borgernes livskvalitet og bidrage til de internationale konventioner (Kyoto-protokollen).- Begrebet bæredygtig udvikling skal integreres i EU's politikker, navnlig energi, transport, miljø og virksomheder.- Den anslåede nedbrydning af ozonlaget over Europa er på 7% pr. tiår og ledsages af en stigende UV-stråling.- Klimaændringerne indvirker på de naturlige ressourcer, navnlig på tilgængeligheden og kvaliteten af vand, og på biodiversitet. - Der vil være en øget opvarmning i fremtiden, hvilket vil have forskellige endnu ukendte virkninger for Europa og dets regioner.- Det årlige budget for dette forskningsområde anslås til 2 mia. EUR på verdensplan og til 500 mio. EUR på europæisk plan (RP 20% af EU's samlede bidrag).1.1.7. Borgere og styreformer i det europæiske vidensamfundMålet med de aktioner, der gennemføres på dette område, er gennem en sammenhængende indsats at mobilisere hele den store og forskelligartede rigdom af europæisk forskningskapacitet inden for økonomisk, politisk, social og humanistisk videnskab for at forbedre forståelsen og beherskelsen af spørgsmål i tilknytning til fremkomsten af vidensamfundet og af nye former for forbindelser mellem borgerne og institutionerne. Begrundelse og europæisk merværdi- Behovet for at forstå de spørgsmål og muligheder, der ligger i Den Europæiske Unions mål om "at blive den mest konkurrencedygtige og dynamiske videnbaserede økonomi i verden, en økonomi, der kan skabe en bæredygtig økonomisk vækst med flere og bedre job og større social samhørighed" ved at opbygge et europæisk vidensamfund- Behovet for at forstå og gennemføre en oplyst debat om de spørgsmål og muligheder, der ligger i udviklingen af nye styreformer i et udvidet Europa, og betydningen heraf for de europæiske borgere.1.2. Foregribelse af EU's behov inden for videnskab og teknologi1.2.1. Forskning orienteret mod politikker og frontforskningstemaerMålet er dels at udvikle forskningsaktiviteter til støtte for Fællesskabets øvrige politikker dels at kunne iværksætte forskningsaktiviteter hurtigt, hvis der opstår uventede videnskabelige og teknologiske behov.Begrundelse og europæisk merværdi- Behov for at udvikle forskningsaktiviteter til støtte for EU's øvrige politikker. Dette behov er blevet bekræftet af alle de af Kommissionens tjenestegrene, som gennemfører fællesskabspolitikkerne.- Behovet for hurtigt at kunne iværksætte forskningsaktiviteter, hvis der opstår uventede videnskabelige og teknologiske behov. Den hurtige fremkomst af uventede behov, sådan som det tidligere har været tilfældet i forbindelse med f.eks. BSE, har vist betydningen heraf. 1.2.2. Specifikke forskningsaktiviteter for små og mellemstore virksomhederDe specifikke aktiviteter, der gennemføres til fordel for de små og mellemstore virksomheder, og som udføres som støtte til den europæiske konkurrenceevne og til virksomheds- og innovationspolitikken, har til formål at hjælpe de europæiske SMV'er inden for traditionelle eller nye områder til at styrke deres teknologiske kapacitet og til at udvikle deres kapacitet til at operere på europæisk og internationalt plan.Begrundelse og europæisk merværdi- SMV'erne repræsenterer 99,8% af de europæiske virksomheder, 66% af beskæftigelsen og 55% af den private sektors omsætning i Unionen.- Det anslås, at de små og mellemstore virksomheder bidrager med næsten 50% til de større virksomheders konkurrenceevne som leverandører og underentreprenører.- De små og mellemstore højteknologiske virksomheder bidrager i stigende grad til forskningen inden for sektorer såsom informationsteknologi, multimedier og bioteknologi.- Rammeprogrammet for forskning og teknologisk udvikling (FTU) er et vigtigt virkemiddel: i de seneste 5 år (1994-1999) har over 20 000 europæiske SMV'er udnyttet denne mulighed og i henhold til en undersøgelse, er 96% af dem tilfredse med deres valg.1.2.3. Specifikke internationale samarbejdsaktiviteterDet overordnede mål med de internationale samarbejdsaktiviteter, der gennemføres inden for rammeprogrammet, er at bidrage til åbningen af det europæiske forskningsrum mod verden.De specifikke aktiviteter vedrører tre landegrupper: middelhavslandene, Rusland og SNG, udviklingslandene.Begrundelse og europæisk merværdi- Visse temaer med en global dimension (klimaændringer, biodiversitet osv.) kan kun behandles i samarbejde med tredjelande.- Europa påtænker at indgå privilegerede forbindelser med visse landegrupper (nye uafhængige stater, middelhavslandene osv.). Det videnskabelige partnerskab med disse lande vil gøre det lettere at etablere og udbygge disse forbindelser.- Nogle lande (f.eks. udviklingslandene) står over for specifikke problemer, der kræver en koordineret indsats.- Den kompetence og den viden, der findes i verden, er af interesse for de europæiske forskere, som bør have adgang hertil.2. Styrkelse af grundlaget for det europæiske forskningsrum2.1. Koordinering af forskningsaktiviteterMålet er at fremme og støtte initiativer, der gennemføres af flere lande på områder af fælles strategisk interesse og at udvikle synergi mellem deres eksisterende aktiviteter gennem en koordinering af gennemførelsen heraf. Målet er ligeledes at forbedre komplementariteten og synergien mellem de fællesskabsaktioner, der gennemføres inden for rammeprogrammet, og de aktioner, der gennemføres af andre videnskabelige samarbejdsorganisationer i Europa samt mellem disse organisationer indbyrdes.Begrundelse og europæisk merværdi- At undgå dobbeltarbejde og fragmentering af indsatsen- At nedbringe forskellene mellem de mest fremstående og de mindre fremstående regioner.- At udnytte de samarbejdsbestræbelser, der allerede har udfoldet sig mellem medlemsstaterne.2.2. En sammenhængende udvikling af forsknings- og innovationspolitikkerMålet med de aktiviteter, der gennemføres på dette område, er at fremme en sammenhængende udvikling af forsknings- og innovationspolitikken i Europa takket være en tidlig påvisning af udfordringer og områder af fælles interesse samt ved at give de politiske beslutningstagere på nationalt plan og på fællesskabsplan viden og beslutningsredskaber, der kan være en hjælp ved fastlæggelsen af disse politikker.Begrundelse og europæisk merværdi- Behovet for mere systematisk at anvende resultater fra fremadskuende studier for at styrke evnen til at foregribe de spørgsmål af videnskabelig og teknologisk karakter, der er af betydning for Europa, for at udvikle fælles synspunkter omkring sådanne spørgsmål og mere generelt skabe et strategisk grundlag for den europæiske politik for videnskab og teknologi.- Behovet for at reagere på den stigende efterspørgsel fra de politiske beslutningstagere på det videnskabelige og teknologiske område efter en fælles base indeholdende relevante og sammenlignelige indikatorer.- Behovet for at udvikle et strategisk redskab til forbedring af forskningspolitikkernes kvalitet og effektivitet: justering af de nationale politikker- Opfylde forskningsaktørernes og brugernes behov for nemt at kunne lokalisere specifik kompetence i forbindelse med deres aktiviteter.5.1.2 Dispositioner, der er truffet på grundlag af forhåndsevalueringenKommissionens tjenestegrene har foretaget en forhåndsevaluering i forbindelse med forberedelsen af forslaget til særprogrammerne. Resultaterne af denne evaluering afspejler navnlig:- Henstillingerne i den femårige evaluering af rammeprogrammerne og særprogrammerne, der udførtes af uafhængige eksperter i løbet af 2000- Kommissionens midtvejsevaluering af det femte rammeprogram (1998-2002), der præsenteres i KOM(2000)612 af 4.10.2000 og beskrevet nærmere i arbejdsdokumentet for Kommissionens tjenestegrene SEK(2000)1780 af 23.10.2000- Omfattende konsultationer af hovedaktørerne vedrørende de to meddelelser om det europæiske forskningsrum i 2000 [24] og vedrørende forslaget til rammeprogrammet i begyndelsen af 2001[24]  KOM(2000) 6 af 18. januar 2000, KOM(2000) 612 af 4. oktober 2000.- En række interne og eksterne undersøgelser i Kommissionen vedrørende økonomiske og politiske spørgsmål, fremtidsforskning og virkningerne af FTU-aktiviteterne.Resultaterne af den indledende evaluering, der er foretaget, afspejles navnlig i valget af programmernes struktur, mål og prioriteter og gennemførelsesinstrumenter. Mål og prioriteter fastlægges på grundlag af en streng anvendelse af kriteriet om europæisk merværdi. Dette kriterium dækker følgende aspekter, der finder anvendelse på de udvalgte forskningstemaer og -aktiviteter, hvis begrundelse og europæiske merværdi er beskrevet nærmere i punkt 5.1 og de forventede resultater i punkt 5.2.- Omkostningerne ved og omfanget af forskning, der ligger uden for et enkelt lands formåen, og behovet for at samle en "kritisk masse" af finansielle og menneskelige ressourcer (f.eks.: genomforskning, nanoteknologi, luftfart)- Samarbejdets betydning i økonomisk henseende (stordriftsfordele) og dets positive indvirkning på den private forskningsindsats og den industrielle konkurrenceevne (f.eks.: teknologi for informationssamfundet, nanoteknologi, intelligente materialer, nye produktionsprocesser, luftfart og rumfart og specifikke forskningsaktiviteter for små og mellemstore virksomheder)- Opretholdelse eller udvikling af EU's stilling på FTU-områder af strategisk betydning for EU (f.eks.: opretholdelse af en stærk stilling inden for luftfart og mobiltelefoni og udvikling af det i øjeblikket ret lille potentiale på solstrømsområdet)- Behov for at kombinere eksisterende supplerende kompetence i de enkelte lande, navnlig i forbindelse med problemer af tværfagligt tilsnit (f.eks.: fødevaresikkerhed og sundhedsrisici, bæredygtig udvikling og globale ændringer, støtte til koordinering af forsknings- og innovationsaktiviteter og en sammenhængende udvikling af forskningspolitikken)- Forbindelser til EU's prioriteter og interesser samt til fællesskabslovgivningen og fællesskabspolitikkerne (f.eks. luftfart og rumfart, fødevaresikkerhed og sundhedsrisici, bæredygtig udvikling og globale ændringer, borgere og styreformer i det europæiske videnbaserede samfund, internationalt samarbejde, foregribelse af EU's videnskabelige og teknologiske behov)- Forskningens transnationale karakter, der er nødvendig på grund af problemernes omfang eller af videnskabelige årsager (f.eks.: fødevaresikkerhed og sundhedsrisici, bæredygtig udvikling og miljø- og klimaændringer, borgere og styreformer i det europæiske videnbaserede samfund, internationalt samarbejde, støtte til koordinering af forsknings- og innovationsaktiviteter, en sammenhængende udvikling af forskningspolitikken) For så vidt angår gennemførelsesmidlerne er der blevet udformet tre nye vigtige virkemidler, der på grund af deres karakter kun kan gennemføres på fællesskabsplan, og som skal bidrage til at:- til at samle den kritiske masse, der er nødvendig, og til at integrere forskningen- etablere tættere forbindelser mellem medlemsstaternes programmer og aktiviteter og til at koordinere de nationale programmer- etablere et samarbejde på områder af strategisk betydning for EU og til at finde frem til løsninger på de største udfordringer, som EU står over for- udvikle den europæiske videnskabs og teknologis ekspertise og tiltrækningskraft- sikre, at de videnskabelige og teknologiske resultater formidles og udnyttes i hele EU.For at sikre fællesskabsindsatsens indvirkning inden for de syv udvalgte forskningstemaer i rammeprogrammet vil kun disse tre virkemidler blive anvendt inden for de pågældende områder. Det drejer sig om:a) ekspertisenetMålet med dette virkemiddel er at forbedre den fremragende videnskabelige og teknologiske ekspertise i Europa. De enkelte net har til formål at udvikle den eksisterende viden på et bestemt område ved at samle en kritisk kompetencemasse. De pågældende aktiviteter, der ofte er tværfaglige og fokuserer på langsigtede mål, sigter ikke mod præcise resultater i form af produkter, fremgangsmåder eller tjenesteydelser, der er fastsat på forhånd, men på en gradvis og varig integration af den eksisterende eller nyfremkommende forskningskapacitet i Europa både på nationalt og på regionalt plan. Med det mål at skabe et virtuelt "centre of excellence" gennemfører nettets medlemmer et fælles aktivitetsprogram, der integrerer en stor del af eller endog alle deres aktiviteter på det pågældende område. b) integrerede projekterMålet med dette virkemiddel er at forbedre den europæiske konkurrenceevne eller at bidrage til løsning af vigtige samfundsproblemer gennem mobilisering af en kritisk masse af de ressourcer og den kompetence, der findes i Europa inden for forskning og teknologisk udvikling. I denne forbindelse gennemføres hvert enkelt integreret projekt med det formål at nå frem til en række præcise resultater i form af produkter, fremgangsmåder og tjenesteydelser. De aktiviteter, der gennemføres inden for rammerne af et integreret projekt, er pr. definition målrettede, selv når der er tale om risikobetonet forskning. Alle de aktiviteter, der gennemføres inden for rammerne af et integreret projekt, udgør en del af en "udførelsesplan".c) deltagelse i nationale programmer, der udføres i fællesskab (i henhold til artikel 169 i traktaten)Målet med dette virkemiddel er at fremme og støtte en sammenhængende og koordineret mobilisering af medlemsstaternes indsats (programmer) på prioriterede områder af fælles interesse for EU til gavn for hele EU. Man sigter ligeledes mod at øge virkningerne på EU-plan af de enkelte medlemsstaters indsats på områder af interesse for flere medlemsstater. De nationale programmer inden for de udvalgte temaer i rammeprogrammet for forskning er de programmer, som gennemføres af regeringer, regionale myndigheder eller nationale forskningscentre. En fælles gennemførelse heraf indebærer: at der udarbejdes harmoniserede arbejdsprogrammer og foretages en koordinering af fordelingen af budgetter, at visse aktioner omlægges for at styrke komplementariteten, og at der lanceres fælles forslagsindkaldelser. Dette virkemiddel er aldrig tidligere blevet anvendt, for det forudsætter en vilje til gensidig koordinering mellem medlemsstaterne, og forberedelsesfasen skal være mere omfattende, end det er tilfældet med de mere traditionelle projekter. Tiden anses imidlertid for at være moden til denne type virkemiddel - navnlig efter topmødet i Lissabon og kravet om den åbne koordineringsmetode.5.1.3 Dispositioner, der er truffet på grundlag af den efterfølgende evalueringDe henstillinger, som den femårige evaluering af rammeprogrammerne og særprogrammerne, der blev gennemført i 2000, resulterede i, er blevet taget i betragtning i forbindelse med udarbejdelsen af forslag til særprogrammerne, navnlig dem, der vedrører:- Behovet for at indhente Europas forsinkelse på FTU-området i forhold til dets konkurrenter- Behovet for komplementaritet og sammenhæng mellem de nationale FTU-politikker og Fællesskabets FTU-politik og den vigtige rolle, som Kommissionen spiller i forbindelse med realiseringen af dette mål- Fordelen ved rammeprogrammet, der "udfylder et hul i Europa ved at gøre det muligt for forskere ved universiteter og i virksomheder i fællesskab at udføre arbejde inden for anvendt forskning"- Behovet for at lette procedurerne i programmet for 1998-2002 og for at "gennemføre nytænkning med hensyn til strukturerne og procedurerne for forvaltning af rammeprogrammet"- Placering af Fællesskabets forskningsaktioner i den bredere sammenhæng, som udgøres af en egentlig europæisk forskningspolitik- En øget koncentrering af programmerne- Gennemførelse af den forskning, der er nødvendig for at realisere Fællesskabets politiske mål- Den ønskede udvikling hen imod en tilpasset række af mere fleksible virkemidler, idet alle de muligheder, som traktaten frembyder, udnyttes.Endvidere har midtvejsevalueringen af det femte rammeprogram navnlig ført til justeringer af de årlige arbejdsprogrammer for særprogrammerne med det formål at koncentrere indsatsen yderligere og lancere pilotprojekter, der er relevante for de foranstaltninger, der påtænkes i det kommende rammeprogram (net, klynger, industrielle platforme, større projekter osv.). 5.2. Indsatsområder og nærmere bestemmelser for støttenDe aktioner, der tænkes gennemført under særprogrammet "Integration og styrkelse af det europæiske forskningsrum", er beskrevet nedenfor, hvor der gøres detaljeret rede for de enkelte aktionsområder. I denne beskrivelse fremhæves skønnene over de forventede resultater, bidragene til rammeprogrammets eller Fællesskabets overordnede mål eller de potentielle resultatparametre, der er knyttet hertil. Disse skøn skal betragtes som holdepunkter og ikke som faste mål.Senere gøres der i skemaform rede for forbindelsen mellem aktionsområder og de anvendte virkemidler. 1. Integration af det europæiske forskningsrum1.1. Udvalgte forskningstemaer1.1.1. Genomforskning og bioteknologi i sundhedens tjenestei) grundviden og basisredskaber inden for funktionel genomforskning(Genekspression og proteomanalyser, strukturel genomforskning, komparativ genomforskning og populationsgenetik, bioinformatik)ii) anvendelser inden for genomanalyser og bioteknologi i sundhedens tjeneste(Teknologiske platforme til udvikling af ny diagnostik, forebyggelses- og behandlingsredskaber, støtte til innovativ forskning i nystartede genomforskningsbaserede virksomheder)iii) anvendelser inden for medicin og folkesundhed(Bekæmpelse af kræft, hjerte-kar-sygdomme og sjældne sygdomme, bekæmpelse af lægemiddelresistens, hjerneforskning og bekæmpelse af degenerative sygdomme i nervesystemet, forskning i menneskets udvikling og i aldringsprocessen)iv) konfrontering af de mest udbredte smitsomme sygdomme i tilknytning til fattigdomForventede resultater, bidrag til overordnede mål eller potentielle resultatparametre- At øge kvaliteten og ydeevnen af de værktøjer, der er nødvendige for at kunne udnytte genominformation (værktøjer med høj kapacitet, passende modelorganismer og bioinformatik). - At erhverve mere information om gener, der hænger sammen med sundhed eller sygdom.- At bidrage til at nedbringe udgifterne til sundhedsvæsenet gennem en mere nøjagtig diagnose og en mere målrettet behandling.- At nedbringe de udgifter og den tid, der medgår til udvikling af nye lægemidler (fra arbejdsbord til marked).- At fremme den europæiske bioteknologiske industris konkurrenceevne.- At udvikle nye in vitro tests som alternativer til dyreforsøg.- At øge antallet af nye effektive vacciner og nye behandlinger, navnlig mod infektioner, der erhverves på hospitalerne.- At øge de offentlige og de private investeringer i forskning i sundhed i udviklingslandene.- At øge antallet af partnerskaber mellem Europa og udviklingslandene.1.1.2. Teknologi til informationssamfundeti) Anvendt forskning i teknologi til informationssamfundet, der tager de største samfundsmæssige og økonomiske udfordringer op(Forskning i tillidsskabende teknologi, forskning i samfundsmæssige udfordringer, forskning, der tager udfordringerne på arbejdspladsen og inden for erhvervslivet op, løsning af komplekse problemer inden for videnskab, teknik, erhvervslivet og samfundet generelt)ii) Kommunikations- og databehandlingsinfrastruktur(Kommunikations- og netteknologi, softwareteknologi, tjenesteydelser og distribuerede systemer)iii) Komponenter og mikrosystemer(Mikro- og nanoelektronik og opto-elektronik, mikro- og nanoteknologi, mikrosystemer, monitorer)iv) Viden- og grænsefladeteknologi(Videnteknologi og digitalt indhold, intelligente overflader og grænseflader)Forventede resultater, bidrag til overordnede mål eller potentielle resultatparametre- Styrket europæisk førerrolle inden for teknologi til informationssamfundet. Styrkelse af Europas succes'er på områder såsom mobil kommunikation, netværksinfrastruktur, forbrugerelektronik, mikroelektronik og indbygget software. Indikatorer: Makroøkonomiske indikatorer for forsyning med teknologi til informationssamfundet og dens andel af BNP er relevante evalueringsforanstaltninger.- Næste generation af terrestriske og satellitbaserede mobile og trådløse systemer efter 3G i Europa og integration af netværksinfrastrukturer omkring den kommende internetgeneration. Indikatorer: Markedsandel, undersøgelser af graden af indførelse af teknologi.- Løsninger til elektronisk og mobil handel til handel når som helst og hvor som helst, der omfatter hele værdiskabelsescyklussen for udvidede produkter og tjenesteydelser. Indikatorer: data om sektorens resultater, herunder servicesektoren.- Forbedret sikkerhed i forbindelse med elektroniske transaktioner, bedre beskyttelse af privatlivets fred i forbindelse med anvendelser og tjenesteydelser inden for teknologi til informationssamfundet og udvikling af redskaber til bekæmpelse af internetkriminalitet. Indikatorer: Statistikker over økonomisk kriminalitet.- Mere omfattende inddragelse af borgerne i informationssamfundet og mere effektive sundheds-, sikkerheds-, mobilitets- og miljøforvaltningssystemer og støttesystemer, udvikling af hjælpesystemer, der genopretter funktioner eller kompenserer for handicap. Indikatorer: Undersøgelser af brugertilfredshed (f.eks. med forbedret diagnostisering), sundheds- og sikkerhedsstatistikker.- Løsninger, der gør det muligt for borgerne at lære, når de har behov herfor, på et hvilket som helst tidspunkt, når de måtte ønske det og på den mest velegnede måde. Udvikling af løsninger til udvikling, udveksling, omsætning og levering af organisatorisk viden. Indikatorer: Brugerundersøgelser, spørgeskemaundersøgelser.1.1.3. Nanoteknologi, intelligente materialer, nye produktionsprocesseri) nanoteknologi(Langsigtet tværfaglig forskning i forståelse af fænomenerne, beherskelse af processerne og udvikling af forskningsredskaber, nanobioteknologi, teknikker i nanometerskala til frembringelse af materialer og komponenter, udvikling af anordninger og instrumenter til håndtering og kontrol, anvendelser på områder som sundhed, kemi, energi, optik og miljø)ii) intelligente materialer(Udvikling af grundviden, teknologier i tilknytning til produktion og forarbejdning af nye materialer, teknisk støtte til materialeudvikling)iii) nye produktionsprocesserUdvikling af fleksible og intelligente fremstillingssystemer, systemforskning, risikokontrol, optimering af industrielle systemers, produkters og tjenesteydelsers livscyklus)Forventede resultater, bidrag til overordnede mål eller potentielle resultatparametre- Øge de menneskelige og finansielle ressourcer, der afsættes til forskning inden for den private sektor, ved at opnå en kritisk masse på dette industrielt orienterede område.- Forbedre udviklingen og indførelsen af nanoteknologi, intelligente materialer og nye produktionsprocesser i SMV'er gennem deres betydelige (&gt; 20%) deltagelse i disse aktiviteter.- Nedbringe udnyttelsen af de naturlige ressourcer, og reducere emissioner og affald i løbet af et produkts livscyklus til et minimum.- Udvide og integrere færdigheder og kompetence på tværs af videnskabelige og teknologiske områder og aktører, herunder også i ansøgerlandene.1.1.4. Luftfart og rumfarti) luftfart(Styrke konkurrenceevnen, mindske miljøbelastningen som følge af motoremissioner og støj, øge sikkerheden i forbindelse med apparater, øge lufttransportsystemets kapacitet og sikkerhed)ii) rumfart(Galileo, GMES, satellitbaseret telekommunikation)Forventede resultater, bidrag til overordnede mål eller potentielle resultatparametre- Opretholde Europas førerrolle inden for luftfart.- Nedbringe flyenes direkte driftsomkostninger med henholdsvis 20% og 50% på kort og lang sigt.- Nedbringe ulykkessfrekuensen med en faktor 2 på kort sigt og med en faktor 5 på lang sigt.- Udvikle kapacitet til at kunne håndtere 16 mio. flyvninger om året om 10 år.1.1.5. Fødevaresikkerhed og sundhedsrisiciEpidemiologi vedrørende ernæringsbetingede sygdomme og arveanlægMiljøbetingede sundhedsrisiciErnæringens indvirkning på sundheden (navnlig produkter indeholdende GMO'er)"Sporbarheds"-processer (navnlig i tilknytning til genetisk modificerede organismer, herunder systemer baseret på den seneste bioteknologiske udvikling)Metoder til analyse og detektering af kemiske forureninger og sygdomsfremkaldende mikroorganismer (virus, bakterier, parasitter og nye agenser af priontypen)Mere sikre produktionsmetoder og sundere fødevarer (herunder både metoder, der bygger på bioteknologi, og metoder, der bygger på økologisk landbrug)Sundhedsvirkninger for mennesker af det anvendte dyrefoder og af brug af ingredienser af forskellig oprindelse til dyrefoder.Forventede resultater, bidrag til overordnede mål eller potentielle resultatparametre- Definere godkendte biomarkører for eksponering eller virkninger i tilknytning til menneskets sundhed- Øge det antal kontrolanalyser, der udføres i fødekæden- Øge antallet af foderafgrøder og antallet af stammer/arter af dyr, der anvendes til fødevarer- Øge antallet af mere sikre produktionsteknologier- Nedbringe den samlede mængde bakterier i kommercialiserede fødevarer 1.1.6 Bæredygtig udvikling og miljø- og klimaændringer1.1.6.1. Teknologi for bæredygtig udviklingi) forskningstiltag, der har en indvirkning på kort og mellemlang sigt(Vedvarende energikilder, mere effektiv og renere udnyttelse af energi, navnlig i byområder, nye koncepter for energieffektiv og renere transport, intelligent transport, omfordeling af trafikken mellem transportformerne og større integration af disse) ii) forskningstiltag, der har en indvirkning på længere sigt(Brændselsceller, hydrogen, solstrømsteknologi og biomasse)Forventede resultater, bidrag til overordnede mål eller potentielle resultatparametre- Bidrage til det politiske mål om en nedbringelse af udledningerne af drivhusgasser til et niveau, der ligger 8% under niveauet for 1990, inden 2010 og en vedvarende indsats for at videreføre denne tendens efter 2010 (Kyoto-protokollen).- Bidrage til en fordobling af andelen (fra 6% til 12%) af vedvarende energikilder inden 2010 (hvidbog om vedvarende energi), 12% energibesparelser gennem en fornuftig anvendelse og nedbringelse af efterspørgslen frem til 2010, vende den stigende tendens (fra 50% til 70%) i afhængigheden af udenlandsk energiforsyning. - Bidrage til en nedbringelse af omkostningerne i tilknytning til nye og vedvarende energikilder på længere sigt, så de bliver konkurrencedygtige med kilder baseret på fossilt brændsel.1.1.6.2. Globale ændringerKlimavirkninger af drivhusgasemissioner og kulstofdræn (have, skove, jordbund) og mekanismerne bag dem, vandetskredsløbBiodiversitet, beskyttelse af genetiske ressourcer, de terrestriske og marine økosystemers virkemåde og samspillet mellem de menneskelige aktiviteter og demMekanismer bag ørkendannelse og naturkatastrofer, der er betinget af klimaændringerGlobale systemer til observation af klimaændringerneForventede resultater, bidrag til overordnede mål eller potentielle resultatparametre- Udvikle instrumenter til forudsigelse af regionale klimaændringer.- Udvikle forvaltningsredskaber for at afbøde virkningerne på vandtilgængeligheden.- Forbedre de europæiske, videnskabelige bidrag til relevante konventioner og politisk beslutningstagning for dermed at bidrage til en mere sammenhængende europæisk forskningsindsats på internationalt plan. - Evaluere de indirekte virkninger på klimaet, som gasser, der ikke er drivhusgasser, har.- Udvikle et netværk til overvågning af biodiversiteten og udvikle muligheder for genopretning.- Klarlægge forbindelserne mellem klimaændringer og naturkatastrofer.- Udvikle redskaber til bedre forudsigelse og afbødning af følgerne af naturkatastrofer (oversvømmelser, storme, brande, laviner og jordskred).- Udvikle fælles europæiske databaser indeholdende parametre for globale ændringer.1.1.7. Borgere og styreformer i det europæiske videnbaserede samfundi) Et videnbaseret europæisk samfund(Forbedring af frembringelse, formidling og udnyttelse af viden og dennes indvirkning på den økonomiske og sociale udvikling, foreliggende muligheder og valg at træffe under udbygningen af et vidensamfund, der står til tjeneste for de mål, som EU har sat sig på Det Europæiske Råds møde i Lissabon, forskellige veje til vidensamfundet)ii) medborgerskab, demokrati og nye styreformer(Følger af den europæiske integration og af EU's udvidelse for styreformerne og borgerne, nye afgrænsninger af kompetence- og ansvarsområder og nye styreformer, konfliktløsning, sikkerhed, fred og genopretning af retstatsforhold, nye former for medborgerskab og nye identiteter)Forventede resultater, bidrag til overordnede mål eller potentielle resultatparametre- At råde over komparative undersøgelser, herunder dataindsamling og udvikling af metodikker, af overgangen til det europæiske vidensamfund på samfundets og økonomiens forskellige områder.1.2. Foregribelse af EU's behov inden for videnskab og teknologi1.2.1. Forskning orienteret mod politikker og frontforskningstemaerForskning, der er nødvendig for udformning, gennemførelse og opfølgning af Fællesskabets politikker. Forskning, der opfylder behovene på visse nye, tværfaglige og tværgående områder eller inden for frontvidenForventede resultater, bidrag til overordnede mål eller potentielle resultatparametre- Et øget og mere effektivt bidrag til fællesskabspolitikkerne: de forventede mål og resultater inden for de enkelte politiske områder fastlægges af de pågældende generaldirektorater.- Nedbringelse af reaktionstider og øget fleksibilitet i forbindelse med de aktioner, der gennemføres som en reaktion på den aktuelle videnskabelige, teknologiske og socioøkonomiske situation.1.2.2. Specifikke forskningsaktiviteter for små og mellemstore virksomhederKollektiv forskning(Forskning, der sigter mod at behandle fælles problemer/udfordringer, prænormativ forskning, forskning, der sigter mod at styrke bestemte sektorers teknologiske grundlag, udvikling af teknologiske redskaber)Kooperativ forskningForventede resultater, bidrag til overordnede mål eller potentielle resultatparametre- En stor deltagelse af små og mellemstore virksomheder i særprogrammet (&gt; 15% af finansieringen til delen vedrørende "Integration af forskningen"), hvilket resulterer i flere F&U-ansatte og en bedre uddannelse af disse, en øget teknologisk udvikling og en bedre udnyttelse af resultaterne. - Der er blevet udviklet indikatorer for de små og mellemstore virksomheders deltagelse, og de vil blive anvendt til følge deres deltagelse i rammeprogrammet (andelen i hvert enkelt tematisk program, de enkelte landes deltagelse, nytilkommende deltagere, størrelse, unge, ejet af kvinder osv.) 1.2.3. Specifikke internationale samarbejdsaktiviteterHjælpe forskere, virksomheder og forskersammenslutninger i Unionen og de lande, der er associeret med rammeprogrammet, til at få adgang til den viden og kompetence, der findes andre steder i verdenHjælpe til at sikre en omfattende og sammenhængende europæisk deltagelse i de forskningsinitiativer, der gennemføres på internationalt planYde støtte på det videnskabelige og teknologiske område til gennemførelsen af Fællesskabets udenrigspolitik og udviklingspolitik.De specifikke aktiviteter vedrører tre landegrupper: middelhavslandene, Rusland og SNG, udviklingslandeneForventede resultater, bidrag til overordnede mål eller potentielle resultatparametre- En mere omfattende og intensiv deltagelse af tredjelande i Fællesskabets forskningsaktiviteter.- Et større og mere synligt bidrag til internationale aktioner, der har til formål at løse de store globale problemer.- En større støtten på det videnskabelige og teknologiske område til gennemførelsen af Fællesskabets udenrigspolitik og udviklingspolitik.2. Styrkelse af grundlaget for det europæiske forskningsrum2.1. Koordinering af forskningsaktiviteterneKoordinering af nationale aktiviteter(Støtte til forslag om koordinering, netsamarbejde, udformning og gennemførelse af fælles initiativer, udvikling af et integreret informationssystem)Koordinering på europæisk plan(Videnskabelige og teknologiske samarbejdsaktiviteter, der udføres inden for andre europæiske samarbejdsrammer, samarbejde og fælles initiativer mellem specialiserede videnskabelige samarbejdsorganisationer på europæisk plan)Forventede resultater, bidrag til globale mål eller potentielle resultatparametre- Etablere net mellem nationale programmer- Evaluere medlemsstaternes resultater og de påviste forskelle inden for innovation2.2. En sammenhængende udvikling af forsknings- og innovationspolitikkerneAnalyser og undersøgelser (arbejde i tilknytning til fremtidsforskning, videnskabelige og teknologiske statistikker og indikatorer)Benchmarking af forsknings- og innovationspolitikkerne på nationalt, regionalt og europæisk planKortlægning af videnskabelig og teknologisk ekspertise i EuropaForbedring af de regulerings- og forvaltningsmæssige rammevilkår for forskning og innovation i EuropaForventede resultater, bidrag til overordnede mål eller potentielle resultatparametre- Mere velinformeret beslutningstagning i tilknytning til prioritering og gennemførelse af EU's politik for videnskab og teknologi og dens øvrige politikker.- Omfattende deltagelse af beslutningstagere inden for videnskab og teknologi og politiske institutter i fremtidsorienterede aktiviteter til støtte for EU's beslutningstagning.- Offentliggørelse af en årsberetning om europæisk videnskab og teknologi, herunder nøgletal om det europæiske forskningsområde.- Undersøgelser af udviklingen af nye og bedre indikatorer på områder af politisk interesse og af nye statistiske databaser.- Offentliggørelse af resultaterne af den første benchmarking.- Udarbejdelse af de første kort over ekspertise. Virkemidlerne og retningslinjerne for finansiel deltagelse i rammeprogrammet vil afhængigt af målene være:&gt;TABELPOSITION&gt;(1) Der kan ligeledes gennemføres ledsageforanstaltninger inden for hele særprogrammetFællesskabets budgetbidrag henvender sig til virksomheder (navnlig SMV'er), forskningscentre, universiteter og nationale eller europæiske organisationer, der finansierer forskningsaktiviteter. Sidstnævnte kan ligeledes fungere som formidlere af Fællesskabets budgetbidrag.5.3. GennemførelsesmetoderKommissionen forestår gennemførelsen af aktionerne. I visse behørigt begrundede tilfælde, kan den anmode om bistand fra eksterne organisationer.6. FINANSIELLE VIRKNINGER6.1. Samlede finansielle virkninger for budgettets del B (hele programperioden)Der mindes om, at den samlede referencebevilling for Det Europæiske Fællesskabs rammeprogram er på 16 275 mio. EUR. Den samlede bevilling for rammeprogrammerne 2002-2006 er på 17 500 mio. EUR.Fællesskabets finansielle bidrag i mio. EUR (med 3 decimaler)Opdeling på de enkelte mål  //  I alt1) Integration af forskningen  //  12 055 Genomforskning og bioteknologi i sundhedens tjeneste  //  2 000 Teknologi til informationssamfundet  //  3 600 Nanoteknologi, intelligente materialer, nye produktionsprocesser  //  1 300 Luftfart og rumfart  //  1 000 Fødevaresikkerhed og sundhedsrisici  //  600 Bæredygtig udvikling og globale ændringer  //  1 700 Borgere og styreformer i det europæiske vidensamfund  //  225Foregribelse af EU's videnskabelige og teknologiske behov  //  1 630 Forskning orienteret mod politikker og frontforskningstemaer  //  880 Specifikke forskningsaktiviteter for små og mellemstore virksomheder  //  450 Specifikke internationale samarbejdsaktiviteter  //  3002) Styrkelse af grundlaget for det europæiske forskningsrum  //  450Støtte til koordinering af aktiviteterne  //  400Støtte til en sammenhængende udvikling af politikkerne  //  50I ALT  //  12 505En årlig forfaldsplan for hvert af disse mål er uden betydning på dette niveau, idet den kun kan være fuldstændig i overensstemmelse med tidsplanen for hele særprogrammet, der igen er i overensstemmelse med rammeprogrammet. Den interne årlige fordeling vil blive udarbejdet senere i arbejdsprogrammerne.6.1.2 Teknisk og administrativ bistand, støtteudgifter og IT-udgifter (forpligtelsesbevillinger)Denne budgetkategori finder ikke anvendelse på dette område.6.2. Beregning af omkostningerne pr. foranstaltning i budgettets del B (hele programperioden)For de indirekte aktioner under Det Europæiske Fællesskabs femte rammeprogram (1998-2002) ligger antallet af nye kontrakter, der underskrives hvert år i størrelsesordenen 3 500 (alle kategorier til sammen), til et årligt budget på 3 000 mio. EUR.Det årlige budget til de indirekte aktioner under rammeprogrammet 2002-2006 er på 3 700 mio. EUR, hvilket er en stigning i faste priser på 13%.Alligevel er der, som det fremgår af punkt 5.1.2, blevet udviklet tre nye virkemidler til gennemførelse af dette nye rammeprogram, nemlig ekspertisenet, integrerede projekter og deltagelse i fælles udførelse af nationale programmer (i henhold til artikel 169 i traktaten).Sammenlignet med de foregående rammeprogrammer går disse virkemidler videre end rent videnskabelige projekter og indfører begrebet integration af forskningen, navnlig gennem opnåelse af en kritisk kompetencemasse og ressourcer på bestemte områder.I forbindelse med forvaltningen af rammeprogrammet 2002-2006 vil begrebet kritisk masse blive afspejlet i en betydelig stigning i det gennemsnitlige finansielle bidrag til projekterne, og det forventes at resultere i et betydeligt fald i det antal kontrakter, der indgås hvert år. 7. VIRKNINGER FOR PERSONALERESSOURCER OG ADMINISTRATIONSUDGIFTERKommissionen er fast besluttet på at ændre gennemførelsen af rammeprogrammet grundlæggende, og den agter derfor at nedbringe loftet over udgifterne til menneskelige ressourcer og andre administrative udgifter til 5,5% for de to indirekte, ikke-nukleare forskningsprogrammer.I dele af det femte rammeprogram i tilknytning til indirekte, ikke-nuklear forskning er det generelle loft over omkostningerne til menneskelige ressourcer og andre administrative udgifter i øjeblikket på 7,0%.Det ser på nuværende tidspunkt ud til, at de faktiske udgifter under det femte rammeprogram sandsynligvis ligger tæt på dette loft, måske lidt under.Hvis det antages, at metoderne til gennemførelse af rammeprogrammet ikke ændres, og hvis der tages højde for behovet for en vis margen inden for denne udgiftskategori, har Kommissionen ingen grund til at afvige fra det generelle loft på 7%. Dette skyldes hovedsageligt, at det foreslåede budget for det kommende program øges med et beløb svarende til inflationen, idet der afsættes lidt mere svarende til den økonomiske vækst. Der kan kun opnås en nedbringelse af det generelle loft, hvis det antages, at man vil opnå en væsentlig produktionsgevinst, herunder betydelige ændringer i forvaltningen af programmet. En relativt begrænset række antagelser vil omfatte: - En fastfrysning af det samlede antal fastansatte på niveauet for 2002, nemlig 1 654 stillinger under forudsætning af, at der opnås en produktivitetsgevinst på 2% om året for at kompensere for programmets reelt voksende omfang- En inflationssats på 2% om året, selv om personaleudgifterne vokser lidt hurtigere- En fastfrysning af udgifterne til eksternt personale på niveauet for 2002.Ovennævnte scenario ville gøre det muligt for Kommissionen at foreslå en nedbringelse af det generelle loft til omkring 6,3%. Kommissionen er imidlertid parat til at forpligte sig til en meget større nedbringelse af loftet fra 7,0% til 5,5%. Dette ville gøre det muligt at afsætte et stort ekstrabeløb på omkring 230 mio. EUR direkte til forskningsprojekter.Dette kræver en rimelig indsats for at opnå produktivitetsgevinster inden for alle forskningsaktiviteter. Det loft på 5,5% over de administrative udgifter, der er foreslået, er et generelt loft, der omfatter særprogrammerne "Integration og styrkelse af det europæiske forskningsområde" og "Strukturering af det europæiske forskningsområde" til sammen. Kommissionen vil ved gennemførelsen af disse programmer sikre en passende fordeling af de administrative udgifter mellem de tjenestegrene, der har ansvaret for forvaltning af forskningsaktiviteterne. Ved denne fordeling tages der hensyn til det samlede budget, der skal forvaltes, graden af anvendelse af de tre nye virkemidler, arbejdskraftintensiteten og den seneste teknologiske udvikling i forbindelse med aktiviteterne i de forskellige faser af deres livscyklus, herunder deres varighed, og behovet for at sikre en effektiv forvaltning af de kontrakter, der er indgået under de foregående rammeprogrammer.Den vigtigste forudsætning for, at dette mål kan nås, er en omfattende indførelse af de nye virkemidler, der foreslås i det kommende rammeprogram, nemlig integrerede projekter, ekspertisenet og fælles gennemførelse af nationale forskningsprogrammer under artikel 169 i traktaten. Dette vil muliggøre en nedbringelse af nettoomkostningerne til administrering af programmet.Med andre ord er et loft på 5,5% et udtryk for Kommissionens beslutning om grundlæggende at ændre gennemførelsen af rammeprogrammet.- Man bør huske på, at de nye virkemidler kun vil få en gradvis indvirkning på de administrative udgifter, selv om de anvendes fuldstændig i overensstemmelse med Kommissionens forslag. I perioden 2003-2006 vil en stor del af det administrative arbejde, som Kommissionen udfører, stadig gå ud på at gennemføre og afslutte foregående rammeprogrammer. - Da den gennemsnitlige varighed af kontrakter om indirekte forskning er på fire år, kan det forventes, at omkring 13 000 kontrakter til et beløb på 6 600 mio. EUR vil være åbne i begyndelsen af 2003.Hvis loftet på 5,5% for menneskelige og administrative ressourcer til indirekte, ikke-nukleare programmer skal nås, vil det derfor være nødvendigt at udnytte hele den nye ledelsesmetodes potentiale i rammeprogrammet:- De nye virkemidler skal udnyttes fuldt ud for at nedbringe antallet af individuelle projekter og kontrakter, som Kommissionen skal administrere.- Forvaltningen af disse projekter skal i vid udstrækning forenkles og decentraliseres.- Alle muligheder for at eksternalisere tekniske støtteforanstaltninger og visse aspekter af forvaltningen af specifikke kategorier af aktiviteter skal udnyttes, når dette fører til en reduktion af de samlede administrative udgifter.Dette kræver ligeledes effektive program- og budgetstrukturer, og det nedsatte loft på 5,5% bør gælde for begge de to indirekte, ikke-nukleare forskningsprogrammer til sammen.Dette forslag er helt afhængigt af, at der indføres nye virkemidler, som er i overensstemmelse med Kommissionens forslag. Enhver ændring heraf vil indebære en ændring af loftet over de administrative udgifter.7.1. Personalemæssige virkninger&gt;TABELPOSITION&gt;Der findes en særskilt etableringsplan for det personale, der tilknyttes de indirekte forskningsaktioner, omfattende 954 A-stillinger, 273 B-stillinger og 427 C-stillinger, dvs. i alt 1 654 stillinger (EF og EURATOM, inkl. tillægs- og ændringsbudget 3/2001) Hertil kommer 166 stillinger på driftsbudgettet, der ikke har nogen finansielle virkninger på budgettet for disse programmer, i tilknytning til deltagelse i udformningen og gennemførelsen af forskningspolitikken. 7.2 Samlede finansielle virkninger af personaleforbruget&gt;TABELPOSITION&gt;Beløbene svarer til de samlede udgifter i hele den periode, programmet varer.7.3 Andre administrative udgifter som følge af foranstaltningen&gt;TABELPOSITION&gt;Beløb svarende til de samlede udgifter til aktionen i de fire år, særprogrammet gennemføres, dvs. samlede årlige udgifter i størrelsesordenen 172.000 mio. EUR.&gt;TABELPOSITION&gt;8. RESULTATOPFØLGNING OG EVALUERING8.1 ResultatopfølgningssystemSærprogrammerne er udarbejdet som et bidrag til realisering af det europæiske forskningsrum, og de gennemføres parallelt og i tæt samarbejde med andre aktioner på fællesskabsplan og på nationalt plan, der forfølger de samme mål. Forskningens art og de forskellige aktioner og aktører på forskellige niveauer gør det vanskeligt at bestemme årsager og virkninger, og opfølgningen og evalueringen af resultaterne og virkningerne er kompleks.På grundlag af erfaringerne fra de tidligere programmer og de igangværende metodiske undersøgelser er der allerede blevet udviklet eller er der ved at blive udviklet en række virkemidler med det formål at realisere målene og følge og evaluere resultaterne og virkningerne af rammeprogrammet og programmerne til gennemførelse af dette samt af de aktiviteter, der henhører under det europæiske forskningsrum. Kommissionen gør i god tid inden gennemførelsen af programmerne rede for, hvordan disse virkemidler har udviklet sig.Ved hjælp af disse virkemidler vil der gradvist blive indført et struktureret system for indsamling af information og statistikker. I denne sammenhæng vil der blive udviklet generelle indikatorer, der er tilpasset rammeprogrammets særlige karakteristika, og som vil gøre det muligt navnlig at evaluere programmernes bidrag i forhold til de udfordringer, EU står over for, og som er opstillet i punkt 5.1 (investering i FTU og viden, i alt og inden for EU's udvalgte forskningstemaer, de menneskelige ressourcer afsat til FTU, udnyttelse af resultaterne af FTU, sammenhæng mellem de nationale forskningspolitikker og Fællesskabets forskningspolitik og mellem forskningsinfrastrukturer). Endvidere vil der blive udviklet mere specifikke indikatorer for programmernes forskellige mål, navnlig for produktion, forvaltning og etablering af net, udnyttelse af viden, som de foranstaltninger, der gennemføres under programmet, resulterer i, og indvirkningerne heraf. De første retningslinjer i denne henseende er allerede opstillet i punkt 5.2 under de forventede resultater, bidrag til overordnede mål eller potentielle resultatparametre.8.2 Hvordan og hvor ofte der skal evalueres- Årlig overvågning: Kommissionen overvåger løbende, hvor langt man er kommet med gennemførelsen af rammeprogrammet og særprogrammerne i forhold til de fastsatte mål. Den vurderer navnlig, om målene, prioriteterne, virkemidlerne, de finansielle ressourcer og forvaltningen hele tiden er tilpasset den aktuelle situation.Målet er at styrke og forbedre den systematiske indsamling af, sammenhængen i og kvaliteten af de grundlæggende oplysninger for på denne måde at kunne gennemføre en indgående analyse og opfølgning og sikre et væsentligt bidrag til femårsevalueringen. For yderligere at bevidstgøre de aktører, der forvalter fællesskabsforskningen, om spørgsmål i tilknytning til overvågningen af resultaterne og indvirkningerne af programmerne, er det ligeledes tanken at udvikle et fælles format til selvevaluering. Der vil endvidere blive truffet foranstaltninger for at sikre en bedre sammenhæng mellem opfølgningen af rammeprogrammet, særprogrammerne og realiseringen af det europæiske forskningsrum.Årsrapport: redegørelsen for, hvor langt man er kommet med gennemførelsen af rammeprogrammet og særprogrammerne offentliggøres i den årsrapport, der forelægges for Europa-Parlamentet og Rådet i henhold til artikel 173 i traktaten. Denne rapport omfatter navnlig resultaterne af den årlige overvågning, en beskrivelse af de aktiviteter, der har fundet sted det foregående år inden for forskning og teknologisk udvikling, realisering af det europæiske forskningsrum og resultatformidling, samt arbejdsprogrammet for det igangværende år.- Femårsevaluering: Kommissionen lader, inden den fremlægger sit forslag til det kommende rammeprogram og særprogrammerne, højtstående uafhængige eksperter foretage en ekstern evaluering af gennemførelsen af de fællesskabsaktioner, som er gennemført i de fem år, der går forud for denne evaluering, realiseringen af målene og aktiviteternes indvirkning i forhold til de mål, der er fastlagt for de pågældende perioder. Den forelægger konklusionerne på denne evaluering ledsaget af dens egne bemærkninger for Europa-Parlamentet, Rådet, Det Økonomiske og Sociale Udvalg og Regionsudvalget.9. FORHOLDSREGLER MOD SVIGDen finansielle koordinator skal, når han fremlægger de rapporter, der kan give anledning til en konsolidering af indtægterne i deltagernes regnskab, stille alle regnskabsbilag til rådighed for Kommissionen, så denne kan foretage revision af regnskaberne, og samtidig angive tidsfrister og oplyse om konsolideringen af deltagernes regnskaber.Kommissionen gennemfører eventuelt sådanne finansielle revisioner, navnlig hvis den har grund til at betvivle, at regnskaberne svarer til det arbejde, der er beskrevet i aktivitetsrapporterne. Fællesskabets finansielle revisioner udføres enten af Fællesskabets egne tjenestemænd eller af regnskabseksperter, der er godkendt i henhold til loven i det land, hvor den deltager, der foretages revision hos, er hjemmehørende. Fællesskabet kan frit vælge disse regnskabseksperter, men skal dog undgå de risici for interessekonflikter, som den deltager, der foretages revision hos, måtte gøre opmærksom på.Derudover vil Kommissionen via effektive kontroller og i tilfælde af påviste uregelmæssigheder via foranstaltninger og afskrækkende sanktioner, der svarer til uregelmæssighedernes omfang, sikre, at De Europæiske Fællesskabers finansielle interesser beskyttes i forbindelse med gennemførelsen af forskningen. For at nå dette mål, vil bestemmelser om kontrol, forholdsregler og sanktioner med henvisning til forordning 2988/95, 02185/96, 1073/99 og 1074/99 blive indarbejdet i alle juridiske virkemidler, der anvendes til gennemførelse af programmerne, herunder specifikke kontrakter og standardkontrakter.Kontrakterne skal navnlig omfatte nedenstående punkter:- indførelse af specifikke kontraktbestemmelser om beskyttelse af Fællesskabets finansielle interesser via gennemførelse af kontrol i forbindelse med tildelingerne- deltagelse i administrativ kontrol inden for bekæmpelse af svig i overensstemmelse med forordning 2185/96, 1073/99 og 1074/99- anvendelse af administrative sanktioner på alle uregelmæssigheder i forbindelse med gennemførelsen af kontrakterne, der er tilsigtede eller skyldes uagtsomhed, i overensstemmelse med rammeforordning 2988/95, herunder en sortlistemekanisme- det faktum, at eventuelle tilbagebetalingsordrer i tilfælde af uregelmæssigheder og svig kan håndhæves i henhold til artikel 256 i traktaten.